ചന്ദ്രയാൻ -2 ദൗത്യം ഗവേഷണം ദക്ഷിണധ്രുവത്തിൽ | ISRO set to launch Chandrayaan-2 in March-April\nമസ്തിഷ്കജ്വരം ബാധിച്ച് മുസാഫർപുരിൽ 73 കുട്ടികൾ മരിച്ചു\nപട്‌ന/മുസാഫർപുർ: ബിഹാറിലെ മുസാഫർപുരിൽ തീവ്ര മസ്തിഷ്കജ്വരം പിടിപെട്ട് രണ്ടാഴ്ചയ്ക്കിടെ ..\nബെംഗളൂരു: രാജ്യത്തിന്റെ രണ്ടാമത്തെ ചന്ദ്ര്യപര്യവേഷണ ദൗത്യത്തിൽ ഗവേഷണ പേടകം 45 ദിവസത്തിനുള്ളിൽ ചന്ദ്രനിലെത്തും. ഒരു രാജ്യവും ലക്ഷ്യം വെക്കാത്ത ചന്ദ്രന്റെ സൗത്ത് പോളിലായിരിക്കും ചന്ദ്രയാൻ-2ന്റെ പര്യവേഷണം. ചന്ദ്രന്റെ ഉപരിതലത്തിലിറങ്ങി ഗവേഷണം നടത്തുന്ന ലാൻഡർ ആൻഡ് റോവറാണ് പ്രത്യേകത. ഏപ്രിൽ പകുതിയോടെ ചന്ദ്രനിൽ ഗവേഷണം നടത്താനുള്ള സജ്ജീകരണവുമായി പേടകം കുതിച്ചുയരും.\nനേരത്തേ ജനുവരി, ഫെബ്രുവരി മാസത്തിൽ വിക്ഷേപിക്കാനായിരുന്നു ലക്ഷ്യംവെച്ചത്. എന്നാൽ, പേടകത്തിന്റെ ചില സാങ്കേതിക പരീക്ഷണങ്ങൾ പൂർത്തിയാക്കുന്നതിന് വേണ്ടിയാണ് വിക്ഷേപണം നീട്ടിയത്. ചന്ദ്രന്റെ ഉപരിതലത്തിൽ ലാൻഡറും റോവറും ഇറങ്ങുന്നതിന് അനുയോജ്യമായ സമയത്തായിരിക്കണം വിക്ഷേപണം. വിക്ഷേപണം നടന്ന് 35-നും 45-നും ദിവസത്തിനിടയിൽ ഗവേഷണപേടകം ചന്ദ്രനിലെത്തും.\nഏപ്രിലിൽ വിക്ഷേപിക്കാൻ കഴിഞ്ഞില്ലെങ്കിൽ ജൂൺ വരെ കാത്തിരിക്കേണ്ടി വരും. ഇതൊഴിവാക്കാൻ ഏപ്രിൽ പകുതിയോടെ വിക്ഷേപിക്കാനുള്ള തീരുമാനത്തിലാണ് ഐ.എസ്.ആർ.ഒ. 2019-ൽ ഐ.എസ്.ആർ.ഒ. നടത്തുന്ന 32 ദൗത്യങ്ങളിലെ പ്രധാനപ്പെട്ടതാണ് ചന്ദ്രയാൻ രണ്ടും ഗഗൻയാനും.\nജി.എസ്.എൽ.വി. മാർക്ക് മൂന്ന് റോക്കറ്റ് ഉപയോഗിച്ച് വിക്ഷേപിക്കുന്ന ചന്ദ്രയാൻ -രണ്ടിന്റെ ചെലവ് 800 കോടി രൂപയാണ്. ചന്ദ്രന്റെ ഉപരിതലത്തിൽ ലാൻഡർ സുരക്ഷിതമായി ഇറക്കിയതിന് ശേഷം റോവർ ഗവേഷണത്തിനായി നിയോഗിക്കണം. ആറ് ചക്രമുള്ള റോവർ ചന്ദ്രന്റെ ഉപരിതലത്തിൽ സഞ്ചരിച്ച് ഗവേഷണം നടത്തും. ഭൂമിയിൽ നിന്ന് നൽകുന്ന നിർദേശങ്ങൾക്കനുസരിച്ച് സ്വയം നിയന്ത്രിക്കാനുള്ള ശേഷി റോവറിനുണ്ടാകും. കണ്ടെത്തുന്ന വിവരങ്ങൾ അപ്പപ്പോൾ കമാൻഡിങ് സ്റ്റേഷനിലേക്കയക്കും. ചന്ദ്രനിലെ ഉപരിതലത്തെക്കുറിച്ചും വെള്ളത്തിന്റെ സാന്നിധ്യത്തെക്കുറിച്ചും ഗവേഷണം നടത്താനുള്ള പേ ലോഡുകൾ 3290 കിലോഗ്രാം ഭാരമുള്ള റോവറിനുണ്ട്.\nആറ്ഘട്ടമായി ഭ്രമണപഥം ഉയർത്തിക്കൊണ്ടായിരിക്കും ലാൻഡർ ആൻഡ് റോവറിനെ ചന്ദ്രന്റെ ഉപരിതലത്തിലെത്തിക്കുന്നത്. ചൈന ചന്ദ്രന്റെ ഉപരിതലത്തിൽ പേടകത്തെ ഇറക്കിയത് ഇന്ത്യയുടെ ദൗത്യത്തെ ബാധിക്കില്ലെന്ന് ഐ.എസ്.ആർ.ഒ. ചെയർമാൻ ഡോ. കെ. ശിവൻ പറഞ്ഞു. ഇതുവരെ ഒരു രാജ്യവും പേടകത്തെ ഇറക്കാത്ത സ്ഥലത്താണ് ഇന്ത്യയുടെ ലാൻഡർ ഇറങ്ങുന്നത്. ചന്ദ്രന്റെ സൗത്ത് പോളിലായിരിക്കും ഗവേഷണം. ഇവിടെനിന്ന് കൂടുതൽ ശാസ്ത്രീയ തെളിവുകൾ ശേഖരിക്കാൻ കഴിയുമെന്നാണ് പ്രതീക്ഷിക്കുന്നത്. ആരും കടന്നുചെല്ലാത്ത സ്ഥലത്തെ ഗവേഷണത്തിൽ വെള്ളത്തിന്റെ സാന്നിധ്യം കണ്ടെത്താൻ കഴിയുമെന്നും പ്രതീക്ഷിക്കുന്നു. ഇത്തരമൊരു കണ്ടെത്തൽ നടത്താൻ കഴിഞ്ഞാൽ രാജ്യത്തിന് ചരിത്രം കുറിക്കാൻ കഴിയും.\nഗഗന്‍യാന് 2021 ല്; നേതൃത്വം മലയാളികള്‍ക്ക്\nബെംഗളൂരു: മനുഷ്യനെ ബഹിരാകാശത്ത് എത്തിക്കുന്ന ഇന്ത്യയുടെ സ്വപ്നപദ്ധതി ഗഗന്‍യാന് 2021 ഡിസംബറില് സാക്ഷാത്കരിക്കും.\nമൂന്നുപേരെ ബഹിരാകാശത്ത് എത്തിക്കുന്നതാണ് പദ്ധതിയെന്ന് ഐ.എസ്.ആര്.ഒ. ചെയര്‍മാന് ഡോ. കെ. ശിവന് പറഞ്ഞു. കോട്ടയം കോതനല്ലൂര് സ്വദേശി ഡോ. ഉണ്ണികൃഷ്ണന് നായര്‍ക്കാണ് ദൗത്യത്തിന്റെ ചുമതല. ഗഗന്‍യാനുവേണ്ടി രൂപവത്കരിച്ച ഹ്യൂമന് സ്‌പേസ്ഫ്‌ളൈറ്റ് സെന്റര് (എച്ച്.എസ്.സി) ഡയറക്ടറായി ഉണ്ണികൃഷ്ണന് നായരെയും പ്രോജക്ട് ഡയറക്ടറായി ആലപ്പുഴ സ്വദേശി ആര്. ഹട്ടനെയും നിയമിച്ചു. തിരുവനന്തപുരം വി.എസ്.എസ്.സി. മിഷന് ഡയറക്ടറാണ് ഉണ്ണികൃഷ്ണന് നായര്. ഹട്ടന് പി.എസ്.എല്.വി.യുടെ വെഹിക്കിള് ഡയറക്ടറും.\nഗഗന്‍യാന്, ചന്ദ്രയാന് -2 ദൗത്യങ്ങള്‍ക്ക് ജി. എസ്.എല്.വി. മാര്‍ക്ക് മൂന്ന് റോക്കറ്റാണ് ഉപയോഗിക്കുന്നത്. രാജ്യത്തിന്റെ രണ്ടാം ചാന്ദ്രദൗത്യമായ ചന്ദ്രയാന് -2 മാര്‍ച്ച് 25-നും ഏപ്രില് അവസാനത്തിനുമിടയില് വിക്ഷേപിക്കാനാണ് തയ്യാറെടുക്കുന്നത്. ചന്ദ്രന്റെ ഉപരിതലത്തില് പേടകമിറക്കിയുള്ള ഗവേഷണമാണ് ചന്ദ്രയാന് -2 ലക്ഷ്യം വെക്കുന്നത്. നേരത്തേ ജനവരി, ഫെബ്രുവരി മാസത്തില് വിക്ഷേപിക്കാനാണ് ഉദ്ദേശിച്ചിരുന്നത്.\n30,000 കോടി രൂപ ചെലവ് പ്രതീക്ഷിക്കുന്ന ഗഗന്‍യാന് ദൗത്യത്തിനായി ഇതിനകം 10,000 കോടി രൂപ കേന്ദ്രസര്‍ക്കാര് അനുവദിച്ചിട്ടുണ്ട്. ദൗത്യത്തിന് മുന്നോടിയായി പരീക്ഷണാടിസ്ഥാനത്തില് മനുഷ്യനില്ലാത്ത പേടകം ബഹിരാകാശത്ത് എത്തിച്ച് തിരിച്ചിറക്കാനാണ് ഉദ്ദേശിക്കുന്നത്. 2020 ഡിസംബറിലും 2021 ജൂലായിലും ഇത്തരത്തിലുള്ള രണ്ട് ദൗത്യങ്ങള് പൂര്‍ത്തിയാക്കും. തുടര്‍ന്നായിരിക്കും മനുഷ്യനെ ബഹിരാകാശത്തെത്തിക്കുന്ന ദൗത്യം നടപ്പാക്കുക.\nഇതിന്റെ ആദ്യഘട്ട പരിശീലനം ഇന്ത്യയിലും രണ്ടാം ഘട്ടം റഷ്യയിലും നടക്കും. മൂന്ന് ഇന്ത്യക്കാരെ ബഹിരാകാശത്ത് എത്തിക്കാനാണ് ലക്ഷ്യമിടുന്നതെങ്കിലും അന്തിമ തീരുമാനമായിട്ടില്ല. സ്ത്രീകള്‍ക്കും ദൗത്യത്തില് പങ്കാളിയാവാം. മൂന്നുപേര്‍ക്ക് ഏഴ് ദിവസം ബഹിരാകാശത്ത് തങ്ങുന്നതിനുള്ള ശേഷിയാണ് പേടകത്തിലൊരുക്കുന്നത്. ദൗത്യം നടപ്പാക്കുന്നതിനുമുമ്പ് സാങ്കേതിക പരീക്ഷണങ്ങളില് ഏറെ മുന്നോട്ടുപോകേണ്ടതുണ്ടെന്നും അദ്ദേഹം പറഞ്ഞു.\ncontent highlights: ISRO set to launch Chandrayaan-2 in March-April\nചന്ദ്രയാൻ-2; നിർണായകമായ 15 മിനിറ്റ്\nചന്ദ്രയാൻ രണ്ടിനെ കുറിച്ചറിയാൻ വെബ്‌സൈറ്റും\nഅഞ്ചു ലക്ഷം കോടി ഡോളർ സമ്പദ്‌വ്യവസ്ഥയെന്ന നേട്ടം കൈവരിക്കാനാകുമെന്ന് പ്രധാനമന്ത്രി\nഝാൻസി, ഗ്വാളിയർ റെയിൽവേ സ്റ്റേഷനുകളിൽ യാത്രികർക്ക് ഒ.ആർ.എസ്.


വിട്ടുനിൽക്കാനാവാത്ത വിശ്വാസം; അടുത്ത 50 കൊല്ലവും ഞാൻ ഇവിടെ തന്നെ വരും; തരംഗമായി ബ്ലാസ്റ്റേഴ്സിന്റെ പ്രൊമോ വീഡിയോ\nJanam TV Web Desk Oct 9, 2019, 11:44 pm IST\nആരാധകർ കാത്തിരിക്കുന്ന ഇന്ത്യൻ സൂപ്പർ ലീഗ് ഫുട്ബോൾ മാമാങ്കത്തിന് ഈ വരുന്ന 20ന് കൊച്ചിയിൽ കൊടിയേറുകയാണ്. ഐഎസ്എല്ലിനെ വരവേറ്റുകൊണ്ട് കേരളത്തിന്റെ സ്വന്തം ബ്ലാസ്റ്റേഴ്സിന് വേണ്ടി പുറത്തിറക്കിയ പ്രൊമോ വീഡിയോ ഇപ്പോൾ സമൂഹ മാദ്ധ്യമങ്ങളിൽ തരംഗമാവുകയാണ്.\nകേരള ബ്ലാസ്റ്റേഴ്സ് താരങ്ങളെ അണിനിരത്തി കേരളീയ പശ്ചാത്തലത്തിൽ സ്റ്റാർ സ്പോർട്സ് പുറത്തിറക്കിയ പ്രൊമോയാണ് തരംഗമാകുന്നത്. ഒരു മിനിറ്റ് ദൈർഘ്യമുള്ള പ്രൊമോയിൽ ബ്ലാസ്റ്റേഴ്സ് ആരാധകരുടെ സൂപ്പർ ഹീറോ സന്ദേശ് ജിങ്കനും മലയാളികളുടെ സ്വന്തം സഹൽ അബ്ദുൾ സമദും ടിപി രഹനേഷും നായകൻ ബഡത്തലോമിയ ഓഗ്ബച്ചെയും കോച്ച് എൽക്കോ ഷറ്റോരിയും അടക്കമുള്ളവർ അണിനിരക്കുന്നുണ്ട്.\nതെരഞ്ഞെടുപ്പ് പ്രചാരണവും ആനവണ്ടിയുമെല്ലാം പ്രൊമോയിൽ പ്രമേയങ്ങളായി എത്തുന്നുണ്ട്. ഒപ്പം ഇരുചക്രവാഹനയാത്രക്കാർ ഹെൽമെറ്റ് ധരിക്കണമെന്ന സന്ദേശവുംപ്രൊമോ നൽകുന്നുണ്ട്. മത്സരം കാണാൻ വരുന്നില്ലെന്ന് പറയുന്ന യുവാവ് ഒടുവിൽ മത്സരം കാണാൻ സ്റ്റേഡിയത്തിലെത്തുന്നതാണ് പ്രൊമോയുടെ കഥ. അടുത്ത അൻപത് കൊല്ലവും ഞാൻ ഇവിടെ തന്നെ വരും എന്ന യുവാവിന്റെ ഡയലോഗിലാണ് വീഡിയോ അവസാനിക്കുന്നത്. എന്നും യെല്ലോ എന്നതാണ് ആറാം സീസണിനിറങ്ങുന്ന ബ്ലാസ്റ്റേഴ്സിന്റെ ടാഗ് ലൈൻ.\nകാൽപ്പന്തുകളിയുടെ പൂരം എന്ന തലക്കെട്ടിരിക്കുന്ന വീഡിയോയ്ക്കൊപ്പം വിട്ടുനിൽക്കാനാവാത്ത വിശ്വാസം എന്ന ടാഗ് ലൈനും ഉൾപ്പെടുത്തിയിട്ടുണ്ട്.


കാ‍ന്താരിയെന്നാ വൈദ്യം തുടങ്ങിയതു..എന്തായാലും പരിചയപ്പെടുത്തിയതിനു നന്ദി..:)\n(ഇതൊന്നും അമേരിക്കാക്കാർക്കു പറഞ്ഞു കൊടുക്കല്ലേ! അവരു പേറ്റന്റു എടുത്തു വിറ്റ് കാശാക്കും അവസാനം തൂണും ചാരി നിന്നവൻ പൊന്നും കൊണ്ട് പോയി എന്നു പറഞ്ഞ പോലെ ആവും.) :)\nഇതുപോലെയുള്ള നാട്ടറിവുകൾ വേറെയുമുണ്ടങ്കിൽ പരിചയപ്പെടുത്തുക.\nഇതെന്താ കാന്താരി വൈദ്യമോ?\nഈ കയ്പനരഞ്ചി എന്താ മ്രിതസഞ്ജീവനി എങ്ങാനുമാണോ എല്ലാ വിഷത്തിനുമെതിരെ പ്രയോഗിക്കാന്.എങ്കില് പിന്നെ എന്തിനാ മെനക്കെട്ട് പാമ്പിന്റെ വായില് നിന്ന് വിഷമെടുത്ത് പ്രതിവിഷമായി ഉപയോഗിക്കുന്നേ? ഇതിന്റെ ഇല രണ്ടെണ്ണം തിന്നാല് പോരേ.അത്ര വലിയ മരുന്നായിരുന്നെങ്കില് പണ്ടേ തന്നെ അതിന്റെ പേറ്റന്റ് വല്ലോരും കൊണ്ടോയേനെ.ചുമ്മാ ആളെ പറ്റിക്കാന്.\nകാന്താരിക്കുട്ടിയെപ്പോലുള്ളവരല്ലാതെ ഇതു വല്ലതും വിശ്വസിക്കുമോ.സാരമില്ല , എന്തു ചെയ്യാം, വിവരമില്ലായ്മ ഒരു തെറ്റല്ലല്ലോ.\nഔ.ടോ: ഇതുപോലെ ഒരു ചെടിയെക്കുറിച്ച് ഒരു പത്രത്തില് വായിച്ച് , വയനാട്ടിലെ ഏതോ ഒരു കാട്ടില് പോയി ആ ചെടിയും കൊണ്ട് വന്ന്, കഷണ്ടിക്ക് മരുന്നുണ്ടാക്കാന് എന്റെ ഒരു ബന്ധു ശ്രമിച്ചിരുന്നു.പോക്കറ്റ് കഷണ്ടിയായത് മിച്ചം.\nഇതിക്കൂടുതല് എന്തോന്ന് അറിവ് പങ്ക് വെക്കാനാ കാന്താരീ... :) :)\nഞാന് ഈ ആദിവാസിക്കൂട്ടങ്ങളുടെ ഇടയില്‍ക്കിടന്ന് കറങ്ങുന്നവനാ. വല്ലതും വിവരം കിട്ടിയാല് അറിയിക്കാം.\nകാന്താരിക്കുട്ടി ഇപ്പോ വൈദ്യം തുടങ്ങിയോ..?\nകാന്തൂട്ട്യേയ്, കൊള്ളാലോ വൈദ്യം\nകൊള്ളാം.. പോരട്ടങ്ങനെ.. നാട്ടറിവുകള്..\nഈ വിവരം പങ്ക് വെച്ചതിന് നന്ദി. ഇനിയും പോന്നോട്ടേ..\nആദ്യമായിട്ടാ ഇതിനെ കുറിച്ച് കേള്‍ക്കുന്നതു തന്നെ. കയ്പനരഞ്ചി എന്ന പേരു പോലും.\nഇത്ര നല്ല ഔഷധത്തെ പരിചയപ്പെടുത്തിയതിനു നന്ദി, ചേച്ചീ.\n[ഇനിയും ഇത്തരം അറിവുകള് പങ്കു വയ്ക്കുണേ...]\nഞാന് ഇതു ആദ്യായിട്ടാ കേള്‍ക്കുന്നതു. അതു കൊണ്ട് കൂടുതല് അറിയുമ്പോള് പങ്കു വെയ്ക്കണേയെന്ന് കാന്താരിക്കുട്ടിയോട് തന്നെ പറഞ്ഞിട്ട് പോവുവാണ് :)\nആദ്യായീ ട്ടാ കയ്പനരഞ്ചിയെ പറ്റി കേള്‍ക്കണത്...ഇത്രക്കും ഔഷധഗുണമൊക്കെയുള്ള കയ്പനരഞ്ചിയെ പറ്റിയുള്ള അറിവ് പങ്കു വെച്ചതിനു കാന്താരിക്കുട്ടിക്കു അഭിനന്ദനങ്ങള്...\nചെടീടെ പടം കണ്ടപ്പോ വിചാരിച്ചു വേപ്പിന്റെ വേറെ പേരാ കയ്പനരഞ്ചീന്ന്. ഇങ്ങനെ നമ്മളറിയാത്ത എത്ര ചെടികളുണ്ടാവും ല്ലേ? ഇനീം വല്ലതും കിട്ടിയാല് പോസ്റ്റണേ ...\nകാന്താരി കുട്ട്യേടെത്തേയ്, ദെന്താദ് പ്പം ഒര് കയ്‌പ്പന് ചികില്‍സയുമായി... ?\nവല്ല പാല് ഉല്പന്നോം ആരിക്കും എന്ന് വിചാരിച്ചാ ഇതിലെ വന്നത്. ആയുര്‍വേദ ഉല്‍പന്നങ്ങള് എന്ന ബ്ലോഗ് ഉടനെ പ്രതീക്ഷിക്കാമോ ചേച്ചി .\nയാരിദ് : കാന്താരി കളം മാറ്റി ചവിട്ടുകാ..ഇങ്ങനെ എങ്കിലും രക്ഷ കിട്ടുമോ എന്നു നോക്കട്ടെ....\nദെശാഭിമാനി ചേട്ടാ :ഇവിടെ വന്നതിനു ഒത്തിരി ഒത്തിരി നന്ദി...\nനിഗൂഡ്ഡ ഭൂമി ; ശരിയാണ് .മുറിവൈദ്യന് കൊലയാളി ആവും.പക്ഷെ ഇതു നല്ല ഒരു ഔഷധം ആണെന്നാണ് ഞാന് മനസ്സിലാക്കിയിരിക്കുന്നത്..എന്തായാലും ആദിവാസികള് ഇതു കഴിച്ചു മരിച്ചിട്ടില്ല.\nഡോണ് : വളരെ ശരിയാണ്..വിവരമില്ലായ്മ ഒരു തെറ്റല്ല..ഡോണ് അതു പരസ്യമായി സമ്മതിച്ചല്ലോ..ഭാഗ്യം ...\nസജി ചേട്ടാ : ജീവിച്ചു പോകട്ടെ.. നാളെ ആരെങ്കിലും ഒക്കെ എന്നെ കാന്താരി വൈദ്യ എന്നു വിളിച്ചാലോ...ഒരു അഭിമാനമല്ലേ....\nനിരക്ഷരന് ജീ ; ആദിവാസികളുടെ ഇടയില് നിന്നും കൂടുതല് അറിവുകള് ലഭിക്കാതിരിക്കില്ല..തീര്‍ച്ച..അപ്പോള് പങ്കു വെക്കണേ...\nശ്രീദേവി ച്ചേച്ചീ ; എല്ലാര്‍ക്കും നൂറു നൂറു നന്ദി\nചന്തൂ :ആദ്യം കൈയ്ച്ചാലും പിന്നെ മധുരിക്കും എന്നല്ലേ...പേടിക്കണ്ടാ..ധൈര്യമായി കഴിച്ചോളൂ....\nശ്രീ നന്ദാ : ആയുര്‍വേദ ഉല്പന്നങ്ങളെ കുറിച്ചു എഴുതാന് മാത്രം ഞാന് വളര്‍ന്നില്ല. ഹ ഹ ഹ\nനിഗൂഡ ഭൂമി പറഞ്ഞതു പോലെ മുറി വൈദ്യ .......... അല്ലെ...\nവന്നതിനു എല്ലാവര്‍ക്കും നന്ദി കേട്ടോ\nവനമാലിനിയെക്കുറിച്ച് ആദ്യമായിട്ടാണ് കേള്‍ക്കുന്നത്. ഒരു പക്ഷെ ഞാന് ഈ ചെടി കണ്ടിട്ടുണ്ടായിരിക്കാം.....പക്ഷെ തിരിച്ചറിയാന് കഴിയണ്ടെ......ഇനി ഒരു ശ്രമം നടത്തി നോക്കാം. ഇത്രയും നല്ല വിവരങ്ങള് തന്നതിന് നന്ദി....\nബൂലോക ഡോക്ടേര്‍സ് ഇതൊന്നും വായിച്ചിട്ടില്ലെന്നു തോന്നുന്നു..വായിച്ചിരുന്നേല് കാണാര്‍ന്നു പൂരം :)\nകയ്പനരഞ്ചിയെകുറിച്ച് ഇത്രയും പറഞ്ഞു തന്നതിന്\nനാം അറിയപ്പെടാത്ത എത്രയോ ഔഷധ സസ്യങ്ങള് നമ്മുടെ വനാന്തരങ്ങളില് ഉണ്ട്.അവയെകുറിച്ച് ഇന്നും ശരിയായ പഠനങ്ങളൊന്നും നടക്കുന്നില്ല എന്നതാണ് സത്യം


ജയലളിതയുടെ ആരോഗ്യസ്ഥിതി ഗുരുതമായി തുടരുന്നതിനിടെ കേരളത്തിലും ജാഗ്രതാ നിര്‍ദേശം - Roundup Kerala\nജയലളിതയുടെ ആരോഗ്യസ്ഥിതി ഗുരുതമായി തുടരുന്നതിനിടെ കേരളത്തിലും ജാഗ്രതാ നിര്‍ദേശം\nതിരുവനന്തപുരം: ശബരിമലയില് പ്രത്യേക സുരക്ഷ. സന്നിധാനത്തെ ആഴിക്കുചുറ്റും വടം കെട്ടി. തമിഴ്‌നാട്ടിലേക്കു പോയ കെ.എസ്.ആര്.ടി്‌സി ബസുകള് തിരികെ വിളിച്ചു. അതിര്‍ത്തി പങ്കിടുന്ന സ്ഥലങ്ങളില് പോലീസ് സുരക്ഷ കര്‍ശനമാക്കി…. തമിഴ്‌നാട് മുഖ്യമന്ത്രി ജയലളിതയുടെ ആരോഗ്യസ്ഥിതി ഗുരുതമായി തുടരുന്നതിനിടെ കേരളത്തിലും ജാഗ്രതാ നിര്‍ദേശം.\nനാഗര്‍കോവില് ഭാഗത്തുള്ള പെട്രോള് പമ്പുകള് പോലീസ് അടപ്പിച്ചു. തമിഴ്‌നാട്ടിലുള്ള മലയാളികള് ജാഗ്രത പാലിക്കണമെന്ന് പോലീസ് നിര്‍ദേശം നല്‍കി. കര്‍ണാടക സര്‍ക്കാരും മുന്നൊരുക്കങ്ങള് സ്വീകരിച്ചിട്ടുണ്ട്. കര്‍ണാട വാഹനങ്ങള്‍ക്കു നേരെ തമിഴ്‌നാട്ടില് കല്ലേറുണ്ടായതായും റിപ്പോര്‍ട്ടുണ്ട്. പ്രത്യേക സാഹചര്യം കണക്കിലെടുത്ത് തമിഴ്‌നാട്ടില് സുരക്ഷ കര്‍ശനമാക്കിയിരിക്കുകയാണ്. സി.ആര്.പി.എഫ്, സി.ഐ.എസ്.എഫ് ഡയറക്ടര്‍മാരെ കേന്ദ്രം ചെന്നൈയിലേക്ക് അയച്ചു.\nവിവിധ സ്ഥലങ്ങളില് നിന്ന് വിദഗ്ധ ഡോക്ടര്‍മാരുടെ സംഘം അപ്പോളോ ആശുപത്രിയില് എത്തിയിട്ടുണ്ട്. ജയയെ പരിശോധിച്ച ലോകപ്രസിദ്ധ തീവ്രപരിചരണ വിദഗ്ധന് ഡോ. റിച്ചാര്‍ഡ് ബെയ്‌ലിയുമായി ആശുപത്രി അധികൃതര് ബന്ധപ്പെട്ടു. ജയയുടെ ആരോഗ്യനില മെച്ചപ്പെടാന് എല്ലാവരും പ്രാര്‍ത്ഥിക്കണമെന്ന് ആശുപത്രി അധികൃതര് അഭ്യര്‍ത്ഥിച്ചു.\nജയലളിതയുടെ ആരോഗ്യനില അതീവ ഗുരുതരം\nജയലളിതയുടെ ആരോഗ്യനില ഗുരുതരം ; തമിഴ്നാട്ടില് കനത്ത സുരക്ഷ


കടുത്ത വിമര്‍ശനങ്ങള്‍ക്കിടെ നിര്‍ണായക ജിഎസ്‍ടി കൌണ്‍സില് യോഗം തുടങ്ങി\n01 Jun, 2018 at 08:39 PM\nജിഎസ്ടി റിട്ടേണ് ഫയല് ചെയ്യുന്നതുമായി ബന്ധപ്പെട്ട നിര്‍ണ്ണായക മാറ്റങ്ങളില് യോഗം തീരുമാനമെടുക്കും.\nരാജ്യം സാമ്പത്തികമായി തളരുന്നുവെന്ന വിമര്‍ശം ശക്തമാകവെ ഡല്‍ഹിയില് നിര്‍ണ്ണായക ജിഎസ്ടി കൌണ്‍സില് യോഗം തുടങ്ങി. ജിഎസ്ടി റിട്ടേണ് ഫയല് ചെയ്യുന്നതിന് ചെറുകിട വ്യവസായികള്‍ക്ക് ഇളവ് അനുവദിക്കാന് തീരുമാനമുണ്ടായേക്കും. ജി.എസ്.ടി നടപ്പാക്കിയ രീതി കയറ്റുമതി മേഖലയെ തകര്‍ത്തെന്ന് യോഗത്തിന് മുന്നോടിയായി സംസ്ഥാന ധനമന്ത്രി തോമസ് ഐസക് പറഞ്ഞു.\nജിഎസ്ടി കൌണ്‍സില് ചെയര്‍മാനും കേന്ദ്ര ധനമന്ത്രിയുമായ അരുണ്‍ജെയ്റ്റ്ലിയുടെ അധ്യക്ഷതയിലാണ് യോഗം. ജിഎസ്ടി മൂന്ന് മാസം പിന്നിടുമ്പോള് സാമ്പത്തികമായി രാജ്യം തളര്‍ന്നുവെന്നും കയറ്റുമതി മേഖലക്ക് തിരിച്ചടി നേരിട്ടുവന്നുവെന്നും വിമര്‍ശം ശക്തമാണ്. ഇക്കാര്യം യോഗം പരിശോധിക്കും. 1.5 കോടി വരെ വാര്‍ഷിക വിറ്റുവരവുള്ള വ്യാപരികള്‍ക്കും ചെറുകിട വ്യവസായികള്‍ക്കും ജി എസ്ടി റിട്ടേണ് ഫയല് ചെയ്യുന്നതില് ഇളവ് നല്‍കാനും തീരുമാനം ഉണ്ടായേക്കും. ജിഎസ്ടി നെറ്റ് വര്‍ക്ക് പൂര്‍ണ്ണമായും സജ്ജമാകാത്തത് കയറ്റുമതി മേഖലയെ തകര്‍ത്തെന്ന് ധനമന്ത്രി തോമസ് ഐസക് പറഞ്ഞു\nപെട്രോളും ഡീസലും ജിഎസ്ടി പരിധിയില് കൊണ്ടുവരുന്നത് സംബന്ധിച്ച് ചര്‍ച്ച നടത്തുന്നതിന് ഇവക്ക് മേല് മോദി സര്‍ക്കാര് ചുമത്തിയ അധിക നികുതി പൂര്‍ണമായും കുറക്കാന് തയ്യാറാകണമെന്നും ഐസക് ആവശ്യപ്പെട്ടു. ജിഎസ്ടി ഒടുക്കുന്നതില് വീഴ്ച വരുത്തുന്നുവരില് നിന്ന് ഇക്കൊല്ലം പിഴ ഈടാക്കരുത് എന്നും റസ്റ്റോറന്‍റകളുടെ നികുതി ഒഴിവാക്കണമെന്നും കേരളം കൌണ്‍സില് യോഗത്തില് ആവശ്യപ്പെടും.\nGST billGSTGST Council


കേരളത്തിലുണ്ട് ഒരു മുള ഗ്രാമം; അറിയാം ചില വയനാടൻ മുളവിശേഷങ്ങൾ | Different Types Of Bamboo and Its Uses\nകേരളത്തിലുണ്ട് ഒരു മുള ഗ്രാമം; അറിയാം ചില വയനാടൻ മുളവിശേഷങ്ങൾ\nഡോ. എ.കെ. അബ്ദുള്ളകുട്ടി June 28, 2021 03:42 PM IST\n25 മുതൽ 30 വർഷം വരെയാണ് ഒരു മുളങ്കൂട്ടത്തിന്റെ ശരാശരി ആയുസ്\nകേരളത്തിൽ ഒരു മുള ഗ്രാമമുണ്ട്. പച്ചപ്പിന്റെ നിറസൗന്ദര്യവുമായി നിലകൊള്ളുന്ന മുളങ്കൂട്ടങ്ങളുടെ നാടായ വയനാട് ജില്ലയിലെ തൃക്കൈപ്പറ്റ എന്ന ഗ്രാമമാണ് അത്. ഒരു ചെറിയ കൂട്ടം സ്ത്രീത്തൊഴിലാളികൾക്ക് മുളയുൽപ്പന്നങ്ങൾ നിർമിക്കുന്നതിൽ പരിശീലനം നൽകിക്കൊണ്ടാണ് ഉറവ് നാടൻ ശാസ്ത്ര സാങ്കേതികവിദ്യാ പഠന കേന്ദ്രത്തിന്റെ തുടക്കമെങ്കിലും ഇന്ന് മുളയുമായി ബന്ധപ്പെട്ട എട്ടോളം മേഖലകളിൽ ഉറവ് സജീവമായ പ്രവർത്തനങ്ങൾ നടത്തിവരുന്നു. തെക്കേ ഇന്ത്യയിലെ തന്നെ ഏറ്റവും വൈവിധ്യമാർന്ന മുളയിനങ്ങളോടു കൂടിയ മുള നഴ്സറി, പ്ലാന്റേഷൻ പ്രവർത്തനങ്ങൾ, മുളയധിഷ്ഠിത ഉൽപ്പന്ന നിർമാണം, കലാരൂപങ്ങൾ, നൈപുണ്യ വികസന പരിശീലന പരിപാടികൾ, പൊതു സംസ്കരണ/ വിതരണ കേന്ദ്രം, മുളയധിഷ്ഠിത കെട്ടിട നിർമാണം, നയപരമായ ഇടപെടലുകൾ, കൺസൾട്ടൻസി പ്രവർത്തനങ്ങൾ എന്നിവയെല്ലാമാണ് ഇവയിൽ പ്രധാനം.\nഏറ്റവും വേഗത്തിൽ വളരുന്നതും, മറ്റു വൃക്ഷങ്ങളുമായി താരതമ്യം ചെയ്യുമ്പോൾ 30 ശതമാനത്തിൽ അധികം ഓക്സിജൻ ഉൽപ്പാദിപ്പിക്കുകയും ചെയ്യുന്ന മുളയുടെ പരിസ്ഥിതി പുനസ്ഥാപന പ്രാധാന്യങ്ങൾ കണക്കിലെടുത്തും, മുള അടിസ്ഥാനമാക്കിയുള്ള ഉൽപാദന യൂണിറ്റുകൾക്ക് അസംസ്കൃത വസ്തുക്കളുടെ ലഭ്യത ഉറപ്പാക്കുക എന്ന ലക്ഷ്യം മുൻനിർത്തിയുമാണ് ഉറവ് നഴ്സറി ഇപ്പോൾ പ്രവർത്തിച്ചു വരുന്നത്.\nകെട്ടിട നിർമാണം, കരകൗശല വസ്തുക്കൾ, വീട്ടുപകരണങ്ങൾ, ലാൻഡ്സ്‌കേപ്പിങ്, ബയോഫെൻസിങ്, പാഴ്നിലങ്ങളുടെ പുനരുത്തേജനം എന്നിവക്കെല്ലാം ഉതകുന്ന അൻപതിൽപ്പരം വൈവിധ്യമാർന്ന മുളത്തൈകൾ ഉറവ് മുള നഴ്സറിയിൽ ലഭ്യമാണ്. കേരളത്തിന്റെ തനതു മുളയിനങ്ങളായ മുള്ളുമുള, ഈറ്റ എന്നിവയ്ക്ക് പുറമെ കെട്ടിടനിർമാണത്തിനു ഏറ്റവും അധികം പ്രചാരമുള്ള കോളമ്പിയൻ മുളയിനമായ ഗഡുവ അംഗുസ്‌റ്റിഫോളിയ, മുളകളിലെ രാജാവ് എന്നറിയപ്പെടുന്ന ആനമുള (Dendrocalamus giganteus), അസം മുള (Bambusa balcooa), ബിലാത്തി മുള (Dendrocalamus brandissi), ലാത്തി മുള, വള്ളിമുള, അലങ്കാര മുളകളിൽ പ്രധാനികളായ ഗോൾഡൻ ബാംബൂ, ബ്ലാക്ക് ബാംബൂ, വൈറ്റ് ലീഫ് ബാംബൂ എന്നിങ്ങനെ പോകുന്നു മുളയിനങ്ങളുടെ നിര.\nതൈകൾ വിതരണം ചെയ്യുന്നതിനു പുറമെ, കരാർ അടിസ്ഥാനത്തിൽ പ്ലാന്റേഷൻ, പ്ലാന്റേഷൻ മാനേജ്മെന്റ് പ്രോഗ്രാമുകളും ഉറവ് ഏറ്റെടുക്കാറുണ്ട്. മാത്രമല്ല, മുള വളർത്തുന്ന കർഷകരിൽനിന്ന് മൂപ്പെത്തിയ മുള തിരിച്ചു വാങ്ങി വരുമാനമാർഗം കണ്ടെത്തി കൊടുക്കുന്നത്തിനും ഉറവ് ശ്രമിക്കുന്നുണ്ട്.\nചെലവ് കുറഞ്ഞതും, പരിചരണം കുറച്ചുമാത്രം ആവശ്യമുള്ളതും, രാസവളങ്ങളുടെയും കീടനാശിനികളുടെയും ഉപയോഗം ആവശ്യമില്ലാത്തതുമായ കാർഷിക വിള കൂടിയാണ് മുള. വ്യാവസായിക പ്രാധാന്യമുള്ള അസം മുള, ബിലാത്തി മുള, ഗഡുവ മുള മുതലായ മുളയിനങ്ങൾ ഒരേക്കറിൽ വാണിജ്യാടിസ്ഥാനത്തിൽ കൃഷിചെയ്യുന്നതിനും അഞ്ച് വർഷംവരെ പരിപാലിക്കുന്നതിനും അൻപതിനായിരം മുതൽ എഴുപതിനായിരം രൂപ വരെയാണ് പരമാവധി ചെലവ് വരുന്നത്. മേൽപ്പറഞ്ഞ മുളയിനങ്ങൾ കൃഷി ചെയ്യുകയാണെങ്കിൽ അഞ്ചാമത്തെ വർഷം മുതൽതന്നെ വരുമാനം ലഭിച്ചുതുടങ്ങും. എട്ടാമത്തെ വർഷം ആവുമ്പോഴേക്കും വരുമാനം ഉയരും. 25 മുതൽ 30 വർഷം വരെയാണ് ഒരു മുളങ്കൂട്ടത്തിന്റെ ശരാശരി ആയുസ്.\nഗോൾഡൻ ബാംബൂ, ബ്ലാക്ക് ബാംബൂ, മഞ്ഞ മുള, മൊണാസ്റ്ററി ബാംബൂ, ബുദ്ധമുള വൈറ്റ് ഡ്രാഗൺ തുടങ്ങി പതിനഞ്ചിൽ പരം അലങ്കാര മുളയിനങ്ങൾ.\nബാംബുസ വേറിഗേറ്റ (വൈറ്റ് ലീഫ് ബാംബൂ), പെൻസിൽ ബാംബൂ, ടുൾട ബംബു (ഷോർട്ട്), പെന്നോട മുതലായവ.\nകാർഷിക ആവശ്യങ്ങൾക്കുള്ള മുളയിനങ്ങൾ (തോട്ടി, ഏണി, വാഴക്കുത്ത് മുതലായ ആവശ്യങ്ങൾക്ക്)\nഇല്ലിമുള, കല്ലൻ മുള, എരങ്കോൽ, തൊട്ടിമുള, ബാംബുസ ന്യുട്ടൺസ് മുതലായവ.\nവാണിജ്യാടിസ്ഥാനത്തിൽ കൃഷി ചെയ്യാവുന്ന മുളയിനങ്ങൾ (കെട്ടിടനിർണ്ണമണം, ഫർണിച്ചറുകൾ, ബാംബൂ ടൈൽസ് ഇവക്കെല്ലാം ഉപയോഗിക്കുന്നവ)\nഅസം മുള, ബിലാത്തി മുള, ഗഡുവ മുള, ആസ്‌പർ, ഉയി മുള (സ്റ്റോക്‌സി) തുടങ്ങി പത്തിൽപരം വാണിജ്യ പ്രാധാന്യമുള്ള മുളയിനങ്ങൾ.\nകരകൗശല വസ്തുക്കളുടെ നിർമാണത്തിന് ഉതകുന്ന മുളയിനങ്ങൾ\nഈറ്റ, മലയോട, ആനമുള, പെന്നോട, ഗഡുവ മുള, ഇല്ലി മുള മുതലായവ.\nമണ്ണൊലിപ്പ് തടയാനും തീര സംരക്ഷണത്തിനും\nമൂളി ബാംബൂ (മെലോക്കന്ന ബാസിഫറ), ചൈനീസ് മുള, ഗഡുവ മുള, ഈറ്റ, ബിലാത്തി മുള, മഞ്ഞ മുള, പച്ച മുള തുടങ്ങി ഒട്ടുമിക്ക മുളയിനങ്ങളും മണ്ണൊലിപ്പ് തടയുകയും തീരസംരക്ഷണം ഉറപ്പുവരുത്തുകയും ചെയ്യുന്നു.\nമുളങ്കൂമ്പ് ഭക്ഷ്യയോഗ്യമായ മുളയിനങ്ങൾ\nഇല്ലിമുള, ആസ്‌പർ, ബിലാത്തി മുള, കല്ലൻമുള മുതലായി നിരവധി മുളയിനങ്ങളുടെ മുളങ്കൂമ്പുകൾ ഭക്ഷ്യയോഗ്യമാണ്.\nഉറവ് നാടൻ ശാസ്ത്ര സാങ്കേതിക വിദ്യാ പഠന കേന്ദ്രം, തൃക്കൈപ്പറ്റ പിഒ, വയനാട്, കേരള – 673577\nഫോൺ: 07902793203, 07902748293, 07903748292\nEnglish summary: Different Types Of Bamboo and Its Uses


കോട്ടയം മ്ലാക്കരയില് ഉരുള്‍പൊട്ടല് | landslide in Kottayam\nകോട്ടയം മ്ലാക്കരയില് ഉരുള്‍പൊട്ടല്\nNov 5, 2021, 06:52 PM IST\n# കെ.ബി ശ്രീധരന് | മാതൃഭൂമി ന്യൂസ്\nകോട്ടയം ഇളംകാട് മ്ലാക്കരയില് ഉണ്ടായ ഉരുള്‍പൊട്ടല്\nകോട്ടയം: ഇളംകാട് മ്ലാക്കരയില് ഉരുള്‍പൊട്ടല്. വലിയ നാശനഷ്ടങ്ങളൊന്നും റിപ്പോര്‍ട്ട് ചെയതിട്ടില്ല. പ്രദേശത്ത് ഇപ്പോഴും മഴ തുടരുകയാണ്. നേരത്തെ ദുരന്തമുണ്ടായ കൂട്ടിക്കല് പഞ്ചായത്തിലാണ് ഈ പ്രദേശങ്ങളും ഉള്‍പ്പെടുന്നത്.\nകോട്ടയം ഇടുക്കി ജില്ലയിലെ അതിര്‍ത്തി പ്രദേശങ്ങളില് മഴ കാര്യമായി പെയ്യുന്നുണ്ട്. ഇതിനെ തുടര്‍ന്നാണ് ഇളംകാട് മേഖലയില് ഉരുള്‍പൊട്ടലുണ്ടായത്. മ്ലാക്കര, മൂപ്പന്‍മല എന്നീ പ്രദേശങ്ങളിലാണ് ചെറിയരീതിയില് ഉരുള്‍പൊട്ടിയത്.\nഉരുള്‍പൊട്ടിയത് ജനവാസം കുറഞ്ഞ മേഖലയിലായതിനാലാണ് കാര്യമായ നാശനഷ്ടമുണ്ടാകാതിരുന്നത്. കനത്ത മഴയെ തുടര്‍ന്ന് പുല്ലകയാറ്റില് ജനിരപ്പ് ഉയര്‍ന്നിരുന്നു. ഇളംകാട് ടോപ്പില് മണ്ണിടിച്ചിലുണ്ടായതായി റിപ്പോര്‍ട്ടുണ്ട്.\nContent Highlights: landslide in Kottayam


പാട്ടു പാടി സോഷ്യൽ മീഡിയ വഴി വൈറലായ യുവതിയെ സിനിമയിലേക്ക് ക്ഷണിച്ച് നാദിർഷ\nകഴിവുള്ള കലാകാരന്മാരെ എന്നും അംഗീകരിക്കുന്നവർ ആണ് മലയാളികൾ\nകഴിവുള്ള കലാകാരന്മാരെ എന്നും അംഗീകരിക്കുന്നവർ ആണ് മലയാളികൾ. അവരെ ലോകത്തിനു മുന്നിൽ കൊണ്ടെത്തിക്കാൻ അവർ ചെയ്യാത്തതായി ഒന്നുമില്ല. സോഷ്യൽ മീഡിയ സജീവം ആയതിനു ശേഷം ഇതിനു വൻ വർദ്ധനവ് ആണ് ഉണ്ടായിരിക്കുന്നത്. ഇപ്പോൾ സോഷ്യൽ മീഡിയ കാരണം മറ്റൊരു കലാകാരിക്ക് കൂടി കിട്ടേണ്ട അംഗീകാരം ലഭിച്ചിരിക്കുകയാണ്. നാദിര്‍ഷായുടെ അടുത്ത ചിത്രത്തില് പാടാനുള്ള അവസരമാണ് ഈ ഗായികയെത്തേടിയെത്തിയത്.\n‘വിജനതയില്..’ എന്ന ഗാനം ആലപിച്ച് സമൂഹ മാധ്യമത്തിലൂടെ വൈറലായ ശാന്ത ബാബു എന്ന സ്ത്രീയെ തേടിയാണ് ഇപ്പോള് അവസരങ്ങള് എത്തിക്കൊണ്ടിരിക്കുന്നത്. തന്റെ ജോലി സ്ഥലത്തിരുന്ന് പാടിയ പാട്ട് കഴിഞ്ഞ ദിവസങ്ങളിൽ സോഷ്യൽ മീഡിയയിൽ വമ്പൻ ഹിറ്റ് ആയി മാറിയിരുന്നു. ഇവരുടെ സംഗീതം ഇഷ്ടപെട്ട നാദിർഷ തന്റെ ഫേസ്ബുക്ക് വഴി ഈ വീഡിയോ പോസ്റ്റ് ചെയ്തിരുന്നു. അതോടൊപ്പം തന്റെ അടുത്ത സിനിമയില് ഈ ഗായികയെക്കൊണ്ട് പാടിക്കാന് താത്പര്യമുണ്ടെന്നും നാദിര്‍ഷാ കുറിച്ചു.


അമ്രപാലി ഫ്ലാറ്റ് കേസിൽ എംഎസ് ധോനിക്കെതിരെ എഫ്ഐആർ|criminal conspiracy fir filed against ms dhoni on amrapali flat case – News18 Malayalam\nHome » photogallery » sports » CRIMINAL CONSPIRACY FIR FILED AGAINST MS DHONI ON AMRAPALI FLAT CASE\nഎംഎസ് ധോനിക്കെതിരെ ക്രിമിനൽ ഗൂഢാലോചനക്കേസ്; അമ്രപാലി ഫ്ലാറ്റ് തട്ടിപ്പിൽ കുരുക്ക് മുറുകുന്നു\nഫ്ലാറ്റ് വാങ്ങാനെത്തിയവരുടെ കാശ് ധോനിയുടെ ഭാര്യ സാക്ഷിയുടെ ഉടമസ്ഥതയിലുള്ള കമ്പനി ഉൾപ്പെടെയുള്ള കമ്പനികൾക്ക് അനധികൃതമായി മാറ്റിയത് ജൂലൈ 23ന് സുപ്രീംകോടതി സ്ഥിരീകരിച്ചിരുന്നു.\n| December 03, 2019, 18:13 IST\nന്യൂഡൽഹി: അമ്രപാലി ഫ്ലാറ്റ് തട്ടിപ്പ് കേസില് ക്രിക്കറ്റ് താരം എം എസ് ധോനിക്കെതിരെ ക്രിമിനൽ ഗൂഢാലോചനക്കേസ്. കേസിൽ നവംബര് 27 മുതൽ ഇതുവരെ ഏഴ് എഫ്ഐആറുകളാണ് ഡൽഹി പൊലീസിലെ സാമ്പത്തിക കുറ്റകൃത്യങ്ങൾ കൈകാര്യം ചെയ്യുന്ന വിഭാഗത്തിൽ രജിസ്റ്റർ ചെയ്തിട്ടുള്ളതെന്ന് ഔട്ട് ലുക്ക് റിപ്പോർട്ട് ചെയ്തിരിക്കുന്നു. ഇതിലാണ് ധോനിയുടെ പേരും ഉൾപ്പെടുത്തിയിരിക്കുന്നത്.\nഅമ്രപാലിയുടെ ബ്രാൻഡ് അംബാസഡറായി ധോണി സ്വയം പ്രതിനിധാനം ചെയ്തുവെന്നും അതിന്റെ തട്ടിപ്പ് പ്രവർത്തനങ്ങൾ പ്രോത്സാഹിപ്പിച്ചുവെന്നും പരാതിയുണ്ടായിരുന്നു. ഈ പദ്ധതിയിൽ നിക്ഷേപം നടത്താൻ ധോനി ഉപഭോക്താക്കളെ പ്രേരിപ്പിച്ചെന്നും പരാതിയിലുണ്ട്. ധോനിയും ക്രിമനൽ ഗൂഢാലോചനയുടെ ഭാഗമാണെന്നും അതിനാലാണ് ധോനിയുടെ പേര് എഫ്ഐആറിൽ ഉൾപ്പെടുത്തിയതെന്നാണ് തട്ടിപ്പിനിരയായവർ എഫ്ഐആറിൽ ആരോപിക്കുന്നത്.\nഫ്ലാറ്റ് വാങ്ങാനെത്തിയവരുടെ കാശ് ധോനിയുടെ ഭാര്യ സാക്ഷിയുടെ ഉടമസ്ഥതയിലുള്ള കമ്പനി ഉൾപ്പെടെയുള്ള കമ്പനികൾക്ക് അനധികൃതമായി മാറ്റിയത് ജൂലൈ 23ന് സുപ്രീംകോടതി സ്ഥിരീകരിച്ചിരുന്നു. ഇതിനു പിന്നാലെയാണ് എഫ്ഐആർ നൽകിയിരിക്കുന്നത്.\n2017ലാണ് അമ്രപാലി ഫ്ലാറ്റ് വിഷയം വിവാദത്തിലായത്. ഫ്ലാറ്റുകൾ വിതരണം ചെയ്യുന്നില്ലെന്നും പൂർത്തിയാക്കിയില്ലെന്നും കാട്ടി ഫ്ലാറ്റ് വാങ്ങിയവർ പരാതി നൽകുകയായിരുന്നു.\nഎഫ്‌ഐ‌ആറുകളിൽ അനിൽ കെ ശർമയെയും മറ്റ് ഡയറക്ടർമാരെയും പ്രതികളാക്കിയിട്ടുണ്ട്. എം‌എസ് ധോണിയുടെ പങ്ക് അന്വേഷിക്കാൻ ഞങ്ങൾ അന്വേഷണ ഏജൻസിയോട് അഭ്യർത്ഥിക്കുകയും അദ്ദേഹത്തെ പ്രതിയാക്കുകയും ചെയ്തു- ഒരു പരാതിക്കാരൻ വ്യക്തമാക്കി.


ബഹിരാകാശവാര്‍ത്തകള്: ഇതാ ഒരു തണുത്ത നക്ഷത്രം!\nഇതാ ഒരു തണുത്ത നക്ഷത്രം!\nഎന്നു പറഞ്ഞാൽ ഒരു നക്ഷത്രമല്ല. തണുത്തു പോയാൽ നക്ഷത്രമാവില്ലല്ലോ. അപ്പോൾ നക്ഷത്രം പോലെ ഒരു വസ്തു എന്നു പറയാം. ജ്വലന ശേഷിയില്ലാത്ത ഇത്തരം പദാർത്ഥങ്ങളെ തവിട്ടു കുള്ളന്മാർ എന്നു പറയും. അണുകേന്ദ്രസംലയനം നടത്താനാവശ്യമായ പിണ്ഡം സംഭരിക്കാനാവാത്തതു കൊണ്ട് സ്വയം ജ്വലിക്കാനാവാതെ പോയ ഹതഭാഗ്യനക്ഷത്രങ്ങളാണിവ. ഇവയിൽ തന്നെ ഏറെ തണുത്ത വിഭാഗമാണ് Y സ്പെക്ട്രം ഗ്രൂപ്പിൽ വരുന്നവ. (Y dwarfs). ഇവക്കിടയിൽ നിന്നാണ് വളരെ കുറഞ്ഞ താപനിലയുള്ള ചിലരെ കണ്ടെത്തിയിരിക്കുന്നത്. കുറഞ്ഞ താപനില എന്നു ഏകദേശം 25 ഡിഗ്രി സെന്റിഗ്രേഡ്! നമ്മുടെ ശരീരതാപത്തോളം!!\nവളരെ കാലമായി ബഹിരാകാശ ശാസ്ത്രജ്ഞർ ഇവയെ തെരഞ്ഞുകൊണ്ടിരിക്കുകയാണെങ്കിലും ഇപ്പോൾ മാത്രമാണ് കണ്ടെത്താൻ കഴിഞ്ഞത്. WISE ദൂരദർശിനി ഉപയോഗിച്ചാണ് ഇതു സാധ്യമായത്. ആറെണ്ണത്തിനെയാണ് ഇപ്പോൾ കണ്ടെത്തിയിരിക്കുന്നത്. ദൃശ്യപ്രകാശം ഉപയോഗിച്ച് ഇവയെ നിരീക്ഷിക്കുക അസാധ്യമാണ്. തരംഗദൈർഘ്യം കൂടിയ ഇൻഫ്രാ റെഡ് പ്രകാശമുപയോഗിച്ചാണ് ഇവയെ കണ്ടെത്തിയിരിക്കുന്നത്.\nജ്യോതിശാസ്ത്രജ്ഞന്മാരിൽ പ്രത്യേക താൽപര്യമുണർത്തുവയാണ് തവിട്ടു കുള്ളന്മാർ. നക്ഷത്രരൂപീകരണത്തെ കുറിച്ചു പഠിക്കുന്നതിനും സൗരയൂഥത്തിനു പുറത്തുള്ള ഗ്രഹങ്ങളുടെ അന്തരീക്ഷത്തെ കുറിച്ച് പഠിക്കുന്നതിനും തവിട്ടുകുള്ളന്മാരെയാണ് പ്രധാനമായും ആശ്രയിക്കുന്നത്. വ്യാഴത്തെ പോലെയുള്ള വാതകഭീമന്മാരായ ഗ്രഹങ്ങൾക്കു സമാനമാണ് തവിട്ടു കുള്ളന്മാരും. സൗരയൂഥേതര ഗ്രഹങ്ങളെ കുറിച്ച് പഠിക്കുന്നതിന് അവയുടെ മാതൃനക്ഷത്രത്തിൽ നിന്നുള്ള പ്രകാശം തടസ്സമാവുന്നു. എന്നാൽ തവിട്ടു കുള്ളന്മാർ ഒറ്റയാന്മാരായി അലയുന്നവരായതു കൊണ്ട് ഈ പ്രശ്നം ഉണ്ടാവുന്നില്ല.\nY വിഭാഗത്തിൽ പെട്ട ഈ തവിട്ടുകുള്ളന്മാരിൽ WISE 1828+2650 എന്നറിയപ്പെടുന്നതാണ് ഏറ്റവും കുറഞ്ഞ താപനിലയുള്ളത്. 25 ഡിഗ്രി സെന്റി ഗ്രേഡ് ആണ് ഇതിന്റെ അന്തരീക്ഷ താപനില. ഇവയെല്ലാം തന്നെ താരതമ്യേന നമ്മുടെ അടുത്ത് കിടക്കുന്നവയാണ്. ഒമ്പത് മുതൽ നാൽപത് പ്രകാശം വർഷം വരെയാണ് സൂര്യനിൽ നിന്നുള്ള ഇവയുടെ അകലം.\nപോസ്റ്റ് ചെയ്തത് ഷാജി ല് 11:49 PM\nLipi Ranju 2011, ഓഗസ്റ്റ് 24 3:56 PM\nതവിട്ടു കുള്ളന്മാരോ! കൊള്ളാല്ലോ :) ഇതൊക്കെ എവിടുന്നു കിട്ടുന്നു ! സമ്മതിച്ചിരിക്കുന്നു :)\nINTIMATE STRANGER 2011, ഓഗസ്റ്റ് 25 2:48 AM\nതവിട്ടു കുല്ലന്മാരെ പട്ടി കേള്‍ക്കുനത് ഇത് ആദ്യം ..\njyo 2011, ഓഗസ്റ്റ് 25 11:20 PM\nപുതിയ അറിവ്-പലതിന്റേയും ഇംഗ്ലീഷ് പേര് കൂടി ബ്രാക്കറ്റില് ചേര്‍ത്താല് മനസ്സിലാക്കാന് എളുപ്പമായിരുന്നു.\nരത്നം കൊണ്ടൊരു ഗ്രഹം\nപണ്ടു പണ്ട് രണ്ട് അമ്പിളിമാമൻമാരുണ്ടായിരുന്നത്രെ!!...\nഓക്സിജൻ തന്മാത്രകളുടെ ഒളിച്ചുകളി അവസാനിക്കുന്നുവോ?...


സ്ത്രീകള്‍ക്കും കുട്ടികള്‍ക്കും നേരെയുള്ള അക്രമം: സര്‍ക്കാരിന് നിസംഗത - വി. ശിവദാസന് - Kannur Vartha | Kannur News | Latest Malayalam News from Kannur\nHome » Kannur , Kerala , കേരളം » സ്ത്രീകള്‍ക്കും കുട്ടികള്‍ക്കും നേരെയുള്ള അക്രമം: സര്‍ക്കാരിന് നിസംഗത - വി. ശിവദാസന്\nസ്ത്രീകള്‍ക്കും കുട്ടികള്‍ക്കും നേരെയുള്ള അക്രമം: സര്‍ക്കാരിന് നിസംഗത - വി. ശിവദാസന്\nWritten By Kvartha Delta on Apr 24, 2013 | 1:31 AM\nകണ്ണൂര്: രാജ്യത്ത് സ്ത്രീകള്‍ക്കും കുട്ടികള്‍ക്കും നേരെയുള്ള അക്രമം നടക്കുമ്പോഴും സര്‍ക്കാര് നിസംഗത പാലിക്കുകയാണെന്ന് എസ്.എഫ്.ഐ. അഖിലേന്ത്യാ പ്രസിഡന്റ് വി. ശിവദാസന് വാര്‍ത്താസമ്മേളനത്തില് പറഞ്ഞു. ഈ നിസംഗതയ്‌ക്കെതിരെ എസ്.എഫ്.ഐയുടെ നേതൃത്വത്തില് വിദ്യാര്‍ത്ഥികള് വ്യാപകമായ പ്രതിഷേധ പരിപാടികള് നടത്തുമെന്നും അദ്ദേഹം പറഞ്ഞു.\nസര്‍ക്കാര് ഈ വിഷയത്തെ ഒറ്റപ്പെട്ട സംഭവമായി കണ്ട് ലഘൂകരിക്കുകയാണ്. വിവിധ സംസ്ഥാനങ്ങളിലെ കോണ്‍ഗ്രസ്സ് മുഖ്യമന്ത്രിമാരുടെ പ്രതികരണം ഇത്തരം സംഭവങ്ങള് ആവര്‍ത്തിക്കാനുള്ള പ്രചോദനമാണ് നല്‍കുന്നതെന്നും അദ്ദേഹം പറഞ്ഞു.\nഇത്തരം മന്ത്രിമാരെ സോണിയാഗാന്ധിയുള്‍പെടെയുള്ള കോണ്‍ഗ്രസ്സ് നേതാക്കള് വിമര്‍ശിക്കുന്നില്ല. അംബാനിമാര്‍ക്ക് സംരക്ഷണം നല്‍കുന്ന ഭരണം പാവപ്പെട്ടവരെ ചുട്ടുകൊല്ലുകയാണ്. ജനാധിപത്യവിരുദ്ധ നീക്കങ്ങള് ചോദ്യം ചെയ്യുന്നവരെ അടിച്ചമര്‍ത്തുന്ന നിലപാടാണ് കേന്ദ്രസര്‍ക്കാര് സ്വീകരിക്കുന്നതെന്നും വി. ശിവദാസന് പറഞ്ഞു. എസ്.എഫ്.ഐ. സംസ്ഥാന ജോയിന്റ് സെക്രട്ടറി എം. ഷാജിറും വാര്‍ത്താസമ്മേളനത്തില് പങ്കെടുത്തു.\nKeywords: V. Shivadasan, SFI, Press meet, Students, Protest, March, Government, Congress, Chief Minister, Kannur Vartha, Kannur News, Malayalam news, Kerala News, International News, National News, Gulf News, Health News, Educational News, Business News, Stock news, Gold News.\nമര്‍ച്ചന്റ് നേവി ജീവനക്കാരന് ട്രെയിന്‍തട്ടി മരിച്ചു\nകണ്ണൂര്: മര്‍ച്ചന്റ് നേവിജീവനക്കാരനെ റെയില്‍വെ ട്രാക്കില് മരിച്ച നിലയില് കണ്ടെത്തി. തയ്യില് മൈതാനപ്പളളിയിലെ ചെറിയപുരയില് വീട്ടില് ...\nഇരിട്ടിയില് വീണ്ടും ഉരുള്‍പൊട്ടല് : നഗരം വെള്ളത്തിനടിയിലായി, കോടികളുടെ നഷ്ടം\nഇരിട്ടി : മലയോര മേഖലയില് തിമര്‍ത്ത് പെയ്യുന്ന മഴയിലും വെള്ളപ്പൊക്കത്തിലും ഇരിട്ടി മേഖലയില് ചൊവ്വാഴ്ച വീണ്ടും ഉരുള്‍പൊട്ടി. അയ്യന്‍കുന്ന...\nകണ്ണൂരില് വീണ്ടും മോഷണ ശ്രമം: നാലുകടകള് കുത്തിത്തുറന്നു\nകണ്ണൂര്: നഗരത്തിലെ നാലുകടകളില് കവര്‍ച്ചാശ്രമം. തായത്തെരുറോഡിലെ നാലുകടകളിലാണ് വെളളിയാഴ്ച്ചപുലര്‍ച്ചെ മോഷണശ്രമം നടന്നത്. മേലെചൊവ്വ പാതിരപ്പ...\nവിദ്യാര്‍ഥിയെ വെട്ടിപ്പരിക്കേല്‍പിച്ച മൂന്നംഗ സംഘം പിടിയില്\nതളിപ്പറമ്പ്: ആയുധങ്ങളുമായി പതിയിരുന്നു വിദ്യാര്‍ഥിയെ വെട്ടിപ്പരിക്കേല്‍പ്പിച്ച 17കാരനുള്‍പ്പെടെയുള്ള മൂന്നംഗ സംഘം പിടിയില്. കണ്ണൂര് ചിറ...


മോദിയും രാഹുലും നേര്‍ക്കുനേര്: രാജ്യം കാത്തിരിക്കുന്ന സംവാദം യാഥാര്‍ത്ഥ്യമാകുമോ? | Dhanam\nHome Economy Econopolitics മോദിയും രാഹുലും നേര്‍ക്കുനേര്: രാജ്യം കാത്തിരിക്കുന്ന സംവാദം യാഥാര്‍ത്ഥ്യമാകുമോ?\nഇരുവും സംവാദത്തിന് സമ്മതിച്ചിട്ടുണ്ടെന്ന് പ്രമുഖ മാധ്യമപ്രവര്‍ത്തകന് രാജ്ദീപ് സര്‍ദേശായി ട്വിറ്ററില് കുറിച്ചു.\nയുഎസ് പ്രസിഡന്റ് തെരഞ്ഞെടുപ്പിനു മുന്നോടിയായി സ്ഥാനാര്‍ത്ഥികള് തമ്മില് നടത്തുന്ന തത്സമയ സംവാദങ്ങള് ലോകശ്രദ്ധ നേടിയതാണ്. ഇതാ, ഇന്ത്യയിലും അതിനുള്ള അവസരം വരുന്നു. പ്രധാന മന്ത്രി നരേന്ദ്ര മോദിയും കോണ്‍ഗ്രസ് അധ്യക്ഷന് രാഹുല് ഗാന്ധിയും തമ്മിലുള്ള നേരിട്ടുള്ള സംവാദത്തിന് അരങ്ങൊരുങ്ങുന്നുവെന്നാണ് റിപ്പോര്‍ട്ട്.\nപ്രമുഖ മാധ്യമപ്രവര്‍ത്തകന് രാജ്ദീപ് സര്‍ദേശായി ട്വിറ്ററില് നല്‍കിയ വിവരത്തിന്റെ അടിസ്ഥാനത്തിലാണിത്. ഇരുവും സംവാദത്തിന് സമ്മതിച്ചിട്ടുണ്ടെന്നും വോട്ടെടുപ്പ് ആരംഭിക്കുന്നതിന് രണ്ടു ദിവസം മുമ്പ് ഏപ്രില്9ന് സംവാദം നടക്കുമെന്നുമാണ് രാജ്ദീപ് സര്‍ദേശായി ട്വീറ്റ് ചെയ്തിരിക്കുന്നത്.\nസംവാദത്തിന്റെ ആങ്കര് ആരാണെന്നതിനെ കുറിച്ചൊന്നും തീരുമാനമായിട്ടില്ല.\nരാജ്യം ആകാംക്ഷയോടെയാണ് ഇതിനായി കാത്തിരിക്കുന്നത്. വ്യത്യസ്ത വിഷയങ്ങളിലൂന്നി തെരഞ്ഞെടുപ്പ് പ്രചാരണം നടത്തുന്ന ഭാരതീയ ജനതാ പാര്‍ട്ടിയുടെയും ഇന്ത്യന് നാഷണല് കോണ്‍ഗ്രസിന്റെയും ഏറ്റവും വലിയ നേതാക്കള് തന്നെ പരസ്പരം സംവദിക്കുന്നതിനെ ആരോഗ്യപരമായ മാറ്റമെന്നാണ് പലരും വിലയിരുത്തുന്നത്.\nആശയങ്ങള് എങ്ങനെ ജനങ്ങളിലേക്കെത്തിക്കുന്നു എന്നിടത്താണ് തെരഞ്ഞെടുപ്പ് വിജയം. കഴിഞ്ഞ തവണ നരേന്ദ്രമോദിയെ വികാസ് പുരുഷനായി അവതരപ്പിച്ച് ബിജെപി വലിയ വിജയം കൊയ്തു. എന്നാല് ഇത്തവണ ദൗര്‍ബല്യങ്ങളുണ്ടെങ്കിലും കഴിഞ്ഞ തവണത്തേക്കാള് കൂടുതല് ശക്തനായ രാഹുലിനെയാണ് മോദിക്ക് എതിരേണ്ടി വരിക.\nമാത്രമല്ല, അഞ്ചു വര്‍ഷത്തെ ഭരണം കൊണ്ട് മോദിയുടെ പ്രഭാവത്തിന് അല്‍പ്പ്ം ഇടിവ് സംഭവിക്കുകയും ചെയ്തിരിക്കുന്ന സാഹചര്യത്തില് കൂടുതല് മികച്ച ആശയങ്ങള് ജനങ്ങള്‍ക്കിടയിലേക്ക് എത്തിച്ചാലേ വിജയത്തിലെത്താനാവൂ. ശ്രദ്ധിക്കേണ്ട ഒരു കാര്യം പൊതുവായ ഒരു പ്രശ്‌നം ഉയര്‍ത്തിപ്പിടിച്ചല്ല ബിജെപിയും കോണ്‍ഗ്രസും തെരഞ്ഞെടുപ്പിനെ നേരിടുന്നത് എന്നതാണ്.\nരാജ്യസുരക്ഷയും ഗ്രാമീണ ഇന്ത്യയുടെ വികാസവുമാണ് ബിജെപി ഇപ്പോള് ഉയര്‍ത്തിക്കാട്ടുന്ന വലിയ വിഷയങ്ങള്. അതേസമയം തൊഴിലില്ലായ്മയും കാര്‍ഷിക മേഖലയിലെ പ്രശ്‌നങ്ങളും എടുത്തു കാട്ടി കോണ്‍ഗ്രസ് തെരഞ്ഞെടുപ്പിനെ നേരിടുന്നു. പുല്‍വാമ അക്രമവും അതിനുള്ള തിരിച്ചടിയും രാജ്യസുരക്ഷയുടെ പേരില് മോദി തെരഞ്ഞെടുപ്പ് യോഗങ്ങളില് അവതരിപ്പിക്കുമ്പോള് കോണ്‍ഗ്രസിന് വേണ്ടവിധത്തില് പ്രതിരോധിക്കാനാവുന്നില്ല.\nഅതേസമയം തൊഴിലില്ലായ്മ പ്രശ്‌നം ഉയര്‍ത്തുന്ന കോണ്‍ഗ്രസിന് മികച്ചൊരു മറുപടി നല്‍കാന് ബിജെപിയും കുഴങ്ങുന്നു. ഇത്തരത്തില് ദാരിദ്ര്യം, അടിസ്ഥാന സൗകര്യ വികസനം, സ്ത്രീ സുരക്ഷ തുടങ്ങിയ വിഷയങ്ങളിലും മോദിയും രാഹുലും മുന്നോട്ട് വെക്കുന്ന ന്യായവാദങ്ങള് എന്തെന്നറിയാന് രാജ്യം കാത്തു നില്‍ക്കുകയാണ്.\nPrevious articleവിജയാ ബാങ്കും ദേനാ ബാങ്കും ബിഒബിയിൽ ലയിച്ചു; അറിയാം 10 കാര്യങ്ങൾ\nNext articleബാങ്ക് നിക്ഷേപത്തില് 7,705 കോടിയുടെ വര്‍ദ്ധനവ്\n‘കോവിഡ്, വ്യവസായ രംഗത്ത് പുതിയ അവസരങ്ങള് തുറക്കുന്നു’\nഇപ്പോൾ കാണുന്നത് ആശ്വാസ റാലി , ഓഹരി വിപണി ഇനിയും ഇടിയാൻ സാധ്യത\nT.S Geena - April 17, 2020\nസാധാരണക്കാരുടെ വരുമാനം കുറയുന്നു, കടത്തില് റെക്കോര്‍ഡ്


ചൈന doട്ട്ഡോർ ലോ വോൾട്ടേജ് ജിജിഡി സ്വിച്ച് ഗിയർ-എസി കുറഞ്ഞ വോൾട്ടേജ് ഡിസ്ട്രിബ്യൂഷൻ കാബിനറ്റ് നിർമ്മാണവും ഫാക്ടറിയും | എൽ & ആർ\nLowട്ട്ഡോർ ലോ വോൾട്ടേജ് ജിജിഡി സ്വിച്ച് ഗിയർ-എസി ലോ വോൾട്ടേജ് ഡിസ്ട്രിബ്യൂഷൻ കാബിനറ്റ്\nGർജ്ജ മന്ത്രാലയത്തിന്റെ ചുമതലയുള്ള മേലധികാരികളുടെയും ഭൂരിഭാഗം വൈദ്യുതി ഉപയോക്താക്കളുടെയും ഡിസൈൻ വകുപ്പുകളുടെയും ആവശ്യകതകൾക്കനുസൃതമായി രൂപകൽപ്പന ചെയ്ത ഒരു പുതിയ തരം ലോ-വോൾട്ടേജ് വൈദ്യുതി വിതരണ കാബിനറ്റ് ആണ് ജിജിഡി എസി വിതരണ കാബിനറ്റ് , ന്യായബോധവും വിശ്വാസ്യതയും. ഉൽ‌പ്പന്നത്തിന് ഉയർന്ന ബ്രേക്കിംഗ് ശേഷി, നല്ല ചലനാത്മകവും താപ സ്ഥിരതയും, ഫ്ലെക്സിബിൾ ഇലക്ട്രിക്കൽ സ്കീം, സൗകര്യപ്രദമായ കോമ്പിനേഷൻ, ശക്തമായ പ്രായോഗികത, നോവൽ ഘടന, ഉയർന്ന സംരക്ഷണ നില മുതലായവയുടെ സവിശേഷതകളുണ്ട്, കൂടാതെ ലോ-വോൾട്ടേജ് സ്വിച്ച് ഗിയറിന്റെ അപ്‌ഡേറ്റ് ചെയ്ത ഉൽപ്പന്നമായി ഇത് ഉപയോഗിക്കാം.\nമോഡൽ നമ്പർ: ജിജിഡി\nതരം: വിതരണ ബോക്സ് ഇലക്ട്രിക്കൽ ബോക്സുകൾ\nസംരക്ഷണ നില: IP30; IP20-40\nആംബിയന്റ് താപനില: -5 ~ ~+40 ℃, പ്രതിമാസ ശരാശരി താപനില പാടില്ല\nഇൻസുലേഷൻ സ്ഥലം: ഇൻഡോർ\nഉയരം: ≤ 2000 മി\nറേറ്റുചെയ്ത ആവൃത്തി: 50 Hz/60 Hz\nഓക്സിലറി സർക്യൂട്ടിന്റെ റേറ്റുചെയ്ത വോൾട്ടേജ്: AC380, 220V/DC220V\nജിജിഡി എസി ലോ-വോൾട്ടേജ് വൈദ്യുതി വിതരണ കാബിനറ്റ് ഒരു പൊതു-ഉദ്ദേശ്യ കാബിനറ്റിന്റെ രൂപം സ്വീകരിക്കുന്നു. ഫ്രെയിം ഭാഗിക വെൽഡിംഗ് വഴി 8MF തണുത്ത രൂപപ്പെടുത്തിയ സ്റ്റീലിൽ നിന്ന് കൂട്ടിച്ചേർത്തിരിക്കുന്നു. കാബിനറ്റിന്റെ കൃത്യത ഉറപ്പുവരുത്തുന്നതിനായി നിയുക്ത സ്റ്റീൽ നിർമ്മാതാവ് ഫ്രെയിം ഭാഗങ്ങളും പ്രത്യേക പിന്തുണയ്ക്കുന്ന ഭാഗങ്ങളും വിതരണം ചെയ്യുന്നു. ഒപ്പം ഗുണമേന്മയും. മൊഡ്യൂളിന്റെ തത്വമനുസരിച്ച് ജനറൽ കാബിനറ്റിന്റെ ഭാഗങ്ങൾ രൂപകൽപ്പന ചെയ്തിട്ടുണ്ട്, കൂടാതെ 20-മൊഡ്യൂൾ മൗണ്ടിംഗ് ദ്വാരങ്ങളുണ്ട്. ഉയർന്ന സാർവത്രിക ഗുണകം ഫാക്ടറിയെ പ്രീ-പ്രൊഡക്ഷൻ തിരിച്ചറിയാൻ പ്രാപ്തമാക്കുന്നു, ഇത് ഉൽപാദനവും ഉൽപാദന ചക്രവും കുറയ്ക്കുക മാത്രമല്ല, ജോലി കാര്യക്ഷമത മെച്ചപ്പെടുത്തുകയും ചെയ്യുന്നു.\nകാബിനറ്റിന്റെ പ്രവർത്തന സമയത്ത് താപ വിസർജ്ജനം പൂർണ്ണമായി പരിഗണിച്ചാണ് ജിജിഡി കാബിനറ്റ് രൂപകൽപ്പന ചെയ്തിരിക്കുന്നത്. കാബിനറ്റിന്റെ മുകളിലും താഴെയുമായി വ്യത്യസ്ത അളവിലുള്ള താപ വിസർജ്ജന സ്ലോട്ടുകൾ ഉണ്ട്. കാബിനറ്റിലെ വൈദ്യുത ഘടകങ്ങൾ ചൂടാകുമ്പോൾ, ചൂടുള്ള വായു ഉയർന്ന് മുകളിലെ സ്ലോട്ടിലൂടെ ഡിസ്ചാർജ് ചെയ്യപ്പെടും, അതേസമയം തണുത്ത വായു താഴ്ന്ന സ്ലോട്ടിൽ നിന്ന് കാബിനറ്റിലേക്ക് നിരന്തരം നിറയ്ക്കുന്നു, അങ്ങനെ സീൽ ചെയ്ത കാബിനറ്റ് യാന്ത്രികമായി ഒരു സ്വാഭാവിക വെന്റിലേഷൻ ഡക്റ്റ് രൂപം കൊള്ളുന്നു ചൂട് വ്യാപനത്തിന്റെ ഉദ്ദേശ്യം നേടുന്നതിന് താഴെ നിന്ന് മുകളിലേക്ക്.\nആധുനിക വ്യാവസായിക ഉൽപ്പന്ന രൂപകൽപ്പനയുടെ ആവശ്യകതകൾ അനുസരിച്ച്, കാബിനറ്റിന്റെ രൂപവും ഓരോ ഭാഗത്തിന്റെയും വിഭജന വലുപ്പവും രൂപകൽപ്പന ചെയ്യാൻ ജിജിഡി കാബിനറ്റ് സുവർണ്ണ അനുപാത രീതി സ്വീകരിക്കുന്നു, അങ്ങനെ മുഴുവൻ കാബിനറ്റും മനോഹരവും പുതുമയുള്ളതുമാണ്.\nകാബിനറ്റ് വാതിൽ ഫ്രെയിമിലേക്ക് ഒരു ഹിഞ്ച് തരം ചലിക്കുന്ന ചെയിൻ ഉപയോഗിച്ച് ബന്ധിപ്പിച്ചിരിക്കുന്നു, ഇത് ഇൻസ്റ്റാളേഷനും ഡിസ്അസംബ്ലിംഗിനും സൗകര്യപ്രദമാണ്. മലയുടെ ആകൃതിയിലുള്ള റബ്ബർ-പ്ലാസ്റ്റിക് സ്ട്രിപ്പ് വാതിലിന്റെ മടക്കുവശത്ത് ഉൾച്ചേർത്തിരിക്കുന്നു. വാതിൽ അടയ്ക്കുമ്പോൾ, വാതിലിനും ഫ്രെയിമിനും ഇടയിലുള്ള സ്ട്രിപ്പിന് ഒരു നിശ്ചിത കംപ്രഷൻ സ്ട്രോക്ക് ഉണ്ട്, അത് വാതിൽ തടയാൻ കഴിയും, കാബിനറ്റിന്റെ നേരിട്ടുള്ള കൂട്ടിയിടി വാതിലിന്റെ സംരക്ഷണ നില മെച്ചപ്പെടുത്തുന്നു.\nഇലക്ട്രിക്കൽ ഘടകങ്ങളുള്ള ഉപകരണ വാതിൽ ഫ്രെയിമിലേക്ക് മൃദുവായ ചെമ്പ് വയർ ഉപയോഗിച്ച് ബന്ധിപ്പിച്ചിരിക്കുന്നു, കൂടാതെ കാബിനറ്റിലെ ഇൻസ്റ്റാളേഷൻ ഭാഗങ്ങൾ ഫ്രെയിമിൽ കെട്ടിയ സ്ക്രൂകൾ ഉപയോഗിച്ച് ബന്ധിപ്പിച്ചിരിക്കുന്നു. മുഴുവൻ കാബിനറ്റും ഒരു സമ്പൂർണ്ണ ഗ്രൗണ്ടിംഗ് സംരക്ഷണ സംവിധാനമാണ്.\nകാബിനറ്റിന്റെ ഉപരിതല പെയിന്റ് പോളിസ്റ്റർ ഓറഞ്ച് ആകൃതിയിലുള്ള ബേക്കിംഗ് പെയിന്റ് ഉപയോഗിച്ചാണ് നിർമ്മിച്ചിരിക്കുന്നത്, ഇതിന് ശക്തമായ ഒത്തുചേരലും നല്ല ഘടനയും ഉണ്ട്. മുഴുവൻ കാബിനറ്റും ഒരു മാറ്റ് ടോണിലാണ്, ഇത് മിന്നുന്ന പ്രഭാവം ഒഴിവാക്കുകയും ഡ്യൂട്ടിയിലുള്ള ജീവനക്കാർക്ക് കൂടുതൽ സുഖപ്രദമായ ദൃശ്യ അന്തരീക്ഷം സൃഷ്ടിക്കുകയും ചെയ്യുന്നു.\nസൈറ്റിലെ പ്രധാന ബസ്ബാറിന്റെ അസംബ്ലിയും ക്രമീകരണവും സുഗമമാക്കുന്നതിന് ആവശ്യമുള്ളപ്പോൾ കാബിനറ്റിന്റെ മുകളിലെ കവർ നീക്കംചെയ്യാം. കാബിനറ്റ് ടോപ്പിന്റെ നാല് കോണുകളിലും ലിഫ്റ്റിംഗിനും ഷിപ്പിംഗിനും ലിഫ്റ്റിംഗ് വളയങ്ങൾ സജ്ജീകരിച്ചിരിക്കുന്നു.\nകാബിനറ്റിന്റെ പരിരക്ഷണ നിലവാരം IP30 ആണ്, കൂടാതെ ഉപയോക്താക്കൾക്ക് IP20-IP40 ഇടയിൽ ഉപയോഗ പരിതസ്ഥിതിയുടെ ആവശ്യകതകൾ അനുസരിച്ച് തിരഞ്ഞെടുക്കാം.\nജിജിഡി എസി ലോ വോൾട്ടേജ് പവർ ഡിസ്ട്രിബ്യൂട്ടിംഗ് കാബിനറ്റ് AC50Hz ന്റെ പവർ വിതരണ സംവിധാനത്തിന് ബാധകമാണ്, കൂടാതെ 380V റേറ്റുചെയ്ത പ്രവർത്തന വോൾട്ടേജുള്ള, ജനറേറ്റർ, ട്രാൻസ്ഫോർമർ സബ്സ്റ്റേഷൻ, മൈനിംഗ് എന്റർപ്രൈസസ് തുടങ്ങിയ പവർ ഉപയോക്താക്കളിൽ 3150 എ വരെ റേറ്റുചെയ്ത ഓപ്പറേഷൻ കറന്റ്, ഇത് വൈദ്യുതി പരിവർത്തനത്തിൽ ഉപയോഗിക്കുന്നു , ഡ്രൈവിംഗ് മോട്ടോർ, പ്രകാശം, വൈദ്യുതി വിതരണ ഉപകരണങ്ങൾ എന്നിവയുടെ വിതരണവും നിയന്ത്രണവും.\n1. ആംബിയന്റ് എയർ താപനില: +40 than ൽ കൂടരുത്, -5 than ൽ കുറവല്ല, 24 മണിക്കൂറിനുള്ളിലെ ശരാശരി താപനില +35 than ൽ കൂടരുത്;\n2. ഉയരം: ഇൻഡോർ ഇൻസ്റ്റാളേഷനും ഉപയോഗത്തിനും, ഉപയോഗ സ്ഥലത്തിന്റെ ഉയരം 2000 മീറ്ററിൽ കൂടരുത്;\n3. ചുറ്റുമുള്ള വായുവിന്റെ ആപേക്ഷിക ഈർപ്പം: ഉയർന്ന താപനില +40 when ആയിരിക്കുമ്പോൾ 50% ത്തിൽ കൂടരുത്, കൂടാതെ ഒരു വലിയ ആപേക്ഷിക താപനില കുറഞ്ഞ താപനിലയിൽ അനുവദിക്കണം (ഉദാഹരണത്തിന്, +2 at ൽ 90%) താപനില മാറ്റങ്ങളുടെ സാധ്യത കണക്കിലെടുക്കുമ്പോൾ ഇടയ്ക്കിടെ കണ്ടൻസേഷൻ ഇഫക്റ്റുകൾ ഉണ്ടാക്കും;\n3. ഇൻസ്റ്റാളേഷൻ സമയത്ത് ഉപകരണവും ലംബ തലവും തമ്മിലുള്ള ചെരിവ്5° C കവിയരുത്;\n4. ഇൻസ്റ്റലേഷൻ സ്ഥലം: കഠിനമായ വൈബ്രേഷനും ആഘാതവും ഇല്ലാത്ത സ്ഥലത്തും ഇലക്ട്രിക്കൽ ഘടകങ്ങൾ തുരുമ്പിക്കാത്ത സ്ഥലത്തും ഉപകരണങ്ങൾ സ്ഥാപിക്കണം.\n5. ഉപയോക്താവിന് പ്രത്യേക ആവശ്യകതകൾ ഉള്ളപ്പോൾ, നിർമ്മാതാവിന്റെ കൂടിയാലോചനയിലൂടെ അത് പരിഹരിക്കാനാകും.\nടൈപ്പ് ചെയ്യുക റേറ്റുചെയ്ത വോൾട്ടേജ് (V) റേറ്റുചെയ്ത കറന്റ് (എ) റേറ്റുചെയ്ത ഷോർട്ട് സർക്യൂട്ട് ഡ്രോപ്പ്outട്ട് കറന്റ് (kA) റേറ്റുചെയ്ത ഹ്രസ്വ സമയം നിലവിലെ (IS) (kA) നെ പ്രതിരോധിക്കുന്നു റേറ്റുചെയ്ത പീക്ക് മൂല്യം നിലവിലെ (kA) നെ പ്രതിരോധിക്കുന്നു\nജിജിഡി 1 380 എ: 1000 15 15 30\nബി: 600 (630)\nGGD2 380 എ: 1500 (1600) 30 30 63\nജിജിഡി3380 എ: 3150 50 50 105\nമുമ്പത്തെ: GCK തരം കുറഞ്ഞ വോൾട്ടേജ് പിൻവലിക്കാവുന്ന സ്വിച്ച് ഗിയർ\nഅടുത്തത്: GZD (W) സീരീസ് ഇന്റലിജന്റ് ഹൈ ഫ്രീക്വൻസി ഡയറക്ട് കറന്റ് പവർ സപ്ലൈ ബോക്സ്\nYB27-12/0.4 (FR) outdoorട്ട്ഡോർ പ്രീ ഫാബ്രിക്കേറ്റഡ് സബ്സ്റ്റാറ്റ് ...\n36KV highട്ട്ഡോർ ഉയർന്ന വോൾട്ടേജ് SF6 സർക്യൂട്ട് ബ്രേക്കർ\nMNS തരം ലോ വോൾട്ടേജ് പിൻവലിക്കാവുന്ന സ്വിച്ച് ഗിയർ\nYBF-35KV സീരീസ് അമേരിക്കൻ ബോക്സ്-ടൈപ്പ് സബ്സ്റ്റേഷൻ ...\nഉയർന്ന നിലവാരമുള്ള പ്ലാസ്റ്റിക് MCB വാട്ടർപ്രൂഫ് 8 വേ ഡിസ്ട്രി ...


by updated Aug 25, 2021, 11:00 IST\nഇയാൻ എഡ്വാർഡ് ഹ്യൂം, മലയാളി ഫുട്ബോൾ പ്രേമികളുടെ ഹൃദയത്തിൽ ഇത്രമാത്രം ആഴത്തിൽ കോറിയിട്ടിരിക്കുന്ന മറ്റൊരു വിദേശ താരത്തിന്റെ പേര് പോലും ഉണ്ടായിരിക്കില്ല. ആദ്യ സീസണിൽ ബ്ലാസ്റ്റേഴ്സിലേക്ക് എത്തിയ ഈ കനേഡിയൻ താരം പിന്നീട് ആരാധകരുടെ ഹൃദയത്തിൽ ഇടം പിടിക്കുകയായിരുന്നു. ഹൃദയത്തിൽ ആത്മവിശ്വാസത്തിന്റെ വൻമതിൽ കെട്ടിയ ബ്ലാസ്റ്റേഴ്‌സിന്റെ വല്യേട്ടൻ\nഇയാൻ ഹ്യൂമിനോളം ആരാധക പിന്തുണ ലഭിച്ച ഒരു വിദേശ താരം ഇന്ത്യൻ സൂപ്പർ ലീഗിലെ ചരിത്രത്തിൽ ഉണ്ടായിരിക്കാൻ സാധ്യതയില്ല. ആദ്യ സീസണിൽ തുടക്കക്കാർ ആയിരുന്ന ബ്ലാസ്റ്റേഴ്സിനെ ഇന്ത്യൻ സൂപ്പർ ലീഗ് ഫൈനൽ വരെ എത്തിക്കുന്നതിനു ഇയാൻ ഹ്യൂമെന്ന കനേഡിയൻ താരത്തിൻറെ പ്രകടനം വളരെ നിർണായകമായിരുന്നു.\nമൊട്ടത്തല പൊട്ടി ചോര ഒഴുകുമ്പോഴും ബ്ലാസ്റ്റേഴ്സിനായി ആവേശത്തോടെയുംആത്മസമർപ്പണത്തോടെയും കളിക്കുന്ന\nഈ കനേഡിയൻ താരം പിന്നീട് ആരാധകരുടെ സ്വന്തം ഹ്യൂമേട്ടൻ ആയി മാറുകയായിരുന്നു. ഫുട്ബോൾ എന്തെന്ന് അറിയാത്ത മുത്തശ്ശിമാർ പോലും ആ മൊട്ടത്തലയൻ കേരളം വിട്ടു പോയോ മക്കളെ എന്ന് ചോദിക്കുമായിരുന്നു.\nഅത്രമാത്രം ആഴത്തിൽ മലയാളികളുടെ ഹൃദയത്തിൽ ഇയാൻ ഹ്യൂം എന്ന കനേഡിയൻ താരത്തിന്റെ പേര് പതിഞ്ഞിരുന്നു. ഇയാൻ ഹ്യൂം സജീവ ഫുട്ബോളിലെ അടുത്ത രണ്ടാം ഘട്ടത്തിലേക്ക് പുതിയ ദൗത്യങ്ങളും ആയി തിരിച്ചുവരികയാണ്. ഇനിമുതൽ പരിശീലക വേഷത്തിലായിരിക്കും നമുക്ക് അദ്ദേഹത്തിനെ കാണുവാൻ കഴിയുന്നത്.\nപ്രശസ്തമായ വുഡ്സ്റ്റോക്ക് എഫ് സിയുടെ ടെക്നിക്കൽ ഡയറക്ടറും മുഖ്യ പരിശീലകനും ആയി ഇയാൻ ഹ്യൂം സ്ഥാനമേൽക്കുകയും ആണ്. താരം ഇത് തന്നെ ഇൻസ്റ്റഗ്രാം ഹാൻഡിലിൽ കൂടി ആരാധകരെ അറിയിച്ച് കഴിഞ്ഞു താരത്തിന് ആശംസകളുമായി കേരള ബ്ലാസ്റ്റേഴ്സ് ആരാധകർ സോഷ്യൽ മീഡിയയിൽ നിറഞ്ഞുനിൽക്കുകയാണ്.


"ഇരിക്കുന്ന കൊമ്പ് മുറിക്കുന്ന വിഡ്ഢി, ഭസ്മാസുരൻ, വാടക ഗുണ്ട" മന്ത്രി മണിയ്ക്കെതിരെ സി പി ഐ-cpi report criticise minister mm mani\n"ഇരിക്കുന്ന കൊമ്പ് മുറിക്കുന്ന വിഡ്ഢി, ഭസ്മാസുരൻ, വാടക ഗുണ്ട" മന്ത്രി മണിക്കെതിരെ സിപിഐ\nറവന്യൂവകുപ്പിനെയും സർക്കാരിനെയും പ്രതിസന്ധിയിലാക്കുന്ന തന്ത്രങ്ങളാണ് വൈദ്യുതിമന്ത്രി മണി സ്വീകരിക്കുന്നതെന്നും സിപിഐ റിപ്പോർട്ട് കുറ്റപ്പെടുത്തുന്നു\nവണ്ടൻമേട്: സിപിഎം സംസ്ഥാനനേതാവും വൈദ്യുതി മന്ത്രിയുമായ എം.എം.മണിയുടെ നിലപാടുകൾ എൽഡിഎഫ് സർക്കാരിന്രെ നിലപാടിന് എതിരായതാണെന്ന് സിപിഐ സമ്മേളന റിപ്പോർട്ടിൽ ആക്ഷേപം.\n“ഇരിക്കുന്ന കൊമ്പ് മുറിക്കുന്ന വിഡ്ഢി, ഭസ്മാസുരൻ, വാടകഗുണ്ട” എന്നിങ്ങനെ വ്യക്തിപരമായ അധിക്ഷേപങ്ങളാണ് മന്ത്രി മണിക്കെതിരെ സ്വന്തം മണ്ഡലത്തിലെ തന്നെ പ്രധാന ഘടകകക്ഷി അവരുടെ സമ്മേളന റിപ്പോർട്ടിൽ നടത്തിയിരിക്കുന്നത്. മണിക്കെതിരെ കടുത്ത ആരോപണങ്ങളാണ് സിപിഐ സമ്മേളന റിപ്പോർട്ടിൽ ഉന്നയിക്കുന്നത്.\nവണ്ടൻമേട്ടിൽ നടക്കുന്ന സിപിഐ ഉടുമ്പൻചോല മണ്ഡല സമ്മേളനത്തിന്രെ റിപ്പോർട്ടിലാണ് മണിക്കെതിരായ ആരോപണങ്ങളുടെ കെട്ട് പ്രാദേശിക നേതൃത്വം അഴിച്ചുവിട്ടിരിക്കുന്നത്. മന്ത്രി മണി ഉടുമ്പൻചോല മണ്ഡലത്തിൽ നിന്നുമാണ് നിയമസഭയിലേയ്ക്ക് തിരഞ്ഞെടുക്കപ്പെട്ടത്. ആ മണ്ഡലത്തിൽ തന്നെയുളള പ്രധാനഘടക കക്ഷിയാണ് മണിക്കെതിരെ ആഞ്ഞടിച്ചിരിക്കുന്നത്. ഏറെക്കാലമായി നിലനിൽക്കുന്ന സിപിഎം, സിപിഐ തർക്കം ജില്ലയിൽ ഇപ്പോഴും താഴെ തട്ട് മുതൽ പരിഹരിക്കപ്പെടാതെ കത്തുകയാണെന്ന് വ്യക്തമാക്കുന്നതാണ് ഈ റിപ്പോർട്ട്.\nമണിയുടെ നേതാവായ പിണറായി വിജയൻ നേതൃത്വം നൽകുന്ന സർക്കാരിന്രെ പ്രവർത്തനങ്ങൾക്കെതിരായതാണ് നിലപാടുകളെന്ന് സാമാന്യ ചിന്തപോലുമില്ലാതെ ഇരിക്കുന്ന കൊമ്പ് മുറിക്കുന്ന വിഡ്ഢിയായ മരം വെട്ടുകാരനെയാണ് മണി അനുസ്മരിപ്പിക്കുന്നതെന്ന് റിപ്പോർട്ടിലെ 20-ാം പേജിൽ പറയുന്നു.\nസ്വന്തം പാർട്ടിയിലെ (സിപിഎം) ജില്ലാ നേതാവുപോലും തോൽപ്പിക്കാൻ ശ്രമിച്ചതായി വിമർശനമുണ്ടായപ്പോഴും എൽഡിഎഫ് സ്ഥാനാർത്ഥിയുടെ വിജയത്തിനായി സിപിഐ ഒറ്റക്കെട്ടായി നിലകൊണ്ടു. എന്നാൽ മണിയുടെ വിജയം ഭസ്മാസുരനെ പോലെ സിപിഐയെ തിരിഞ്ഞുകൊത്തുകയാണിപ്പോൾ എന്നും റിപ്പോർട്ടിൽ ആരോപിക്കുന്നു.\nജില്ലയിലെ പട്ടയ ഭൂ പ്രശ്നം പരിഹരിക്കുന്നതിന് പകരം ഭൂമാഫിയകളെയും റിസോർട്ട് മാഫിയകളെയും സഹായിക്കും വിധം അവരുടെ വാടകഗുണ്ടയെപ്പോലെ അവരുടെ പക്ഷം ചേർന്ന് നിൽക്കുകയാണ് മന്ത്രിയെന്നും റിപ്പോർട്ടിലെ 19-ാം പേജിൽ ആരോപിക്കുന്നു. മാഫിയകളുടെ പക്ഷത്തു നിന്നു കൊണ്ട് സത്യസന്ധരായ ഉദ്യോഗസ്ഥരെ ഭീഷണിപ്പെടുത്തിയും ഭീഷണിക്ക് വഴങ്ങാത്തവരെ തൽപ്പരകക്ഷികളെ അണി നിരത്തി അതിന്രെ മുന്നിൽ നിന്ന് സമരങ്ങൾ സംഘടിപ്പിച്ചും ഗ്വോ-ഗ്വോ വിളിച്ചും നടത്തുന്ന നടപടികൾ മൂലം എൽഡിഎഫ് സർക്കാരിന്രെ പ്രഖ്യാപിത നയങ്ങളെ അട്ടിമറിച്ചും പട്ടയ വിതരണത്തെയും തകർക്കുന്ന തരത്തിൽ റവന്യൂവകുപ്പിനെയും സർക്കാരിനെയും പ്രതിസന്ധിയിലാക്കുന്ന തന്ത്രങ്ങളാണ് വൈദ്യുതി മന്ത്രി സ്വീകരിക്കുന്നതെന്നും റിപ്പോർട്ട് കുറ്റപ്പെടുത്തുന്നു.\nസിപിഐ ജില്ലാ നേതൃത്വത്തെയും ജില്ലാ സെക്രട്ടറി കെ.കെ.ശിവരാമനെയും തേജോവധം ചെയ്ത മണിയുടെ പ്രസംഗം രാഷ്ട്രീയശത്രുക്കൾ പോലും പൊറുക്കുന്നതായിരുന്നില്ല. ജില്ലയിൽ മാത്രമല്ല, എല്ലായിടത്തും സിപിഐയെ തകർക്കുന്നതിനായി ആരിൽ നിന്നോ അച്ചാരം വാങ്ങിയ ആളിനെപ്പോലെയാണ് മന്ത്രി മണിയുടെ നീക്കങ്ങളെന്നും റിപ്പോർട്ടിൽ പറയുന്നു.\nമണ്ഡലംകാരനായ സാധരണ ജനനേതാവ് മന്ത്രിയായതിലുളള സന്തോഷം ഉടുമ്പൻചോല മണ്ഡലത്തിലെ യുഡിഎഫ് അനുഭാവികളിൽ പോലും നിറഞ്ഞു നിന്നിരുന്ന കാലം പോയി തുടങ്ങി. മുണ്ടുമടക്കി കുത്തി, ബക്കറ്റ് പിരിവും, ന്യായന്യായം നോക്കാതെയുളള കസർത്തുകളും എം.എം. മണിയെന്ന മന്ത്രിയെ സാധാരണക്കാരുടെ മനസ്സുകളിൽ പോലും വെറുപ്പുളവാക്കിത്തുടങ്ങിയിരിക്കുന്നു. സിപിഐയെ ഒന്നുകിൽ നക്കി അല്ലെങ്കിൽ ഞെക്കി തീർക്കുമെന്ന വാശി സിപിഐയുടെ വോട്ടുകൂടി വാങ്ങി ജയിച്ച ഒരു എൽഡിഎഫ് നേതാവിനും ഭൂഷണമല്ലെന്നും സിപിഐ കുറ്റപ്പെടുത്തുന്നു.\nTags: CPI, CPM, MM Mani


ആ മാന്യൻ ഒന്നെഴുന്നേക്കാമോ? സ്കൂളും പരിസരവും വൃത്തിയായി സൂക്ഷിക്കാത്തതിൽ വിദ്യാർത്ഥികളെയും അധ്യാപകരെയും ഒരുപോലെ വിമർശിച്ച് കെ ബി ഗണേഷ്‌കുമാർ എംൽഎ\nസ്കൂളും പരിസരവും വൃത്തിയായി സൂക്ഷിച്ചില്ലെങ്കിൽ അധ്യാപകർക്കും ജീവനക്കാർക്കുമെതിരെ കർശന നടപടി എടുക്കമെന്നും ഗണേഷ് കുമാർ താക്കീത് നൽകി. ഗണേഷിന്റെ പ്രസംഗം സോഷ്യൽ മീഡിയയിൽ വൈറലായിരിക്കുകയാണ്.\nസ്കൂളും പരിസരവും വൃത്തിയായി സൂക്ഷിക്കണമെന്നും ക്ലാസിലെ ബെഞ്ചിലും ഡെസ്കിലും കുത്തിവരച്ചിടുകയോ പേരെഴുതുകയോ ചെയ്യരുതെന്നും വിദ്യാർഥികളോട് കെ ബി ഗണേഷ് കുമാർ എംഎൽഎ. പത്തനാപുരം മണ്ഡലത്തിലെ ഗവ. പട്ടാഴി എച്ച് എസ് എസിൽ പുതിയ ബെഞ്ചും ഡെസ്കുകളും നൽകുന്ന ചടങ്ങ് ഉദ്ഘാടനം ചെയ്യുകയായിരുന്നു സ്ഥലം എംഎൽഎ. ഇതിനിടെ സ്കൂളിന്റെ ചുമരിൽ ‘റോക്കി’ എന്നെഴുതിയ വിദ്യാർഥിയെ പ്രസംഗത്തിനിടെ അദ്ദേഹം ശാസിച്ചു. സ്കൂളും പരിസരവും വൃത്തിയായി സൂക്ഷിച്ചില്ലെങ്കിൽ അധ്യാപകർക്കും ജീവനക്കാർക്കുമെതിരെ കർശന നടപടി എടുക്കമെന്നും ഗണേഷ് കുമാർ താക്കീത് നൽകി. ഗണേഷിന്റെ പ്രസംഗം സോഷ്യൽ മീഡിയയിൽ വൈറലായിരിക്കുകയാണ്.\nഇവിടുത്തെ പ്രിൻസിപ്പലിനോടും ടീച്ചറോടും പിടിഎ പ്രസിഡന്റിനോടും പറയുകയാണ്. ഒരാഴ്ചക്കുള്ളിൽ ഞാൻ ഒന്നുകൂടി വരും. ഈ സ്കൂളിന്റെ പരിസരം വൃത്തിയാക്കാൻ ഇവിടുത്തെ ജീവനക്കാർ തയാറായില്ലെങ്കിൽ, താൽക്കാലിക ജീവനക്കാരാണ് അവരെങ്കിൽ പരിച്ചുവിട്ടിരിക്കും. അല്ലെങ്കിൽ സ്ഥലം മാറ്റും. അപ്പോൾ അറിയാം ഗണേഷ് കുമാറിന്റെ സ്വാധീനം എങ്ങനെയുണ്ട്. ഒരു സംശയവും വേണ്ട ഞാൻ മാറ്റിക്കും. ആര് എതിർത്താലും ഞാൻ മാറ്റിക്കും’ അദ്ദേഹം പറഞ്ഞു.


ഡബ്ലിനില് ഇറക്കാന് ശ്രമിച്ച വിമാനം ഡെസ്മണ്ട് കൊടുങ്കാറ്റില് അകപ്പെട്ടു: രക്ഷപ്പെട്ടത് ഭാഗ്യം കൊണ്ട് !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഡബ്ലിനില് ഇറക്കാന് ശ്രമിച്ച വിമാനം ഡെസ്മണ്ട് കൊടുങ്കാറ്റില് അകപ്പെട്ടു: രക്ഷപ്പെട്ടത് ഭാഗ്യം കൊണ്ട് !\n: സ്വന്തം ലേഖകന് in News on December 5, 2015\nഡബ്ലിന് :ഡെസ്മണ്ട് കൊടുംങ്കാറ്റ് രണ്ടാം ദിവസവും അയര്‍ലണ്ടില് ഭീതി വിതച്ച് ആഞ്ഞടിക്കുന്നു.ഇന്ന് രാവിലെ മുതല് മിക്ക കൌണ്ടികളിലും മഴ കുറഞ്ഞിട്ടുണ്ടെങ്കിലും ശക്തമായ കാറ്റ് വീശുന്നുണ്ട്.\nപാരിസില് നിന്നും എത്തി, ഡബ്ലിന് എയര്‍പോര്‍ട്ടില് ഇറങ്ങാന് ശ്രമിക്കവേ ഡെസ്മണ്ട് കൊടുങ്കാറ്റില് പെട്ട സിറ്റി ജെറ്റ് വിമാനം ഇറക്കാനാവാതെ ബെല്‍ഫാസ്റ്റിലേയ്ക്ക് തിരിച്ചു വിട്ടു.അന്‍പതോളം യാത്രക്കാരുമായി എത്തിയ വിമാനം ലാന്‍ഡ് ചെയ്യാന് ശ്രമിക്കുന്നതിനിടെ കൊടുങ്കാറ്റില് പെട്ട് ഉലയുകയായിരുന്നു.\nയാതൊരു വിധേനെയും ലാന്‍ഡിംഗ് നടക്കിലെന്ന് മനസിലാക്കിയ പൈലറ്റ് ആ ശ്രമം ഉപേക്ഷിച്ച് പറന്നുയര്‍ന്നതോടെ യാത്രക്കാരും,വിമാനത്താവള അധികൃതരും ആശ്വാസം കൊണ്ടു.പിന്നീടു വിമാനം ബെല്‍ഫാസ്റ്റില് ഇറക്കി.\nകാറ്റിനെ തുടര്‍ന്ന് പല വിമാനങ്ങളും വൈകുകയോ,വഴിതിരിച്ചു വിടുകയോ ചെയ്തിട്ടുള്ളതിനാല് യാത്രക്കാര് വിമാന കമ്പനികളുമായി ബന്ധപ്പെട്ട് സമയക്രമം ഉറപ്പു വരുത്തണമെന്ന് ഡബ്ലിന്,കോര്‍ക്ക് എയര്‍പോര്‍ട്ട് അധികൃതര് അറിയിച്ചു.\nകാറ്റിനെ തുടര്‍ന്ന് മെറ്റ് എറാന് വിവിധ കൌണ്ടികളില് പ്രഖ്യാപിച്ച അലര്‍ട്ട്കള് നാളെ രാവിലെ വരെ നീട്ടിയിട്ടുണ്ട്.\nഓറഞ്ച് വിന്‍ഡ് അലര്‍ട്ട്:സ്ലൈഗോ,ക്ലെയര്,ഡോണഗേല്,ഗോള്‍വേ,ലാട്രിം,മേയോ\nഓറഞ്ച് റെയിന് അലര്‍ട്ട്:കാവന്,കോര്‍ക്ക്,ലീമറിക്ക്\nയെല്ലോ വിന്‍ഡ് അലര്‍ട്ട്:ലിന്‍സ്റ്റര്,റോസ് കോമണ്,മോണഗന്,കാവന്,കോര്‍ക്ക്,ലീമറിക്ക്,കെറി,വാട്ടര്‍ഫോര്‍ഡ്,ടിപ്പററി.\nകോര്‍ക്ക്,കെറി കൌണ്ടികളില് വെള്ളപ്പൊക്കത്തിനും ഗതാഗത തടസത്തിനും സാധ്യതയുണ്ട്.കാറ്റിന്റെ വേഗത ചില സ്ഥലങ്ങളില് 130 കിലോ മീറ്റര് വരെയായേക്കാം.നാളെ ഉച്ചയോടെയേ കാറ്റിന് ശമനമുണ്ടാകുകയുള്ളൂ എന്നാണ് റിപ്പോര്‍ട്ടുകള്.


The harrowing experience of BSF jawan who was kidnapped from kolkota | അവരെന്റെ രണ്ടുകാലുകളും അടിച്ചുപൊട്ടിച്ചു; വായിൽ പശയൊഴിച്ചു; ലക്ഷങ്ങൾ തട്ടിയെടുത്തുകഴിഞ്ഞപ്പോൾ കരിമ്പിൻ ചണ്ടി പോലെ ഉപേക്ഷിച്ചു; കൊൽക്കത്തയിൽ മാഫിയ സംഘം തട്ടിക്കൊണ്ടു പോയ മലയാളി ബിഎസ്എഫ് ജവാൻ ദുരന്തകഥ പറയുന്നു - MarunadanMalayali.com\nഅവരെന്റെ രണ്ടുകാലുകളും അടിച്ചുപൊട്ടിച്ചു; വായിൽ പശയൊഴിച്ചു; ലക്ഷങ്ങൾ തട്ടിയെടുത്തുകഴിഞ്ഞപ്പോൾ കരിമ്പിൻ ചണ്ടി പോലെ ഉപേക്ഷിച്ചു; കൊൽക്കത്തയിൽ മാഫിയ സംഘം തട്ടിക്കൊണ്ടു പോയ മലയാളി ബിഎസ്എഫ് ജവാൻ ദുരന്തകഥ പറയുന്നു\nOctober 13, 2017 | 10:30 AM IST | Permalink\nമാനന്തവാടി: ഇതുപോലൊരു ദുരനുഭവം ആർക്കും ഉണ്ടാകരുതേയെന്നാണ് ബിഎസ്എഫ് ജവാനായ സുരേഷിന്റെ പ്രാർത്ഥന. ഒരുവർഷം മുമ്പ് നാട്ടിൽ ഓണം ആഘോഷിച്ച് സൈനിക ക്യാമ്പിലേക്ക് മടങ്ങവെയാണ് ബി.എസ്.എഫ് ജവാനായ തൃശ്ശിലേരി ആനപ്പാറ പുതിയപുരയിൽ പി.എ. സുരേഷിനെ മാഫിയസംഘം തട്ടിക്കൊണ്ടുപോയത്. 'അവർ എന്റെ രണ്ടു കാലുകളും അടിച്ച് പൊട്ടിച്ചു, വായിൽ പശയൊഴിച്ചു, ആവശ്യങ്ങളെല്ലാം കഴിഞ്ഞശേഷം റെയിൽവേ സ്റ്റേഷന് സമീപം ഉപേക്ഷിച്ചു'' ബംഗാളിൽ മാഫിയസംഘത്തിെന്റ പിടിയിൽനിന്ന് രക്ഷപ്പെട്ട് നാട്ടിലെത്തിയ സുരേഷിന് നടുക്കം വിട്ടുമാറിയിട്ടില്ല. കാലിന് ഗുരുതരമായി പരിക്കേറ്റ സുരേഷ് ഇപ്പോൾ മാനന്തവാടി ജില്ലാ ആശുപത്രിയിൽ ചികിത്സയിലാണ്. അന്വേഷണത്തിന് മുൻകൈയെടുത്ത ഒ.ആർ. കേളു എംഎ‍ൽഎ ആശുപത്രിയിലെത്തി സുരേഷിനെ കണ്ടു.\nബംഗാളിലെ നദിയ ജില്ലയിലെ ബി.എസ്.എഫ് ക്യാമ്പിൽ ജോലി ചെയ്യുന്നതിനിടെ പരിചയപ്പെട്ടവരുമായി ബന്ധമുള്ള മാഫിയസംഘമാണ് തന്നെ പണം തട്ടാൻ വേണ്ടി തട്ടിക്കൊണ്ടുപോയതെന്ന് സുരേഷ് പറഞ്ഞു. ജോലിസ്ഥലമായ ഇൻഡോറിലേക്ക് കഴിഞ്ഞ വർഷം സെപ്റ്റംബർ്28നാണ് മടങ്ങിയത്. ബംഗളൂരുവിൽനിന്ന് പോയ സുരേഷ് കൊൽക്കത്തയിലെ കൃഷ്ണനഗറിൽ സുഹൃത്തിനെ അന്വേഷിച്ച് പോവുന്നതിനിടെയാണ് ചതിയിൽ പെടുന്നത്. ഇയാളുടെ എ.ടി.എമ്മിൽനിന്ന് പലപ്പോഴായി ഒന്നര ലക്ഷത്തോളം രൂപ തട്ടിയെടുത്തു. പണം വരവ് നിലച്ചതോടെ സുരേഷിന്റെ ബന്ധുവായ സുധീഷിനെ ഫോണിൽ ബന്ധപ്പെട്ട് കൊൽക്കത്തയിലെത്തിച്ചു. ഇയാളെയും പിടികൂടിയ സംഘം നാലുലക്ഷം രൂപയുടെ ആഭരണങ്ങളും ഒന്നരലക്ഷം രൂപയും തട്ടിയെടുത്ത് വിട്ടയക്കുകയായിരുന്നു.\nവൻകിട ആശുപത്രികളെ വിശ്വസിച്ച് ചികിത്സയ്ക്ക് പോകുന്നവർ മടങ്ങുമ്പോൾ കിഡ്‌നി ഉണ്ടോ എന്ന് വേറെ എവിടെയെങ്കിലും പോയി പരിശോധിക്കുക; നാലു സംസ്ഥാനങ്ങളിൽ സൂപ്പർ സ്‌പെഷ്യാലിറ്റി ആശുപത്രികളിൽ കിഡ്‌നി മോഷണം നടക്കുന്നതായി റിപ്പോർട്ട്; പിടിയിലായത് വൻ കിഡ്‌നി റാക്കറ്റ്\nകഴിഞ്ഞദിവസമാണ് സുരേഷിനെ കൊൽക്കത്തയിൽ വെച്ച് കണ്ടെത്തിയത്. സഹോദരൻ സുമേഷിനെ സുരേഷ് വിളിക്കുകയും ബന്ധുക്കൾ കൊൽക്കത്ത വിമാനത്താവളത്തിലെത്തി സുരേഷിനെ നാട്ടിലേക്ക് കൊണ്ടുവരുകയുമായിരുന്നു. നാട്ടിലെത്തിച്ച ഉടൻ മാനന്തവാടി കോടതിയിൽ ഹാജരാക്കുകയും ചെയ്തിരുന്നു. സുരേഷ് ക്യാമ്പിലെത്തിയിട്ടില്ലെന്ന വിവരം ലഭിച്ചതോടെ വീട്ടുകാർ തിരുനെല്ലി പൊലീസിൽ പരാതി നൽകിയിരുന്നു. അന്വേഷണം ഊർജിതമാക്കണമെന്നാവശ്യപ്പെട്ട് ഒ.ആർ. കേളു എംഎ‍ൽഎ മുഖ്യമന്ത്രിക്ക് പരാതിയും നൽകിയിരുന്നു. ഇതിെന്റ അടിസ്ഥാനത്തിൽ തിരുനെല്ലി പൊലീസ് സംഘം സുരേഷിനെ അന്വേഷിച്ച് കൊൽക്കത്തയിൽ പോയെങ്കിലും കണ്ടെത്താനായിരുന്നില്ല.


വെറൈറ്റി വേണോ? രാജപ്രൗഢിയിൽ ആനവണ്ടിയിലാവാം ഇനി ഫോട്ടോഷൂട്ടും ആഘോഷങ്ങളും - Malayalam DriveSpark\n4 hrs ago മെയ് മാസത്തിൽ തെരഞ്ഞെടുത്ത മോഡലുകൾക്ക് തകർപ്പൻ ഓഫറുകളുമായി ഹ്യുണ്ടായി\n5 hrs ago സ്പോർടി എക്സ്ട്രീം കാമ്രി വെളിപ്പെടുത്തി ടൊയോട്ട\n6 hrs ago ടൊയോട്ടയുടെ 14 സീറ്റർ എംപിവി ഹിയാസ്; 2021 മോഡൽ ഇന്ത്യയിൽ എത്തി, വിൽപ്പന ഉടൻ\nവെറൈറ്റി വേണോ? രാജപ്രൗഢിയിൽ ആനവണ്ടിയിലാവാം ഇനി ഫോട്ടോഷൂട്ടും ആഘോഷങ്ങളും\nUpdated: Monday, November 2, 2020, 13:12 [IST]\nഎന്തിനും ഏതിനും വെറൈറ്റികൾ കണ്ടെത്താനുള്ള ശ്രമത്തിലാണ് ഇന്ന് മലയാളികൾ. നിലവിൽ വളരെയധികം വെറൈറ്റി ട്രെൻഡുകൾ തിരയടിച്ച മേഖലകളിലൊന്നാണ് വെഡ്ഡിംഗ് ഫോട്ടോഗ്രഫിയുടെ ഭാഗമായ വിവാഹ തീയതി അറിയിക്കുന്ന 'സേവ് ദി ഡേറ്റ്'.\nപലരും സേവ് ദി ഡേറ്റ് ഫോട്ടോകൾക്കായി പല ട്രെൻഡുകളും ലൊക്കേഷനുകളും ഉപയോഗിക്കുന്നു. സ്പോർട്ടി, ക്ലാസിക്ക് കാറുകളും മോട്ടോർസൈക്കിളുകളും വരെ ഇതിനായി ഉപയോഗിക്കുന്നവരുണ്ട്.\nഎന്നാൽ ഇവയിൽ നിന്ന് വ്യത്യസ്തമായി കെഎസ്ആർടിസി ഡബിൾഡക്കർ ബെസിലെ സേവ് ദി ഡേറ്റ് ഫോട്ടോസ് വൈറലായിരിക്കുകയാണ്. ഇത് കെഎസ്ആർടിസി മുന്നോട്ടു വയ്ക്കുന്ന ഒരു പുതിയ പദ്ധതിയുടെ ഭാഗമാണ്.\nതലസ്ഥാനത്തെ പത്മനാഭ ക്ഷേത്രത്തിന്റെയും കിഴക്കേക്കോട്ടയുടേയും പശ്ചാത്തലത്തിലായിരുന്നു ബസിലെ സേവ് ദി ഡേറ്റ് ഷൂട്ട്. അടുത്തവർഷം ജനുവരിയിൽ വിവാഹിതരാവുന്ന ഗണേഷും ലക്ഷ്മിയുമാണ് രാജകീയമായി ആനവണ്ടിയിൽ ഫോട്ടോഷൂട്ട് നടത്തിയത്.\nകോർപ്പറേഷന്റെ വരുമാനം വർധിപ്പിക്കുന്നതിന്റെ ഭാഗമായിട്ടാണ് ബസുകൾ വാടകയ്ക്ക് നൽകുന്നത്. ബെർത്ത്ഡേ, വിവാഹം തുടങ്ങി ന്യൂ ജെൻ ആഘോഷങ്ങൾക്കായി ബസ് വാടകയ്ക്ക് ലഭിക്കും.\nഎട്ട് മണിക്കൂറിന് 4000 രൂപ എന്നതാണ് നിരക്ക്. കൂടാതെ ഇതേ നിരക്കിൽ ബസിൽ 50 കിലോമീറ്റർ സഞ്ചരിക്കാനുമാവും, അതിന് ശേഷം അധിക കിലോമീറ്ററിന് പ്രത്യേക നിരക്ക് ബാധകമാണെന്നത് ശ്രദ്ധിക്കണം.\nഡബിൾഡക്കർ ബസിലെ രണ്ടാം നില ആഘോഷങ്ങൾക്കായും താഴത്തെ നില കുടുബാംഗങ്ങളോ കൂട്ടുകാരുമൊത്തോയുള്ള യാത്രക്കായി ഉപയോഗിക്കാം. ലണ്ടണിലെ ആഫ്റ്റർനൂൺ ടീ ബസ് മാതൃകയിലാണ് ഈ പദ്ധതി അധികൃതർ ഒരുക്കിയിരിക്കുന്നത്.\nആദ്യം തിരുവനന്തപുരത്ത് ആരംഭിച്ചിരിക്കുന്ന ഈ പദ്ധതി വിജയകരമായാൽ കൊച്ചിയിലും കോഴിക്കോടും അവതരിപ്പിക്കുമെന്ന് അധികൃതർ വ്യക്തമാക്കി.\nഎട്ട് മണിക്കൂറിന് 4000 രൂപ എന്നത് പ്രത്യേക ആമുഖ ഓഫറാണെന്നും കോർപ്പറേഷൻ അറിയിച്ചു. ഇതിനകം തന്നെ നിരവധി ഏജൻസികളും സ്റ്റുഡിയോകളും ബസ് ബുക്ക് ചെയ്തിട്ടുണ്ട്.\nഇത് കൂടാതെ കാലപ്പഴക്കം ചെന്ന റോഡിൽ ഉയോഗിക്കാൻ കഴിയാത്ത ബസുകൾ ഫുഡ് ട്രക്കുകളായി പരിഷ്കരിച്ച് വാടകയ്ക്ക് നൽകുന്ന പദ്ധതിയും കോർപ്പറേഷൻ ആരംഭിച്ചിട്ടുണ്ട്.\nKSRTC Double Decor Busses Available For Rent For Celebrations And Shoots. Read in Malayalam.


Home » Top News » കേരള സ്ത്രീധന മരണം ആശങ്കാജനകമാണ്\nകഴിഞ്ഞ കുറച്ച് ദിവസങ്ങളായി കേരളത്തിൽ യുവതികളെ കൊലപ്പെടുത്തിയത് സ്ത്രീധന സമ്പ്രദായത്തിലും ജനങ്ങളുടെയും കുടുംബങ്ങളുടെയും സമൂഹത്തിന്റെയും ജീവിതത്തിൽ അത് വിനാശകരമായ പ്രത്യാഘാതങ്ങൾ സൃഷ്ടിക്കുന്നതിൽ ശ്രദ്ധ കേന്ദ്രീകരിച്ചു. ഒരാഴ്ചയ്ക്കുള്ളിൽ, ഒരു യുവതി മരിച്ചു, മറ്റൊരാൾ പൊള്ളലേറ്റ് മരിച്ചു, മൂന്നിലൊന്ന് തൂങ്ങിമരിച്ച നിലയിൽ കണ്ടെത്തി, അവരെല്ലാവരും ഭർത്താക്കന്മാരോ അമ്മായിയമ്മകളോ അധിക്ഷേപിച്ച ചരിത്രമുണ്ട്.\nമറ്റ് സംഭവങ്ങളെക്കുറിച്ചും റിപ്പോർട്ടുകളുണ്ട്, ഓരോ മരണത്തിലും ഉപദ്രവത്തിനും പീഡനത്തിനും വിധേയരാകുകയും വേർപിരിയാൻ ശ്രമിക്കുകയും വിവാഹമോചനം നേടുകയും ചെയ്യുന്ന നിരവധി സ്ത്രീകൾ ഉണ്ടായിരിക്കാം. ഈ സന്ദർഭങ്ങളിലെല്ലാം, സ്ത്രീകൾ അവരുടെ ഭർത്താവിന്റെയോ കുടുംബത്തിന്റെയോ അത്യാഗ്രഹത്തിന് വില നൽകുന്നു, അത്യാഗ്രഹം വേരുറപ്പിച്ച ഒരു സമ്പ്രദായമായി വളരുന്നു, അത് സമൂഹത്തിലെ ഒരു വലിയ വിഭാഗം പോലും ന്യായീകരിക്കപ്പെടുന്നു. കേസുകൾ രജിസ്റ്റർ ചെയ്തിട്ടുണ്ടെങ്കിലും അവയിൽ പലതും പിന്തുടർന്നിട്ടില്ല, കുറ്റവാളികൾ പലപ്പോഴും രക്ഷപ്പെടുന്നു.\nകൂടുതൽ വായിക്കുക: ദുരിതബാധിതയായ സ്ത്രീയോട് ‘കഷ്ടപ്പെടാൻ’ കേരള വനിതാ കമ്മീഷൻ മേധാവി; എന്നിട്ട് ക്ഷമ ചോദിക്കുന്നു\nഅത്തരം കേസുകൾ ഫലപ്രദമായി അന്വേഷിച്ച് വിചാരണ ചെയ്യേണ്ടത് അത്യാവശ്യമാണെങ്കിലും, പ്രതികൾ ശിക്ഷിക്കപ്പെടുന്നുവെന്ന് ഇത് ഉറപ്പാക്കും. എന്നാൽ സാമൂഹികവും വ്യക്തിപരവുമായ മനോഭാവങ്ങളിൽ മാറ്റം വരുത്തുന്നത് വളരെ പ്രധാനമാണ്, അതിന് വിദ്യാഭ്യാസവും അവബോധ കാമ്പെയ്‌നുകളും ആവശ്യമാണ്. ഏറ്റവും പ്രധാനമായി, സാമ്പത്തിക ബന്ധങ്ങളിലും സമൂഹത്തിലും സ്ത്രീകളുടെ പങ്ക് മാറേണ്ടതുണ്ട്. പാഠപുസ്തകങ്ങൾ പരിഷ്കരിക്കാനും സ്ത്രീകളെ അപകീർത്തിപ്പെടുത്തുന്ന വാക്കുകളും വാക്യങ്ങളും നീക്കംചെയ്യാനും കേരള സർക്കാർ തീരുമാനിച്ചു. കഥകളും കഥകളും ഭാഷയും പൊതുവായ ഉപയോഗത്തിലാണ്, അവ പുരുഷാധിപത്യ സമൂഹത്തിന്റെ മൂല്യങ്ങളും മനോഭാവങ്ങളും ഉൾക്കൊള്ളുന്ന സ്കൂളുകളിൽ പഠിപ്പിക്കുന്നു. കുട്ടികളുടെയും മുതിർന്നവരുടെയും മനോഭാവത്തെയും പെരുമാറ്റത്തെയും ബാധിക്കുന്ന ആ സമൂഹം സൃഷ്ടിച്ച സ്ത്രീകളുടെ പ്രതിച്ഛായ അവർ അവതരിപ്പിക്കുന്നു.\nലിംഗസമത്വം, സ്ത്രീകളോടുള്ള ആദരവ് തുടങ്ങിയ ആശയങ്ങൾ ആളുകളെ പഠിപ്പിക്കുന്നതിന് പാഠപുസ്തകങ്ങൾ മാത്രമല്ല പരിഷ്കരിക്കേണ്ടത്. സ്ത്രീകളെക്കുറിച്ചുള്ള തെറ്റായ പ്രാതിനിധ്യങ്ങളും തെറ്റിദ്ധാരണകളും മാധ്യമങ്ങൾ, പരസ്യങ്ങൾ, സിനിമാ സംഭാഷണങ്ങൾ, മറ്റ് ഫോറങ്ങൾ എന്നിവയിൽ ആസൂത്രണം ചെയ്തിട്ടുണ്ട്. വാക്കുകളിലൂടെയും ചിത്രങ്ങളിലൂടെയും സ്ത്രീകളുടെ തെറ്റായതും പ്രതികൂലവുമായ ചിത്രങ്ങൾ ഈ ഫോറങ്ങളിൽ സൃഷ്ടിക്കപ്പെടുന്നില്ലെന്ന് ഉറപ്പാക്കേണ്ടത് പ്രധാനമാണ്. അടുത്തിടെ സ്ത്രീധന മരണത്തെത്തുടർന്ന്, തന്റെ ഭർത്താവ് തന്നെ ഉപദ്രവിച്ചുവെന്ന് ടിവി ഷോയിൽ പരാതിപ്പെട്ട ഒരു സ്ത്രീയോട് കേരള വനിതാ കമ്മീഷൻ മേധാവി മോശമായ പരാമർശം നടത്തിയതിനെത്തുടർന്ന് രാജിവെക്കേണ്ടി വന്നു. സ്ത്രീകളുടെ അവകാശങ്ങൾ സംരക്ഷിക്കുമെന്ന് പ്രതീക്ഷിക്കുന്ന ഓർഗനൈസേഷനുകളുടെ ചുക്കാൻ പിടിക്കുന്നവർ പോലും പഴയ മൂല്യങ്ങളും പ്രയോഗങ്ങളും പഠിക്കുകയും പുതിയവ പഠിക്കുകയും ചെയ്യേണ്ടതുണ്ട്. ഇതെല്ലാം കേരളത്തിന് മാത്രമല്ല രാജ്യത്തിനും ബാധകമാണ്, കാരണം എല്ലായിടത്തും സ്ത്രീകൾ സ്ത്രീധന സമ്പ്രദായത്തിന് ഇരയാകുന്നു.\nSiehe auch കേരളത്തിലെ ക്രിസ്ത്യൻ നടറിനായി താമസിക്കാൻ ഒ.ബി.സി ബുക്കിംഗ്


ഹോണർ 9എക്സ് പ്രോ, ഹോണർ വ്യൂ 30 സ്മാർട്ട്ഫോണുകൾ അവതരിപ്പിച്ചു | Honor 9X Pro, Honor View 30 Launched: Features, Price, Specifications - Malayalam Gizbot\nലോകമെമ്പാടുമുള്ള ആൻഡ്രോയിഡ് സ്മാർട്ട്‌ഫോണുകളുടെ മുഖ്യധാരയായി മാറിയ ചില അവശ്യവസ്തുക്കളിൽ ഇത് മുൻകൂട്ടി കാണുന്നു. അപ്ലിക്കേഷനുകൾ ഇൻ‌സ്റ്റാൾ ചെയ്യുന്നതിനും സേവനങ്ങൾ ആക്‌സസ് ചെയ്യുന്നതിനും ഉപയോഗിക്കാൻ കഴിയുന്ന ഒരു സുരക്ഷിത പ്ലാറ്റ്‌ഫോമായി ഹുവായ് ഇത് തിരഞ്ഞെടുക്കുന്നു. ഹോണർ9എക്സ് പ്രോയിൽ ഹുവായ് അസിസ്റ്റന്റ് സജ്ജീകരിച്ചിരിക്കുന്നു - വിവര തിരയലിനും ആപ്ലിക്കേഷനുകൾ ആക്സസ് ചെയ്യുന്നതിനും സഹായിക്കുന്ന ഒരു വെർച്വൽ അസിസ്റ്റന്റ്, ഉപയോക്താവിന് കൂടുതൽ സൗകര്യങ്ങൾ നൽകുന്നു.\nകൂടാതെ, ജി‌പി‌യു ഇച്ഛാനുസൃത മാലി-ജി 52 ലേക്ക് അപ്‌ഗ്രേഡുചെയ്‌തുവെന്ന് കമ്പനി അവകാശപ്പെടുന്നു. ഇത് കിരിൻ ഗെയിമിംഗ് + പ്രാപ്‌തമാക്കുന്നു - ഇത് ഒരു സുഗമമായ ഗെയിമിംഗ് അനുഭവം പ്രദാനം ചെയ്യുന്നു, അതേസമയം ലിക്വിഡ് കൂളിംഗ് സിസ്റ്റം ഫലപ്രദമായ ഗെയിംപ്ലേ സമയത്ത് ചൂട് വ്യാപിക്കുന്നത് മെച്ചപ്പെടുത്തുന്നു. ഇപ്പോൾ, ഹോണർ9എക്സ് പ്രോ ഫ്രാൻസ്, ജർമ്മനി, നെതർലാന്റ്സ്, ഈജിപ്ത്, മലേഷ്യ എന്നിവിടങ്ങളിൽ 2020 മാർച്ച് മുതൽ 249 രൂപ എന്ന റീറ്റെയ്ൽ വിലയിൽ ലഭ്യമാണ്.\nHuawei is pitching this to beasecure platform that can be used to install apps and access services. The Honor 9X Pro is also equipped with the Huawei Assistant --avirtual assistant that facilitates information search and apps accessibility, adding more convenience for the user. Users can also access the SmartCare feature of the Huawei Assistant to access contextual cards for Stocks and Sports that covers 150 sporting events and more than 150 major stock markets.


പി.ടി യൂനുസ് \nഎല്ലാ അതിര്‍ത്തി പ്രദേശത്തും ഭാഷാ സംസ്കാര സമ്മിശ്രണം സാധാരണമാണ്. പക്ഷേ, അത് പലപ്പോഴും ദുര്‍ബലവും പ്രക്ഷുബ്ധവുമായ സങ്കര സംസ്കാരങ്ങളായി മാറുകയാണ് പതിവ്. ആ പതിവ് ബോള്‍സാനോ...


പൈതൃകങ്ങളുടെ ഓലപ്പുര : വയനാടിന്റെ ഹൃദയം കവർന്ന് കൈരളിയുടെ കഥ പറയുന്ന ടൂറിസം പവലിയന്\nവയനാട് : പടിപ്പുരയും ഓല മേഞ്ഞ വീടും കുട്ടനെയ്ത്തും കലം നിര്‍മ്മാണവുമായി ഇന്നലെകളിലെ ഗ്രാമഭംഗി. പച്ചപ്പണിഞ്ഞ നെല്‍പ്പാടവും ചെളിമണ്ണ് ഉണങ്ങാത്ത വരമ്പിലൂടെ കവുങ്ങ് പാലം കടന്ന് പുതിയ കാലത്തിലേക്കുള്ള ചുവടുകള്. കേരളത്തിന്റെ ടൂറിസം അനുഭവങ്ങളുടെ നേര്‍ക്കാഴച്കളുമായി ടൂറിസം തീം സ്റ്റാള് എന്റെ കേരളം പ്രദര്‍ശനത്തിലേക്ക് ഏവരെയും ആകര്‍ഷിക്കും. കൈരളിയുടെ പിന്നിട്ട വഴികളിലെ തനി ഗ്രാമമാണ് ഇവിടെ പുനരാവിഷ്‌കരിച്ചത്.\nകുലീനമായ പാരമ്പര്യത്തിന്റെ ഓലപ്പുരയുടെ മുറ്റത്താണ് പരമ്പരാഗത തൊഴിലുമായി കുട്ട നെയ്ത്തുകാരുളളത്. അതിന് തൊട്ടരികിലായി കളിമണ്ണിനെ വെള്ളം കുടഞ്ഞുണര്‍ത്തി കുഴച്ച് പരുവമാക്കി മര ചക്രത്തിന് നടുവില് കൈവിരലുകള് കൊണ്ട് കലം മെനയുന്നവര്. നാടന് വാഴത്തോട്ടങ്ങള് തണല് വിരിക്കുന്ന വീട്ടുപറമ്പില് ഓര്‍മ്മകളുടെ തിരയിളക്കങ്ങള് ആരെയും ഇന്നെലകളിലേക്ക് കൂട്ടിക്കൊണ്ടുപോകും.\nഅമ്പത് വര്‍ഷത്തിലധികമായി മണ്‍പാത്രങ്ങള് നിര്‍മ്മിക്കുന്ന മുട്ടില് സ്വദേശിയായ ചേനക്കൊല്ലിയില് ഗോപാലന് എല്ലാ സമയവും ഇവിടെ സജീവമായുണ്ട്. മണ്‍പാത്ര നിര്‍മ്മാണം കുട്ടികളടക്കമുള്ള പുതിയ തലമുറകളിലേക്ക് പരിചയെപ്പെടുത്താനും ആവശേത്തോടെ പാരമ്പര്യ ജീവിതത്തിന്റെ നന്മകള് പറയാനുമെല്ലാം ഗോപാലന് തിരക്കിലാണ്. അതിനൊപ്പം കരവിരുതില് മണ്‍പാത്രങ്ങളും വിരിഞ്ഞു വരുന്നു. പനമരം സ്വദേശികളായ കേശവനം പാറുക്കുട്ടിയുമാണ് കുട്ടമെടയലുമായി ടൂറിസം വകുപ്പിന്റെ സ്റ്റാളില് മുഴുവന് സമയമുള്ളത്.\nമണ്‍മറഞ്ഞുകൊണ്ടിരിക്കുന്ന ഒരു സംസ്‌ക്കാരത്തിന്റെ അടയാളം കൂടിയാണ് വിനോദ സഞ്ചാര വകുപ്പിന്റെ ഈ സ്റ്റാള് പങ്കുവെക്കുന്നത്. സംസ്ഥാന സര്‍ക്കാര് ടൂറിസം വകുപ്പും ഉത്തരവാദിത്വ ടൂറിസവും ചേര്‍ന്നൊരുക്കിയതാണ് ടൂറിസം അനുഭവങ്ങളുടെ ഗ്രാമ ഭംഗിയുടെ ദൃശ്യാനുഭവം. പോയ കാലത്തിന്റെ ഗ്രാമവിശുദ്ധിയും, നൈര്‍മല്യവും വരച്ചിടുന്ന സ്റ്റാള് എന്റെ കേരളം പവലിയിന്റെ തുടക്കത്തില് തന്നെയാണ് സജ്ജീകരിച്ചിരിക്കുന്നത്.\nഹരിത ആര്‍ട്ട് ആന്റ് ക്രാഫ്റ്റിന്റെ കരകൗശല വസ്തുക്കളും, ഭവം മ്യൂറല്‍സിന്റെ പെയിന്റിങ്ങുകളും ടൂറിസം വകുപ്പിന്റെ പ്രദര്‍ശനത്തിന് മാറ്റ് കൂട്ടുന്നു. ബീ ക്രാഫ്റ്റ ഹണി ഒരുക്കിയ തേനിന്റെ വിപണന സ്റ്റാള് ആളുകള്‍ക്ക് കാഴ്ചകള്‍ക്കൊപ്പം മധുരവും പകരുന്നു. പത്തിലധികം തേന് വിഭവങ്ങളാണ് സ്റ്റാളില് ഒരുക്കിയിരിക്കുന്നത്. വാങ്ങാനെത്തുന്നവര്‍ക്ക് രുചിച്ചുനോക്കാനും അവസരമുണ്ട്. കേരള ടൂറിസത്തിന്റെ വിവിധ കൈപുസ്തകങ്ങളും, ടൂറിസം ലഘു ലേഖകളും സ്റ്റാളില് സൗജന്യമായി വിതരണം ചെയ്യുന്നു.


national defense secretary confirmed covid പ്രതിരോധ സെക്രട്ടറിക്ക് കൊവിഡ്\nപ്രതിരോധ സെക്രട്ടറി അജയ് കുമാറിന് കൊവിഡ് സ്ഥിരീകരിച്ചു. പ്രതിരോധ മന്ത്രാലയത്തിലെ ഉന്നത ഉദ്യോഗസ്ഥർ അടക്കം മുപ്പത് പേർ സ്വയം നിരീക്ഷണത്തിൽ പോയി. ഇന്നലെ പ്രതിരോധ മന്ത്രി രാജ്‌നാഥ് സിംഗും മുതിർന്ന ഉദ്യോഗസ്ഥരും ഓഫീസിൽ എത്തിയില്ലെന്നാണ് റിപ്പോർട്ടുകൾ. തമിഴ്നാട്ടിൽ ഡി.എം.കെ എംഎൽഎ ജെ. അൻപഴകന് കൊവിഡ് സ്ഥിരീകരിച്ചു. മഹാരാഷ്ട്ര, തമിഴ്നാട്, ഡൽഹി സംസ്ഥാനങ്ങളിൽ കൊവിഡ് കേസുകൾ കുതിച്ചുയരുകയാണ്.\nപ്രതിരോധ സെക്രട്ടറി അജയ് കുമാറിന് കൊവിഡ് സ്ഥിരീകരിച്ചതോടെ സമ്പർക്കപ്പട്ടിക തയ്യാറാക്കുകയാണ് അധികൃതർ. മന്ത്രാലയം പ്രവർത്തിക്കുന്ന സൗത്ത് ബ്ലോക്കിൽ അണുനശീകരണം തുടങ്ങി. അജയ് കുമാറുമായി സമ്പർക്കം പുലർത്തിയ മുപ്പത് പേർ സ്വയം നിരീക്ഷണത്തിൽ പോയി. പ്രതിരോധ മന്ത്രി രാജ്‌നാഥ് സിംഗ് ഇന്നലെ ഔദ്യോഗിക വസതിയിൽ തുടർന്നെങ്കിലും സ്വയം നിരീക്ഷണത്തിന്റെ ഭാഗമല്ലെന്നാണ് റിപ്പോർട്ടുകൾ. തമിഴ്നാട്ടിൽ ഡി.എം.കെ എംഎൽഎ ജെ. അൻപഴകന് കൊവിഡ് സ്ഥിരീകരിച്ചതോടെ ഇദ്ദേഹവുമായി സമ്പർക്കം പുലർത്തിയ കൂടുതൽ ജനപ്രതിനിധികൾ നിരീക്ഷണത്തിലേക്ക് മാറിയേക്കും.\nമഹാരാഷ്ട്രയിൽ ആകെ പോസിറ്റീവ് കേസുകൾ 74,860ഉം മരണം 2587ഉം ആയി. തമിഴ്‌നാട്ടിൽ രോഗബാധിതർ കാൽലക്ഷം കടന്നു. ഡൽഹിയിൽ 24 മണിക്കൂറിനിടെ 1513 പോസിറ്റീവ് കേസുകളും ഒൻപത് മരണവും റിപ്പോർട്ട് ചെയ്തു. ആകെ കൊവിഡ് കേസുകൾ 23,645 ആയി. ഇതുവരെ 606 പേർ മരിച്ചു. ഗുജറാത്തിൽ 24 മണിക്കൂറിനിടെ 30 മരണവും 485 പോസിറ്റീവ് കേസുകളും റിപ്പോർട്ട് ചെയ്തു. രാജസ്ഥാനിൽ കൊവിഡ് കേസുകളുടെ എണ്ണം പതിനായിരത്തിലേക്ക് അടുക്കുകയാണ്.\nStory Highlights- national defense secretary confirmed covid\nRead more on: coronavirus | Covid 19 defense | defence


ഇൻഫോസിസിൽ 12,000 പേർക്ക് തൊഴിൽ നഷ്ടമാകും!! – BengaluruVartha\nഇൻഫോസിസിൽ 12,000 പേർക്ക് തൊഴിൽ നഷ്ടമാകും!!\nNovember 6, 2019 November 6, 2019 ന്യൂസ് ഡെസ്ക്\nബെംഗളൂരു: കൊഗ്നിസന്റ് ടെക്നോളജീസിനുപിന്നാലെ ഇൻഫോസിസും ജീവനക്കാരെ ഒഴിവാക്കുന്നു. 12,000 പേർക്ക് തൊഴിൽ നഷ്ടമാകുമെന്നാണ് റിപ്പോർട്ട്.\nസീനിയർ, മിഡ് ലെവലിലുള്ള പത്തുശതമാനംപേർക്കും ലെവൽ മൂന്ന്, നാല്, അഞ്ച് വിഭാഗങ്ങളിൽപ്പെടുന്ന 4000 മുതൽ 10,000 പേർക്കും തൊഴിൽ നഷ്ടപ്പെടുമെന്ന് ഇംഗ്ലീഷ് മാധ്യമങ്ങൾ റിപ്പോർട്ട് ചെയ്തു.\nസീനിയർ എക്സിക്യുട്ടീവ്, എക്സിക്യുട്ടീവ് തസ്തികളിലുള്ളവർക്കും തൊഴിൽ നഷ്ടപ്പെടും. അടുത്തകാലത്തൊന്നും ജീവനക്കാരെ ഒഴിവാക്കിയിട്ടില്ലെന്നും പ്രവർത്തനവിലയിരുത്തലിന്റെ അടിസ്ഥാനത്തിലുള്ള സാധാരണ നടപടിക്രമമാണെന്നുമാണ് കമ്പനിയുടെ വിശദീകരണം.\nസ്റ്റാർട്ടപ്പുകളുടെ എണ്ണത്തിൽ മൂന്നാം സ്ഥാനം നില നിർത്തി ഇന്ത്യ; രാജ്യത്ത് ഏറ്റവും കൂടുതൽ സ്റ്റാർട്ടപ്പുകൾ ആരംഭിച്ചത് “നമ്മ ബെംഗളൂരു”വിൽ.\nബെംഗളുരു : ഇതുവരെ നോൺ എസി സർവീസുകൾ മാത്രം നടത്തിയിരുന്ന ബിഎംടിസി നാളെ...\nബെംഗളൂരു : ഉത്തരേന്ത്യയിൽ നിന്നു ബാംഗ്ലൂരിലെത്തി സ്വന്തമായി വീടില്ലാതെ നാടോടികളായി ജീവിച്ച്, ഉപജീവനം കഴിയുന്നവർക്ക്...\nബെംഗളൂരു : പാദരായണ പുരയിൽ ബി.ബി.എം.പി കോർപ്പറേറ്റർക്ക് കോവിഡ് സ്ഥിരീകരിച്ചു. ഇമ്രാൻ പാഷക്കാണ്...


'ആദ്യ ഷോട്ട് തന്നെ ഐശ്വര്യ റായിക്കൊപ്പം'- സന്തോഷം പങ്കുവെച്ച് റഹ്മാൻ -\nHome Cinema ‘ആദ്യ ഷോട്ട് തന്നെ ഐശ്വര്യ റായിക്കൊപ്പം’- സന്തോഷം പങ്കുവെച്ച് റഹ്മാൻ\n‘ആദ്യ ഷോട്ട് തന്നെ ഐശ്വര്യ റായിക്കൊപ്പം’- സന്തോഷം പങ്കുവെച്ച് റഹ്മാൻ\nമണിരത്നം ഒരുക്കുന്ന ‘പൊന്നിയൻ സെൽവൻ’ പ്രമേയം കൊണ്ടും താര നിർണയം കൊണ്ടും ശ്രദ്ധേയമാകുകയാണ്. ചിത്രത്തിന്റെ ഷൂട്ടിംഗ് ജനുവരിആറിനാണ് ഹൈദരാബാദിൽ ആരംഭിച്ചത്. ചോള സാമ്രാജ്യത്തിന്റെ കഥപറയുന്ന ചിത്രത്തിനായി കൂറ്റൻ സെറ്റാണ് ഹൈദരാബാദിൽ ഒരുങ്ങിയിരിക്കുന്നത്. കൽക്കി കൃഷ്ണമൂർത്തി എഴുതിയ നോവലിനെ ആസ്പദമാക്കിയാണ് സിനിമ ഒരുങ്ങുന്നത്.\nഅതേസമയം, ചിത്രത്തിന്റെ ഷൂട്ടിംഗ് ആരംഭിച്ച വിശേഷം പങ്കുവയ്ക്കുകയാണ് നടൻ റഹ്‌മാൻ. റാമോജി ഫിലിം സിറ്റിയിലെ ചിത്രം പങ്കുവെച്ചുകൊണ്ടാണ് റഹ്മാൻ ഷൂട്ടിംഗ് ആരംഭിച്ചതായി അറിയിക്കുന്നത്. ‘ഹായ് സുഹൃത്തുക്കളെ. നിങ്ങളുടെ ആശംസകളും പ്രാർത്ഥനകളും എനിക്ക് ആവശ്യമാണ്. മണിരത്നം സംവിധാനം ചെയ്യുന്ന “പൊന്നിയിൻ സെൽവൻ” എന്ന സിനിമയുടെ ആദ്യ ദിവസത്തെ ഷൂട്ടിംഗ് ഞാൻ ആരംഭിച്ചു. ഹൈദരാബാദിലെ റാമോജി ഫിലിം സിറ്റിയിലാണ് ചിത്രീകരണം. ആദ്യ ഷോട്ട് തന്നെ ഐശ്വര്യ റായ് ബച്ചനൊപ്പമായിരുന്നു. ഐശ്വര്യക്കൊപ്പം സ്ക്രീൻ പങ്കിടേണ്ടിവന്നതിൽ എനിക്ക് അതിയായ സന്തോഷമുണ്ട്. ക്ഷമിക്കണം, സ്വകാര്യത നിയമപ്രകാരം ഷൂട്ടിന്റെ ചിത്രങ്ങൾ പോസ്റ്റുചെയ്യാൻ കഴിയില്ല.’- റഹ്‌മാൻ കുറിക്കുന്നു.\nനിരവധി താരങ്ങൾ അണിനിരക്കുന്ന ചിത്രത്തിൽ ഐശ്വര്യ റായ് ബച്ചൻ ഇരട്ട വേഷത്തിലാണ് എത്തുന്നത്. ജകുമാരി നന്ദിനി ദേവിയായും, മന്ദാകിനി ദേവിയായും ഐശ്വര്യ റായിയാണ് എത്തുന്നതെന്നാണ് റിപ്പോർട്ടുകൾ സൂചിപ്പിക്കുന്നത്. നന്ദിനി ദേവിയാണ് ചിത്രത്തിൽ വളരെ പ്രധാന കഥാപാത്രം. തൃഷകൃഷ്ണൻ, ചിയാൻ വിക്രം, ജയം രവി, കാർത്തി, ഐശ്വര്യ ലക്ഷ്മി, അശ്വിൻ തുടങ്ങി മറ്റ് യുവതാരങ്ങളും നിർണായക വേഷങ്ങളിൽ എത്തുന്നു. ജയറാം, ലാൽ, മോഹൻ രാമൻ, റിയാസ് ഖാൻ, വിജയകുമാർ തുടങ്ങിയ മുതിർന്ന അഭിനേതാക്കൾ ചില പ്രധാന വേഷങ്ങളിൽ അഭിനയിക്കുന്നുണ്ടെന്നാണ് റിപ്പോർട്ടുകൾ സൂചിപ്പിക്കുന്നത്.\nഹൈദരാബാദിലെ ഷൂട്ടിംഗ് പൂർത്തിയായാൽ അടുത്ത ലൊക്കേഷനായ മധ്യപ്രദേശിലേക്ക് സംഘം യാത്ര തിരിക്കും. ഗവൺമെന്റിന്റെ നിയന്ത്രണങ്ങൾ പാലിച്ച് ഇത്രയധികം താരങ്ങളെ അണിനിരത്തി ഒരുക്കുന്ന സിനിമ ചിത്രീകരിക്കുന്നത് മണിരത്നത്തിന് മുന്നിൽ വലിയ വെല്ലുവിളിയാണ് ഉയർത്തുന്നത്. അതുകൊണ്ടുതന്നെ പൊന്നിയിൻ സെൽവൻ രണ്ട് ഭാഗങ്ങളായി ഒരുക്കാൻ പദ്ധതിയിട്ടിട്ടുണ്ട്. ആദ്യ ഭാഗം ലൈക്ക പ്രൊഡക്ഷനുമായിചേർന്ന് മദ്രാസ് ടോക്കീസ് നിർമ്മിക്കുന്നു. എ ആർ റഹ്മാനാണ് സംഗീതം. ഛായാഗ്രഹണം രവിവർമാനാണ്.\nStory highlights- Rahman About ponniyin selvan


രാഹുൽ ഗാന്ധി, പ്രിയങ്കാ ഗാന്ധി, തെരഞ്ഞെടുപ്പ് തന്ത്രജ്ഞൻ പ്രശാന്ത് കിഷോർ, ടിഎംസി നേതാവ് അഭിഷേക് ബാനർജി തുടങ്ങിയവർ പട്ടികയിൽ ; പെഗാസസ് ഫോൺ ചോർത്തലുമായി ബന്ധപ്പെട്ട് കൂടുതൽ വിവരങ്ങൾ പുറത്ത് - Media Malayalam (മീഡിയ മലയാളം)\nരാഹുൽ ഗാന്ധി, പ്രിയങ്കാ ഗാന്ധി, തെരഞ്ഞെടുപ്പ് തന്ത്രജ്ഞൻ പ്രശാന്ത് കിഷോർ, ടിഎംസി നേതാവ് അഭിഷേക് ബാനർജി തുടങ്ങിയവർ പട്ടികയിൽ ; പെഗാസസ് ഫോൺ ചോർത്തലുമായി ബന്ധപ്പെട്ട് കൂടുതൽ വിവരങ്ങൾ പുറത്ത്\nന്യൂഡൽഹി:പെഗാസസ് ഫോൺ ചോർത്തലുമായി ബന്ധപ്പെട്ട് കൂടുതൽ വിവരങ്ങൾ പുറത്ത്. പെഗാസസ് സ്‌പൈവെയർ ഉപയോഗിച്ച് ചോർത്തപ്പെട്ട ഫോണുകളുടെ വിശദാംശങ്ങൾ പുറത്ത് വന്നു. രാഹുൽ ഗാന്ധി, പ്രിയങ്കാ ഗാന്ധി, തെരഞ്ഞെടുപ്പ് തന്ത്രജ്ഞൻ പ്രശാന്ത് കിഷോർ, ടിഎംസി നേതാവ് അഭിഷേക് ബാനർജി തുടങ്ങിയവർ പട്ടികയിലുണ്ട്.\nരാഹുൽഗാന്ധി ഉപയോഗിച്ചിരുന്ന രണ്ട് മൊബൈൽ ഫോണുകൾ ലക്ഷ്യം വെച്ചിരുന്നതായി റിപ്പോർട്ടിൽ പറയുന്നു. ലോക്‌സഭാ തെരഞ്ഞെടുപ്പിന്റെ ഒരുക്കങ്ങൾ നടന്ന് വരുന്ന സമയത്ത്, 2018-19 കാലഘട്ടത്തിലാണ് രാഹുൽ ഗാന്ധിയുടെ ഫോൺ ചോർത്തിയത്. രാഹുൽ ഗാന്ധി എഐസിസി അധ്യക്ഷനായിരുന്നു അന്ന്. ഈ സമയത്ത് തന്നെയാണ് പ്രിയങ്കാ ഗാന്ധിയുടെ ഫോണും ചോർത്തിയത്. ആ സമയത്ത് പ്രിയങ്കാ ഗാന്ധിക്ക് ഫഓൺ ചോർത്തപ്പെട്ടുവെന്ന അലേർട്ട് മെസേജ് വന്നിരുന്നു. അന്നത് വിവാദമായിരുന്നു. രാഹുൽ ഗാന്ധിയുമായി വ്യക്തിപരമായി ബന്ധമുള്ള അഞ്ച് പേരുടെ ഫോണും ചോർത്തപ്പെട്ടിട്ടുണ്ട്.\nമുൻ സുപ്രിംകോടതി ചീഫ് ജസ്റ്റിസ്, രഞ്ജൻ ഗോഗോയ്‌ക്കെതിരെ ആരോപണമുന്നയിച്ച യുവതിയുടെ മൂന്ന് മൊബൈൽ ഫോണുകളും ചോർത്തി. യുവതിയുടെ കുടുംബത്തിലെ 11 പേരുടെ മൊബൈലുകൾ ചോർത്തിയിട്ടുണ്ട്.\nആദ്യ ഘട്ടത്തിൽ, ഫോൺ ചോർത്തപ്പെട്ട മാധ്യമപ്രവർത്തകരുടെയും മനുഷ്യാവകാശ പ്രവർത്തകരുടേയും പേര് വിവരങ്ങൾ പുറത്ത് വന്നിരുന്നു.രോഹിണി സിംഗ് ഫോൺ ചേർത്തപ്പെട്ട മാധ്യമപ്രവർത്തകരുടെ പട്ടികയിൽ ഉണ്ട്. കേന്ദ്ര ആഭ്യന്തരമന്ത്രി അമിത് ഷായുടെ മകൻ ജയ് ഷായുടെ സ്വത്തിലും വരുമാനത്തിലുമുണ്ടായ അനധികൃത വർധനവിനെക്കുറിച്ചുള്ള ആരോപണം റിപ്പോർട്ട് ചെയ്തത് രോഹിണി സിംഗ് എന്ന മാധ്യമപ്രവർത്തകയായിരുന്നു. ദി വയറിന് വേണ്ടി ആയിരുന്നു രോഹിണിയുടെ അന്വേഷണം. റഫാൽ കരാർ സംബന്ധിച്ച് 2018 ൽ നിരന്തരം വാർത്തകൾ റിപ്പോർട്ട് ചെയ്ത ഇന്ത്യൻ എക്‌സ്പ്രസിന്റെ ഭാഗമായ സുശാന്ത് സിംഗിന്റെയും ഫോൺ ചോർത്തപ്പെട്ടു. ഫോൺ ചോർത്തപ്പെട്ട മാധ്യമ പ്രവർത്തകരുടെ പട്ടികയിലുള്ള മറ്റ് മാധ്യമ പ്രവർത്തകരും സർക്കാരിനെതിരായി സുപ്രധാന വാർത്തകൾ പുറത്തുവിട്ടവരാണ്. കേന്ദ്ര മന്ത്രിമാർ, പ്രതിപക്ഷ നേതാക്കൾ, മാധ്യമ പ്രവർത്തകർ, അഭിഭാഷകർ, ശാസ്ത്രജ്ഞർ, സർക്കാർ ഉദ്യോഗസ്ഥർ, മനുഷ്യാവകാശ പ്രവർത്തകർ തുടങ്ങി 300ഓളം പേരുടെ ഫോൺ ഇസ്രായേൽ കമ്പനി ചോർത്തിയെന്ന് വെളിപ്പെടുത്തൽ\nabout the Pegasus phone leak is out\nand TMC leader Abhishek Banerjee\nare on the list; More information\nPrevious articleസ്ത്രീകളുടെ പ്രശ്നങ്ങള് പരിഹരിക്കാന് ആഗോള സാങ്കേതികവിദ്യാ മത്സരം: കെഎസ് യുഎം അപേക്ഷ ക്ഷണിച്ചു\nNext articleകൊയിലാണ്ടി അരിക്കുളം നമ്പ്രത് കരയിൽപതിനെട്ടുകാരിയെ കിണറ്റില് മരിച്ച നിലയില് കണ്ടെത്തി


ലോകകപ്പ് യോഗ്യത; ജയിക്കാൻ ഉറച്ച് ഇന്ത്യ ഇന്ന് ബംഗ്ലാദേശിനെതിരെ | Fanport | Featured News Malayalam\nHome Football ലോകകപ്പ് യോഗ്യത; ജയിക്കാൻ ഉറച്ച് ഇന്ത്യ ഇന്ന് ബംഗ്ലാദേശിനെതിരെ\nലോകകപ്പ് യോഗ്യതാ റൗണ്ടിലെ ആദ്യ വിജയം തേടി ഇന്ത്യ ഇന്ന് ബംഗ്ലാദേശിനെ നേരിടും. കൊൽക്കത്തിയിൽ വെച്ച് നടക്കുന്ന മത്സരത്തിൽ വിജയം മാത്രമാകും സ്റ്റിമാചും സംഘവും ലക്ഷ്യമിടുന്നത്. യോഗ്യതാ റൗണ്ടിലെ ആദ്യ രണ്ടു മത്സരങ്ങളിലും നടത്തിയ പ്രകടനമാണ് ഇന്ത്യക്ക് ഇന്ന് വലിയ പ്രതീക്ഷ നൽകുന്നത്. ആദ്യ മത്സരത്തിൽ ഒമാനെ വിറപ്പിച്ച ശേഷമായിരുന്നു ഇന്ത്യ കീഴടങ്ങിയത്.\nരണ്ടാം മത്സരത്തിൽ ആകട്ടെ ഛേത്രി വരെ ഇല്ലാഞ്ഞിട്ടും ഏഷ്യൻ ചാമ്പ്യന്മാരായ ഖത്തറിനെ അവരുടെ നാട്ടിൽ ചെന്ന് സമനിലയിൽ പിടിക്കാൻ ഇന്ത്യൻ ടീമിനായിരുന്നു. ഇന്ന് ബംഗ്ലാദേശിനെതിരെ വിജയം നേടി ഈ ഫോം പോയന്റാക്കി മാറ്റാൻ ആകും ഇന്ത്യയുടെ ശ്രമം. ക്യാപ്റ്റൻ സുനിൽ ഛേത്രി മടങ്ങി എത്തുന്നത് ഇന്ത്യയുടെ അറ്റാക്ക് കൂടുതൽ ശക്തമാക്കും.\nഉദാന്തയും ആശിഖുമാകും ഇന്ന് ഛേത്രിക്ക് ഒപ്പം അറ്റാക്കിംഗ് തേർഡിൽ ഉണ്ടാവുക. അറ്റാക്കിൽ അല്ല ഡിഫൻസിലാണ് ഇന്ത്യ വലിയ വെല്ലുവിളി നേരിടുന്നത്. ജിങ്കൻ പരിക്കേറ്റ് പുറത്തായതോടെ ആരെ സെന്റർ ബാക്കായി ഇറക്കണം എന്നാകും സ്റ്റിമാച് ആലോചിക്കുന്നത്. ഫിറ്റ്നെസ് വീണ്ടെടുത്ത അനസിനാണ് കൂടുതൽ സാധ്യത കൽപ്പിക്കപ്പെടുന്നത്. കൊൽക്കത്തയിൽ നിറഞ്ഞ ഗ്യാലറിക്ക് മുന്നിൽ ആകും കളിക്കുന്നത് എന്നത ഇന്ത്യക്ക് ഇന്ന് വലിയ മുൻതൂക്കം നൽകും. ഇന്ന് രാത്രി 7.30ന് നടക്കുന്ന മത്സരം തത്സമയം സ്റ്റാർ സ്പോർട്സിലും ഹോട്സ്റ്റാറിലും കാണാം.\nPrevious articleഡൽഹിയിലേക്കില്ല, അശ്വിൻ പഞ്ചാബിൽ തന്നെ തുടരും\nNext article700 ഗോൾ, ചരിത്രം കുറിച്ച് റൊണാൾഡോ


ഉൗർജ സുരക്ഷയ്ക്ക് ഊന്നൽ നൽകും: മോദി : Deepika.com Business News |\nമുംബൈ: രാജ്യത്തെ ഉൗർജമേഖലയുടെ ഭാവി ശോഭനമാണെന്നു പ്രധാനമന്ത്രി നരേന്ദ്ര മോദി. ഉൗർജ സുരക്ഷയക്ക് സർക്കാർ കൂടുതൽ ഉൗന്നൽ നൽകുമെന്നും അദ്ദേഹം കൂട്ടിച്ചേർത്തു. ഇന്ത്യ എനർജി ഫോറം ഉദ്ഘാടനം ചെയ്ത് പ്രസംഗിക്കുകയായിരുന്നു മോദി. ഇന്ത്യയിലെ ഉൗർജ മേഖലയുടെ സമഗ്രമാറ്റത്തിനായി നടപ്പാക്കാനുദ്ദേശിക്കുന്ന ഏഴു മാർഗനിർദേശങ്ങളും പ്രധാനമന്ത്രി ചടങ്ങിൽ അനാവരണം ചെയ്തു.\nഗ്യാസ് അധിഷ്ടിത സന്പദ്വ്യവസ്ഥയ്ക്കായുള്ള ശ്രമങ്ങൾക്ക് വേഗം പകരുക, ഫോസിൽ ഇന്ധനങ്ങളുടെ ശുചിത്വപൂർണമായ ഉപയോഗം ഉറപ്പുവരുത്തുക, ബയോ ഇന്ധനങ്ങളിൽ കൂടുതൽ ആശ്രയത്വം നടപ്പാക്കുക, വൈദ്യുതോർജം വർധിപ്പിക്കുക, ഹൈഡ്രജനുൾപ്പെടെയുള്ള ഇന്ധനങ്ങളിലേക്കുള്ള മാറ്റം നടപ്പാക്കുക, ഉൗർജരംഗത്തെ ഡിജിറ്റൽ കണ്ടെത്തലുകൾ പ്രോത്സാഹിപ്പിക്കുക തുടങ്ങിയവയാണ് മോദി അവതരിപ്പിച്ച നിർദേശങ്ങൾ.\nകഴിഞ്ഞ അഞ്ചു വർഷത്തിനിടെ രാജ്യത്തെ ഊർജ മേഖലയിൽ വിപ്ലവകരമായ മാറ്റങ്ങൾ വന്നെന്നും മോദി പറഞ്ഞു. യുഎസ് ഉൗർജ വിഭാഗം സെക്രട്ടറി ഡാൻ ബ്രോയിലെറ്റ്, സൗദി അറേബ്യ ഉൗർജ വിഭാഗം മന്ത്രി അബ്ദുൾ അസീസ് രാജകുമാരൻ, അബുദാബി നാഷണൽ ഓയിൽ കന്പനി സിഇഒ സുൽത്താൻ അഹമ്മദ് അൽ ജാബർ തുടങ്ങിയവർ ഫോറത്തിൽ പങ്കെടുക്കുന്നുണ്ട്.\nകൊച്ചി: കേന്ദ്ര സര്‍ക്കാരിന്‍റെ തൊഴിലാളി, കര്‍ഷക വിരുദ്ധനയങ്ങളില് പ്രതി...


വിജയദശമിനാളില് സ്‌നേഹസംഗീതത്തിന്റെ ആതിഥ്യമൊരുക്കി ഏക് താര - malabarinews.com\nവിജയദശമിനാളില് സ്‌നേഹസംഗീതത്തിന്റെ ആതിഥ്യമൊരുക്കി ഏക് താര\nഅമ്പലങ്ങളിലെ പുസ്തകം പൂജയ്ക്ക് വെക്കലും ആയുധം പൂജിക്കലുമാത്രമായി വിജലദശമിയാഘോഷം മാറുമ്പോള് തികച്ചും സര്‍ഗാത്മകമായി ആചാരങ്ങളുടെ അതിര്‍വരമ്പുകള്‍പ്പുറത്തേക്ക് ദശമി ആഘോഷങ്ങളെ കൊണ്ടുപോവുകയാണ് പരപ്പനങ്ങാടി നെടുവയിലെ ഒരുകൂട്ടം യുവാക്കള്. ആറുവര്‍ഷം മുമ്പ് കലാസ്വാദകനായ മധുവും\nNo Comments on വിജയദശമിനാളില് സ്‌നേഹസംഗീതത്തിന്റെ ആതിഥ്യമൊരുക്കി ഏക് താര\nഅമ്പലങ്ങളിലെ പുസ്തകം പൂജയ്ക്ക് വെക്കലും ആയുധം പൂജിക്കലും മാത്രമായി വിജലദശമിയാഘോഷം മാറുമ്പോള് തികച്ചും സര്‍ഗാത്മകമായി, ആചാരങ്ങളുടെ അതിര്‍വരമ്പുകള്‍പ്പുറത്തേക്ക് ദശമി ആഘോഷങ്ങളെ കൊണ്ടുപോവുകയാണ് മലപ്പുറം ജില്ലയിലെ പരപ്പനങ്ങാടി നെടുവയിലെ ഒരു കൂട്ടം യുവാക്കള്.\nആറുവര്‍ഷം മുമ്പ് കലാസ്വാദകനായ മധുവും ചില സുഹൃത്തുക്കളും അദേഹത്തിന്റെ വീടായ’ഏക് താര’യുടെ മുറ്റത്ത് ഒരുക്കിയ സംഗീതസദസ് ഇന്നൊരു ഗ്രാമത്തിന്റെ തന്നെ ആഘോഷമായി മാറിയിരിക്കുന്നു.\nവിജയദശമിനാളില് ഇവിടെ രാവിലെ മുതല് ആരംഭിച്ച സംഗീതവിരുന്നില് സംഗീതത്തെ സ്‌നേഹിക്കുന്നവരും പുതുമുഖ ഗായകരുമടക്കം നിരവധി പേരാണ് പങ്കെടുത്തത്. ആറുവര്‍ഷം പിന്നിടുമ്പോള് ഇന്ന് ഈ മുറ്റത്ത് സംഘാടകര്‍ക്ക് പരിചയംപോലുമില്ലാത്ത നിരവധി പേരാണ് പാടാനും ആസ്വദിക്കാനുമായെത്തുന്നത്.\nഇന്നത്തെ സംഗീത വിരുന്നില് കര്‍ണാടിക് സംഗീതത്തിന് പ്രാധാന്യം നല്‍കുമ്പോഴും ഹാര്‍മോണിയപ്പെട്ടിയില് സലാമിന്റെ കൈവിരലുകളിലൂടെ ഒഴുകിയെത്തുന്ന ഹിന്ദുസ്ഥാനിയുടെ സാനിധ്യം ആസ്വാദകര് നേഞ്ചേറ്റുന്ന കാഴ്ചയും ഹൃദ്യമായി.\nശാസ്ത്രീയ സംഗീതവും കീര്‍ത്തനങ്ങളും ചൊല്ലി സദസിന്റെ മനം കീഴടക്കിയ കൊച്ചു ദേവികയും, മൃദംഗംത്തിലും തബലയിലും മാസ്മരികത തീര്‍ക്കുന്ന രഞ്ജിത്തും, വയലിനിസ്റ്റ് ഗിരീഷും വര്‍ഷങ്ങളായി ഈ വേദിയിലെ സ്ഥിരസാന്നിദ്യമാണ്. ദിവ്യാ മിശ്രയുടെ ആലാപനവും സദസിന് നവ്യാനുഭവമായി. കീര്‍ത്തനങ്ങള് അരങ്ങ് തകര്‍ക്കുമ്പോഴും ഒരു മാപ്പിളപ്പാട്ടു പാടാന് കോയാക്കയ്ക്ക് എത്താനാകാത്ത സങ്കടം പറഞ്ഞുതീര്‍ക്കുകയായിരുന്നു ആതിഥേയനായ മധു ഞങ്ങളോട്.\nമത്സര സംഗീതത്തെ തള്ളിപ്പറയുന്ന ഈ കൂട്ടായ്മയില് ആര്‍ക്കും വന്ന് പാടമെന്നുള്ളതാണ് ഏറ്റവും വലിയ പ്രത്യേകത. വരുന്നവര്‍ക്കെല്ലാം അവിലും പഴവും കട്ടന്‍ചായയും ഒരുക്കി സ്‌നേഹത്തോടെ സ്വീകരിക്കുന്ന മധുവും കുടുംബവും പ്രധാന സംഘാടകനായ വിജയകുമാറും അയല്‍ക്കാരും ഇൗ സംഗീത വിരുന്നിനെ ഉത്സവമാക്കി മാറ്റിയിരിക്കുകയാണ്.\nശ്രീകോവിലിനകത്തെ ആചാരങ്ങളില് നിന്നും എഴുത്തിനേയും, ആഘോഷങ്ങളേയും, സംഗീതത്തേയും പുറത്തേക്ക് കൊണ്ടുവരാനുള്ള\nഇൗ കൂട്ടായ്മയുടെ ശ്രമങ്ങള് ശ്രദ്ധേയമാണ്.\nവര്‍ഷത്തില് രണ്ടു തവണയാണ് ഏക്താരയില് സംഗീതവിരുന്നൊരുക്കാറുള്ളത്. ദശമിനാളിനു പുറമെ പുതവത്സരത്തിലും.. ഇനി ഡിസംബര് 31 ലെ സംഗീതം ലഹരിയാകുന്ന ആ മെഹഫില്‍രാവിനായി കാത്തിരിക്കുകയാണ് ആസ്വാദകരും നാട്ടുകാരും….\n← തമിഴ്‌നാട്ടിലിപ്പോള് ഭരണ സ്തംഭനമെന്ന് കരുണാനിധി → പിണറായിയില് ബിജെപി പ്രവര്‍ത്തകനെ വെട്ടിക്കൊലപ്പെടുത്തി


sajeev ala wrote about reservation | സവർണ്ണജാതികളിൽ ജനിച്ചവരിൽ വളരെ ചെറിയ വിഭാഗം മാത്രമാണ് ജന്മിത്വ ആഢ്യ പാരമ്പര്യത്തിന്റെ പിന്മുറക്കാർ; ബാക്കിയുള്ളവർ കുചേലവൃത്ത പരിധിയിൽ ഒട്ടിയ വയറുമായി ജീവിച്ച് മരിച്ചവരാണ്; റിസർവേഷൻ ഇന്നൊരു രാഷ്ട്രീയ ആയുധമാണ്; സജീവ് ആല എഴുതുന്നു - MarunadanMalayalee.com\nSeptember 02, 202009:38 PM IST Permalink\nരണ്ട് സെന്റ് ഭൂമി\nഅതിലൊരു പണി തീരാത്ത വീട്\nഹോട്ടൽ തൊഴിലാളിയായ അച്ഛൻ\nഫേസ്‌ബുക്കിലെ സ്വത്വവാദികൾ സവർണ്ണ ഫാസിസ്റ്റ് എന്ന് വിളിച്ച് അധിക്ഷേപിക്കുന്ന ഒരാളുടെ ഗാർഹിക അന്തരീക്ഷം ഇതാണ്.\nആത്മഹത്യ ചെയ്ത അനുവിന്റെ വീടാണത്. പിഎസ്‌സി പരീക്ഷയ്ക്ക് തയ്യാറെടുക്കുന്നതിനിടയിൽ ഉപജീവനത്തിനായി വയറിങ് പണിക്കും അനു പോകുന്നുണ്ടായിരുന്നു. ഏറ്റവും കടുത്ത മത്സരം നടക്കുന്ന തിരുവനന്തപുരം ജില്ലയിൽ എക്സൈസ് ഗാർഡ് പരീക്ഷയിൽ എല്ലാ ഇല്ലായ്മകൾക്ക് ഇടയിലും അനു എഴുപത്തിയേഴാം റാങ്ക് നേടി. വളരെ മികച്ച റാങ്കായിരുന്നു 77 അടുത്ത പിഎസ്‌സി പരീക്ഷയിൽ ഇതിലും ഉയർന്ന റാങ്ക് അനുവിന് ലഭിക്കുമെന്ന് ഉറപ്പായിരുന്നു. ആ യുവാവ് കൊതിച്ച സർക്കാർ ജോലി ലഭിക്കുകയും ചെയ്യുമായിരുന്നു.\nപക്ഷെ നിരാശയുടെ ആഴക്കയങ്ങളിലേക്ക് പതിച്ചുപോയ ഏതോ ഒരു നിമിഷത്തിൽ അനു സ്വയം ജീവനൊടുക്കി. അനുവിന്റേത് പോലെയുള്ള നൂറുകണക്കിന് സവർണ്ണ ദരിദ്ര കുടുംബങ്ങൾ കേരളത്തിലുണ്ട്. അവർ ഹോട്ടൽ പണിക്കും മൈക്കാട് ജോലിക്കും മറ്റ് ശാരീരികാധ്വാനം വേണ്ടിവരുന്ന ജോലിക്കും പോയാണ് കുടുംബം പുലർത്തുന്നത്. ( ഈ പാവങ്ങൾ മേലനങ്ങാതെ ജീവിക്കുന്നവരാണെന്നാണ് ചില സ്വത്വജീവികൾ പറയുന്നത്. ഇവരുടെ കുടുംബങ്ങൾക്ക് ചെലവിന് കൊടുക്കുന്നത് ഈ മഹാന്മാരാണ്,) പട്ടികജാതി കോളനിയിൽ ഒന്നര സെന്റിൽ നരകജീവിതം നയിക്കുന്ന ദരിദ്ര ദളിതനും അനുവും പിഎസ്‌സി പരീക്ഷ എഴുതുന്നത് ഒരേ ലക്ഷ്യത്തോടെയാണ്. സ്ഥിരവരുമാനമുള്ള ഒരു സർക്കാർ ജോലി ലഭിച്ച് ജീവിതം ഒന്ന് കരുപ്പിടിക്കണം.\nഅധികാരത്തിൽ പങ്കാളിത്തം പോലെയുള്ള യമണ്ടൻ ദുരാഗ്രഹമൊന്നും ഈ പാവങ്ങൾക്കില്ല. ഭൂമിയിൽ ഓക്സിജൻ ശ്വസിച്ച് ജീവിക്കാനുള്ള ഒരു പിടിവള്ളി അതുമാത്രമാണ് പരമദരിദ്ര മലയാളിക്ക് സർക്കാർ ജോലി. വീട്ടിൽ ബിഎംഡബ്ല്യു കാർ ഉള്ളവർക്ക് ഒബിസി സംവരണം ലഭിക്കും. മാസം ഒരു ലക്ഷം ശമ്പളമുള്ള ടൗൺ പ്ളാനറുടെ മകന് നോൺ ക്രീമിലെയർ സർട്ടിഫിക്കറ്റ് വാങ്ങി റിസർവേഷൻ വാങ്ങി ജോലിയിൽ കയറാം.\nഒരു കോടി രൂപ തലവരി കൊടുത്ത് എംബിബിഎസ് അഡ്‌മിഷൻ വാങ്ങി ഓരോ സെമസ്റ്ററിനും ലക്ഷങ്ങൾ ഫീസ് കൊടുത്ത്പു റത്തിറങ്ങുന്നവർക്കും സർക്കാർ ജോലിക്ക് സംവരണം കിട്ടും.\nസവർണ്ണജാതികളിൽ ജനിച്ചവരിൽ വളരെ ചെറിയ വിഭാഗം മാത്രമാണ് ജന്മിത്വ ആഢ്യ പാരമ്പര്യത്തിന്റെ പിന്മുറക്കാർ. ബാക്കിയുള്ളവർ കുചേലവൃത്ത പരിധിയിൽ ഒട്ടിയ വയറുമായി ജീവിച്ച് മരിച്ചവരാണ്. ഈ പാവപ്പെട്ടവരുടെ കണ്ണികൾക്ക് സ്വന്തമായി അഞ്ച് സെന്റ് ഭൂമി പോലുമില്ല. ഇവർക്കായി 10% സംവരണം കൊണ്ടുവന്ന ഉത്തരവാണ് ഒരു ജാതീയ വിവേചനവും അനുഭവിക്കാതെ സവർണ്ണ മുസ്ലിം ജന്മിയുടെ സമ്പന്ന പാരമ്പര്യത്തിൽ ആഘോഷജീവിതം നയിക്കുന്ന ഒരു പോപ്പുലർ ഫ്രണ്ടിനി കത്തിച്ചത്.\nറിസർവേഷന്റെ എല്ലാ ആനുകൂല്യങ്ങളും അതാത് സമുദായങ്ങളിലെ മേൽത്തട്ടുകാർ കരസ്ഥമാക്കുന്നു. ദരിദ്ര ദളിതന് സംവരണ മത്സരത്തിൽ സമ്പന്ന ദളിതനെ തോല്പിക്കാനുള്ള കരുത്തോ ബലമോ ഇല്ല. ഒബിസി സംവരണം കിട്ടാനുള്ള നോൺ ക്രീമിലെയർ സർട്ടിഫിക്കറ്റ് ഏതാണ്ട് എല്ലാ പിന്നോക്ക കോടീശ്വരന്മാർക്കും ലഭിക്കും. ഫ്യൂഡലിസത്തിന്റെ എല്ലാ സുഖഭോഗങ്ങളും അനുഭവിച്ച് ആസ്വദിച്ച് ജീവിച്ച പാലേരിയിലെ മുരിക്കും കുന്നത്ത് അഹമ്മദ് ഹാജിയുടെ മക്കളും ഇന്ന് പിന്നോക്ക വിഭാഗമാണ്.\nസംവരണവിഷയത്തിൽ ഭൂമിയിലെ യാഥാർത്ഥ്യത്തോട് നീതി പുലർത്തുന്ന സമീപനം സ്വീകരിച്ചിട്ടുള്ളത് സിപിഎം മാത്രമാണ്. റിസർവേഷൻ ബനിഫിറ്റ്സ് അതാത് സമുദായങ്ങളിലെ സൂപ്പർ പണക്കാർക്ക് ലഭിക്കത്തക്ക രീതിയിൽ ഓരോ വർഷവും മാനദണ്ഡങ്ങൾ പുതുക്കി നിശ്ചയിച്ച് കൊടുക്കുന്നു. ഈ സ്ഥിരം ഗുണഭോക്താക്കൾ സംവരണം വെറും ജോലിയല്ല അധികാരത്തിന്റെ പീഠത്തിലേക്കുള്ള വഴിയാണെന്നൊക്കയുള്ള വമ്പൻ ഡയലോഗുകൾ ഫേസ്‌ബുക്കിൽ വീശി ലക്ഷം വീട് കോളനിയിലെ ദരിദ്ര യുവതയെ പറ്റിക്കുന്നു. പട്ടികജാതി/ പട്ടികവർഗ വിഭാഗങ്ങളിലെ അതിദരിദ്രർക്ക് മാത്രമാണ് സംവരണം നല്കേണ്ടത്. ഇപ്പോഴത്തെ SC/ST റിസർവേഷൻ ഇരട്ടിയാക്കി അതിൽ കടുത്ത സാമ്പത്തിക മാനദണ്ഡം കൊണ്ടുവരികയും വേണം.\nമറ്റെല്ലാ സംവരണവും എടുത്ത് കളയണം. അവയെല്ലാം ഓപ്പൺ മെറിറ്റിലേക്ക് വന്നാൽ ഹിന്ദു- മുസ്ലിം- ക്രിസ്ത്യൻ വിഭാഗത്തിൽ ഉൾപ്പെട്ട കഠിനാധ്വാനികളായ പാവപ്പെട്ട യുവതിയുവാക്കൾക്ക് കൂടുതൽ അവസരങ്ങൾ ലഭിക്കുകയും ചെയ്യും. അനുവിനെ പോലുള്ളവർ ആത്മഹത്യ ചെയ്യുന്നതുകൊണ്ട് അന്തരീക്ഷത്തിൽ ഓക്സിജൻ അളവ് ഗണ്യമായി കൂടുമെന്ന് സ്വന്തം പേരിൽ നായർ വാൽ കൊണ്ടുനടക്കുന്ന ഒരു ഫാസിസ്റ്റ് വിരുദ്ധ പോരാളിനി വിലയിരുത്തിയിട്ടുണ്ട്.\nറിസർവേഷൻ ഇന്നൊരു രാഷ്ട്രീയ ആയുധമാണ്. അതുകൊണ്ട് വിദൂരഭാവിയിൽ പോലും ഇപ്പോഴത്തെ നിലയ്ക്ക് ഒരു മാറ്റവും സംഭവിക്കാൻ പോകുന്നില്ല. സൂപ്രീംകോടതിയുടെ അതിശക്തമായ ഇടപെടൽ വന്നാൽ എന്തെങ്കിലും ചെറിയ ഗുണം പാവപ്പെട്ടവർക്ക് ലഭിച്ചേക്കും.\nആരൊക്കെ എന്തൊക്കെ പറഞ്ഞാലും അടിച്ചമർത്തപ്പെട്ടവരുടെ പേരും പറഞ്ഞ് അതാത് സമുദായങ്ങളിലെ രാജാക്കന്മാർ ആനൂകൂല്യങ്ങൾ തട്ടിയെടുക്കുന്ന അനീതി ലോകാവസാനം വരെ ഇന്ത്യയിൽ തുടരുക തന്നെ ചെയ്യും.


India's factory output growth rises to 3.6% in October; Records 8-month high - Malayalam Goodreturns\n» ഇന്ത്യ തിരിച്ചുവരുന്നു, വ്യാവസായിക ഉത്പാദനം 8 മാസത്തെ ഏറ്റവും ഉയര്‍ച്ചയില്\nഇന്ത്യ തിരിച്ചുവരുന്നു, വ്യാവസായിക ഉത്പാദനം 8 മാസത്തെ ഏറ്റവും ഉയര്‍ച്ചയില്\nUpdated: Saturday, December 12, 2020, 19:47 [IST]\nതിരിച്ചുവരവിന്റെ പാതയിലാണ് ഇന്ത്യ. തുടര്‍ച്ചയായി രണ്ടാം മാസവും രാജ്യത്തെ വ്യാവസായിക ഉത്പാദനം വര്‍ധിച്ചു. ഒക്ടോബറിലെ കണക്കുകള് പുറത്തുവരുമ്പോള് കഴിഞ്ഞ എട്ടു മാസത്തിനിടെയുള്ള ഏറ്റവും ഉയര്‍ന്ന വളര്‍ച്ചാനിരക്കാണ് വ്യാവസായിക ഉത്പാദനത്തില് ഇന്ത്യ കാഴ്ച്ചവെച്ചത്. നിര്‍മ്മാണ, വൈദ്യുത മേഖലകളിലെ കുതിച്ചുച്ചാട്ടം വ്യവാസായിക ഉത്പാദനം വര്‍ധിക്കുന്നതില് നിര്‍ണായകമായി. ഒപ്പം ഉത്സവകാലം പ്രമാണിച്ച് ഗൃഹോപകരണങ്ങള്‍ക്കും ഇലക്ട്രോണിക് സാധനങ്ങള്‍ക്കും (കണ്‍സ്യൂമര് ഡ്യൂറബിള്‍സ്) ആവശ്യക്കാരേറിയതും കണക്കുകളെ സ്വാധീനിച്ചു.\nവെള്ളിയാഴ്ച്ച ദേശീയ സ്റ്റാറ്റിസ്റ്റിക്‌സ് മന്ത്രാലയം പുറത്തുവിട്ട കണക്കുകള് പ്രകാരം വ്യാവസായിക ഉത്പാദന സൂചിക 3.6 ശതമാനം വളര്‍ച്ചയാണ് ഒക്ടോബറില് രേഖപ്പെടുത്തിയത്. സെപ്തംബറില് 0.5 ശതമാനം മാത്രമായിരുന്നു ഇത്. ഇതേസമയം, ഏപ്രില് - ഒക്ടോബര് കാലഘട്ടത്തില് വ്യാവസായിക ഉത്പാദനം 17.5 ശതമാനം ഇടിവ് രേഖപ്പെടുത്തിയതായി മന്ത്രാലയം പറയുന്നു. മുന്‍വര്‍ഷം ഇതേ കാലയളവില് 0.1 ശതമാനം വളര്‍ച്ച രാജ്യം കാഴ്ച്ചവെച്ചിരുന്നു. സമ്പദ്ഘടന തിരിച്ചുവരവിന്റെ പാതയിലാണെങ്കിലും കൂടുതല് കരുത്തും പിന്തുണയും അനിവാര്യമെന്ന സൂചനയാണ് കണക്കുകള് വെളിപ്പെടുത്തുന്നത്.\nMost Read: കേന്ദ്രത്തിന്റെ സാമ്പത്തിക പാക്കേജ് തട്ടിപ്പ്, 20 ലക്ഷം കോടിയില് ചെലവിട്ടത് പത്ത് ശതമാനം!\nനേരത്തെ, കൊറോണഭീതിയെത്തുടര്‍ന്ന് കേന്ദ്രം പ്രഖ്യാപിച്ച ലോക്ക്ഡൗണില് നിര്‍മ്മാണ മേഖലയ്ക്കായിരുന്നു ഏറ്റവും ക്ഷീണം. എന്നാല് ഒക്ടോബറില് നിര്‍മ്മാണ മേഖല 3.5 ശതമാനം വളര്‍ന്നെന്ന കാര്യം ശുഭപ്രതീക്ഷയേകുന്നു. കഴിഞ്ഞവര്‍ഷം ഇതേകാലത്ത് 5.7 ശതമാനം തളര്‍ച്ചയായിരുന്നു നിര്‍മ്മാണ മേഖല നേരിട്ടത്. കഴിഞ്ഞമാസം വൈദ്യുത മേഖല 11.2 ശതമാനം വളര്‍ച്ച രേഖപ്പെടുത്തി. 2019 ഒക്ടോബറില് 12.2 ശതമാനം ഇടിവായിരുന്നു വൈദ്യുത മേഖലയില് കണ്ടത്. ഒക്ടോബറിലെ ഉത്സവകാലം ഗൃഹോപകരണങ്ങളും ഇലക്ട്രോണിക് സാധനങ്ങളും അടങ്ങുന്ന കണ്‍സ്യൂമര് ഡ്യൂറബിള്‍സ് മേഖലയെ കാര്യമായി സ്വാധീനിച്ചു. 17.6 ശതമാനം വളര്‍ച്ചയാണ് ഈ മേഖലയില് ദൃശ്യമായത്. ഇതര കണ്‍സ്യൂമര് ഡ്യൂറബിള്‍സ് മേഖലകളിലും 7.5 ശതമാനം നേട്ടം കാണുന്നുണ്ട്.\nചരക്ക് ഉത്പാദനത്തിനായുള്ള യന്ത്രസാമഗ്രികളുടെ ഉത്പാദനവും (ക്യാപിറ്റല് ഗുഡ്‌സ്) 3.3 ശതമാനം വര്‍ധിച്ചു. 21 മാസങ്ങള്‍ക്ക് ശേഷമാണ് ക്യാപിറ്റല് ഗുഡ്‌സ് മേഖല പോസിറ്റീവ് വളര്‍ച്ച കുറിക്കുന്നത്. കഴിഞ്ഞവര്‍ഷം ഒക്ടോബറിലെ കണക്കുകളില് 22.4 ശതമാനം ഇടിവ് ഈ മേഖല നേരിടുകയുണ്ടായി. നിര്‍മാണ മേഖലയില് വളര്‍ച്ച ആരംഭിച്ചെന്ന സൂചനയാണ് വാങ്ങല് നിര്‍മ്മിത സൂചികയ്ക്കായുള്ള സര്‍വ്വെയിലും കണ്ടെത്തിയത്.\nRead more about: india year ender 2020\nIndia's factory output growth rises to 3.6% in October; Records 8-month high\nFactory output growth rises to 3.6% in October; Records 8-month high. Read in Malayalam.


15-ാം വര്‍ഷവും ഹജ്ജ... | www.utharadesam.com\nupdated on:2018-07-17 07:03 PM\nwww.utharadesam.com 2018-07-17 07:03 PM,\nകാസര്‍കോട്: സ്വര്‍ണ വ്യാപാര സ്ഥാപനമായ സിറ്റിഗോള്‍ഡിന്റെ ആഭിമുഖ്യത്തില് വര്‍ഷംതോറും നടത്തിവരാറുള്ള ഹജ്ജ്-ഉംറ പഠന ക്ലാസ് കാസര്‍കോട് മുനിസിപ്പല് ടൗണ് ഹാളില് സംഘടിപ്പിച്ചു.\nഹജ്ജിന് പുറപ്പെടുന്ന നൂറുകണക്കിന് ആളുകള് ഹജ്ജ് ക്ലാസില് സംബന്ധിച്ചു. ഇത് തുടര്‍ച്ചയായ 15-ാം വര്‍ഷമാണ് സിറ്റിഗോള്‍ഡ് ഫാഷന് ജ്വല്ലറിയുടെ ആഭിമുഖ്യത്തില് ഹജ്ജ് പഠന ക്ലാസ് സംഘടിപ്പിക്കുന്നത്. സിറ്റിഗോള്‍ഡ് ചെയര്‍മാന് അബ്ദുല്‍കരീംകോളിയാട് അധ്യക്ഷത വഹിച്ചു.\nഅടുക്കത്ത്ബയല് മജിലിസുല് ഫലാഹ് ഖുര്‍ആന് കോളേജ് പ്രിന്‍സിപ്പാള് ഹാഫിള് അബ്ദുല് ഖയ്യൂം ഉദ്ഘാടനം ചെയ്തു. പ്രമുഖ വാഗ്മി ഹാഫിള് സിറാജുദ്ദീന് അല് ഖാസിമി പത്തനാപുരം ക്ലാസിന് നേതൃത്വം നല്‍കി. എന്.എ നെല്ലിക്കുന്ന് എം.എല്.എ മുഖ്യാതിഥിയായിരുന്നു.\nചെമ്പരിക്ക ഹജ്ജ് ഗ്രൂപ്പ് ചെയര്‍മാന് മുഹമ്മദ് അബ്ദുല്‍ഖാദര് ആമുഖ പ്രഭാഷണം നടത്തി. എം.ടി.സി ഹജ്ജ് ഗ്രൂപ്പ് എം.ഡി ഹനീഫ ഹാജി പ്രഭാഷണം നടത്തി. ഇക്ബാല് സുല്‍ത്താന്, ഹസൈനാര് കെ.എ സംബന്ധിച്ചു. നൗഷാദ് ചൂരി സ്വാഗതം പറഞ്ഞു.


സത്യസന്ധതയുടെ നല്ല മാതൃക; വഴിയില്‍ക്കിടന്നു കിട്ടിയ 1.18 ലക്ഷം രൂപ തിരികെ നല്‍കി | good news\nസത്യസന്ധതയുടെ നല്ല മാതൃക; വഴിയില്‍ക്കിടന്നു കിട്ടിയ 1.18 ലക്ഷം രൂപ തിരികെ നല്‍കി\nFeb 24, 2020, 05:46 PM IST\nജനമൈത്രി പോലീസിന്റെ സഹായത്തോടെ പഴ്സിലെ വിലാസംവെച്ച് 20 മിനിറ്റിനകം ഉടമസ്ഥനെ കണ്ടെത്തി.\nതിരുവേഗപ്പുറ സ്വദേശി പുരുഷോത്തമന് ഹേമാംബികനഗര് സി.ഐ. എ.ജെ. ജോണ്‍സന്റെ നേതൃത്വത്തില് പണം കൈമാറുന്നു\nപാലക്കാട്: പതിവ് പ്രഭാതനടത്തത്തിനിടെയാണ് മുട്ടിക്കുളങ്ങര ചിഞ്ചു ടെയ്ലേഴ്‌സ് ഉടമ വിജയനും സുഹൃത്ത് ഉണ്ണിക്കൃഷ്ണനും വഴിയില് ഒരു പഴ്സ് കിടക്കുന്നത് കണ്ടത്. തുറന്നുനോക്കിയപ്പോള് ഉള്ളില് 1.18 ലക്ഷം രൂപ. കൂടുതലൊന്നും ആലോചിച്ചില്ല, അപ്പോള്‍തന്നെ ഇരുവരും പണവും പഴ്‌സും ഹേമാംബികനഗര് പോലീസിലേല്പിച്ചു.\nതിരുവേഗപ്പുറ സ്വദേശി പുരുഷോത്തമന്റെയായിരുന്നു പഴ്‌സ്. തമിഴ്‌നാട്ടിലേക്കുള്ള യാത്രാമധ്യേ മുട്ടിക്കുളങ്ങരയില്‍വെച്ച് കാറില്‍നിന്നിറങ്ങി സീറ്റ് മാറിക്കയറുന്നതിനിടെ മുണ്ടിന്റെ മടക്കില് സൂക്ഷിച്ച പഴ്‌സ് നിലത്തുവീഴുകയായിരുന്നു.\nപോലീസ് വിളിച്ചുപറഞ്ഞപ്പോഴാണ് പണം നഷ്ടപ്പെട്ട വിവരം പുരുഷോത്തമന് അറിയുന്നത് അപ്പോഴേക്കും പൊള്ളാച്ചിയിലെത്തിയിരുന്നു. തുടര്‍ന്ന് തിരികെയെത്തി. ഹേമാംബികനഗര് സി.ഐ. എ.ജെ. ജോണ്‍സന്റെ നേതൃത്വത്തില് പണം ഉടമസ്ഥന് തിരികെനല്‍കി.


കേരള അഡ്മിനിസ്‌ട്രേറ്റീവ് സര്‍വീസ് കയ്യെത്തും ദൂരത്ത് | kerala administrative service| exam eligibility| syllabus| pattern of KAS exam| study tips\nകേരള അഡ്മിനിസ്‌ട്രേറ്റീവ് സര്‍വീസ് കയ്യെത്തും ദൂരത്ത്\nJan 12, 2018, 07:44 PM IST\nകേരളത്തിലെ എത്രയോ തലമുറകളിലെ യുവജനങ്ങള്‍ക്ക് നഷ്ടപ്പെട്ട ആ വലിയ സൗഭാഗ്യം ഇപ്പോഴത്തെ ഉദ്യോഗാര്‍ഥികളുടെ മുന്നില് വലിയ പ്രതീക്ഷയായി തെളിഞ്ഞുകത്തുന്നു\n# ഇ.എ.ഭട്ടതിരി, ആര്.ജയപ്രസാദ്\nതലമുറകളായി കേരളത്തിലെ ഉദ്യോഗാര്‍ഥികള് കാത്തിരുന്ന അവസരമാണ് കേരള അഡ്മിനിസ്ട്രേറ്റീവ് സര്‍വീസ്. ഇന്ത്യയിലെ ബഹുഭൂരിപക്ഷം സംസ്ഥാനങ്ങള്‍ക്കും സ്റ്റേറ്റ് സിവില് സര്‍വീസ് സംവിധാനം നിലവിലുള്ളപ്പോള് കേരളത്തിലിത് നടപ്പാവാന് ഒട്ടേറെ വര്‍ഷങ്ങള് കാത്തിരിക്കേണ്ടിവന്നു. കഴിഞ്ഞ പത്തുവര്‍ഷത്തിനുള്ളിലാണ് കേരള അഡ്മിനിസ്ട്രേറ്റീവ് സര്‍വീസിനെപ്പറ്റിയുള്ള ചര്‍ച്ചകള് സജീവമായത്.\nഎന്നാല് സ്പെഷ്യല് റൂള് രൂപവത്കരണംപോലുള്ള വലിയ കടമ്പകള് കടക്കാനുള്ളതിനാല് എന്നത്തേക്ക് ഇത് യാഥാര്‍ഥ്യമാവും എന്ന ആശങ്കയും ഉണ്ടായിരുന്നു. പക്ഷേ, സര്‍ക്കാരിന്റെ ചടുലമായ ഇടപെടല് കാര്യങ്ങള് അതിവേഗത്തിലാക്കുകയും തിരഞ്ഞെടുപ്പിനായുള്ള പരീക്ഷാവിജ്ഞാപനത്തിന്റെ ഘട്ടത്തിനടുത്തെത്തുകയും ചെയ്തിരിക്കുകയാണിപ്പോള്.\nകേരളത്തിലെ എത്രയോ തലമുറകളിലെ യുവജനങ്ങള്‍ക്ക് നഷ്ടപ്പെട്ട ആ വലിയ സൗഭാഗ്യം ഇപ്പോഴത്തെ ഉദ്യോഗാര്‍ഥികളുടെ മുന്നില് വലിയ പ്രതീക്ഷയായി തെളിഞ്ഞുകത്തുന്നു.ഉദ്യോഗാര്‍ഥികള്‍ക്കും നിലവിലെ ഉദ്യോഗസ്ഥര്‍ക്കും ഒരേപോലത്തെ അവസരങ്ങളും സാധ്യതകളും കേരള അഡ്മിനിസ്ട്രേറ്റീവ് സര്‍വീസ് മുന്നോട്ടുവെക്കുന്നു.\nഅഡ്മിനിസ്ട്രേറ്റീവ് സര്‍വീസ് എന്തിന്?\nആധുനിക സാങ്കേതികവിദ്യയുടെ സാധ്യതകള് പ്രയോജനപ്പെടുത്തി ഭരണനിര്‍വഹണം കാര്യക്ഷമമാക്കാന് പുതിയൊരു തലമുറ ഉദ്യോഗസ്ഥരെ സൃഷ്ടിക്കുക എന്നതാണ് കേരള അഡ്മിനിസ്ട്രേറ്റീവ് സര്‍വീസിന്റെ പ്രഖ്യാപിത ലക്ഷ്യമായി സര്‍ക്കാര് മുന്നോട്ടുവെക്കുന്നത്. ഭരണനിര്‍വഹണത്തിന്റെ പ്രധാന തലങ്ങളിലേക്ക് പുതുതലമുറയെ പ്രതിഷ്ഠിക്കുന്നത് കൂടുതല് കാര്യക്ഷമവും ജനപക്ഷവുമായ സിവില് സര്‍വീസ് സൃഷ്ടിക്കും എന്നതാണ് മറ്റൊരു കണക്കുകൂട്ടല്.\nസര്‍ക്കാര്‍സംവിധാനത്തില് നിലവില് രണ്ടാംനിരയില് പ്രൊഫഷണലുകളുടെ കാര്യമായ കുറവുള്ളത് സര്‍ക്കാര്‍പദ്ധതികളുടെ ലക്ഷ്യങ്ങള് സാക്ഷാത്കരിക്കുന്നതിന് തടസ്സമാകുന്നു. വികസനവകുപ്പുകളില് പദ്ധതികള് തയ്യാറാക്കാനും അവ നടപ്പിലാക്കുമ്പോഴുള്ള പോരായ്മകള് പരിഹരിക്കാനും പ്രൊഫഷണലുകളായ പുതിയൊരു തലമുറയെ നിയോഗിക്കുക എന്നതാണ് കെ.എ.എസിന്റെ മറ്റൊരു ലക്ഷ്യം.\nസര്‍ക്കാര്‍സര്‍വീസില് പ്രവേശിക്കുമ്പോള്‍തന്നെ ശാസ്ത്രീയമായ പരിശീലനവും ആവശ്യമായ പ്രവൃത്തിപരിചയവും നല്‍കി ഭരണചക്രത്തെ ഊര്‍ജിതമായി മുന്നോട്ടുപോകാനുള്ള വിഭവശേഷി സൃഷ്ടിക്കാനാണ് കേരള അഡ്മിനിസ്ട്രേറ്റീവ് സര്‍വീസ് ലക്ഷ്യമിടുന്നത്.\nവിവിധ സര്‍ക്കാര്‍വകുപ്പുകളിലും സെക്രട്ടേറിയറ്റിലുമുള്ള രണ്ടാമത്തെ ഗസറ്റഡ് തസ്തികകളുടെ പത്തുശതമാനമാണ് കേരള അഡ്മിനിസ്ട്രേറ്റീവ് സര്‍വീസിലെ എന്‍ട്രി കേഡറിനായി മാറ്റിവെക്കുന്നത്. കെ.എ.എസില് താഴെപ്പറയുന്ന നാല് കാറ്റഗറികളിലെ ഓഫീസര്‍മാരാണ് ഉള്‍പ്പെടുക:\n(1) കെ.എ.എസ്.ഓഫീസര് (ജൂനിയര് ടൈം സ്‌കെയില്)\n(2) കെ.എ.എസ്.ഓഫീസര് (സീനിയര് ടൈം സ്‌കെയില്)\n(3) കെ.എ.എസ്.ഓഫീസര് (സെലക്ഷന് ഗ്രേഡ് സ്‌കെയില്)\n(4) കെ.എ.എസ്.ഓഫീസര് (സൂപ്പര് ടൈം ഗ്രേഡ് സ്‌കെയില്)\nകേരള അഡ്മിനിസ്ട്രേറ്റീവ് സര്‍വീസില് ചേരുന്ന ഒരു ഉദ്യോഗസ്ഥന് സ്റ്റേറ്റ് സര്‍വീസില് ജൂനിയര് ടൈം സ്‌കെയിലിലാണ് സേവനമാരംഭിക്കുക. വിവിധ ടൈം സ്‌കെയിലുകള് തമ്മിലുള്ള അനുപാതം 6:5:4:3 എന്ന തോതിലായിരിക്കും. ഉദാഹരണത്തിന് ജൂനിയര് ടൈം സ്‌കെയിലിലെ ആകെ തസ്തികകള് 133 ആയാല് 110, 88, 66 എന്നിങ്ങനെയാവും സീനിയര്, സെലക്ഷന്, സൂപ്പര് ടൈം സ്‌കെയിലുകള്. ഐ.എ.എസ്. നല്‍കപ്പെടുമ്പോഴാണ് കെ.എ.എസില് പ്രവേശിക്കുന്ന ഉദ്യോഗസ്ഥന്റെ യഥാര്‍ഥ ലക്ഷ്യപൂര്‍ത്തീകരണം.\nകേരള അഡ്മിനിസ്ട്രേറ്റീവ് സര്‍വീസിലേക്ക് തിരഞ്ഞെടുക്കപ്പെടുന്നവര്‍ക്ക് ആദ്യനിയമനം ലഭിക്കുന്ന ജൂനിയര് ടൈം സ്‌കെയിലില്‍തന്നെ കാത്തിരിക്കുന്നത് വിവിധ വകുപ്പുകളിലെ ഉന്നത തസ്തികകളാണ്. ഉയര്‍ന്ന ശമ്പളം, അധികാരങ്ങള് എന്നിവ ഈ തസ്തികകളുടെ പ്രത്യേകതകളാണ്.\nവിവിധ വകുപ്പുകളില്‍നിന്ന് കേരള അഡ്മിനിസ്ട്രേറ്റീവ് സര്‍വീസിലേക്ക് ഉള്‍പ്പെടുത്താന് പരിഗണിച്ചിട്ടുള്ള രണ്ടാം ഗസറ്റഡ് വിഭാഗത്തിലെ ആകെ തസ്തികകളുടെ ആകെ എണ്ണം 1170 ആണ്. ഇതിന്റെ 10 ശതമാനമായ 117 ആവും ജൂനിയര് ടൈം സ്‌കെയിലിലെ ആകെ ഒഴിവുകള്. ഓരോ വര്‍ഷവും വിവിധ വകുപ്പുകളില് രണ്ടാം ഗസറ്റഡ് തസ്തികയില് ഉണ്ടാവുന്ന ഒഴിവുകളുടെ മൂന്നിലൊന്ന് കേരള അഡ്മിനിസ്ട്രേറ്റീവ് സര്‍വീസിനായി നീക്കിവെക്കും.\nവിവിധ വകുപ്പുകളില് രണ്ടാം ഗസറ്റഡ് തസ്തികയില് ഉണ്ടാകുന്ന ഒന്നാമത്തെ, നാലാമത്തെ, ഏഴാമത്തെ എന്നീ ക്രമത്തിലുള്ള ഒഴിവുകളാണ് കെ.എ.എസിനായി നീക്കിവെക്കുക. ജൂനിയര് ടൈം സ്‌കെയിലിലെ മുഴുവന് ഒഴിവുകളിലേക്കും ഒറ്റവര്‍ഷംകൊണ്ട് നിയമനം നടത്താന് സാധിക്കില്ല. വിവിധ വകുപ്പുകളിലെ കെ.എ.എസിനായി നിശ്ചയിച്ചിട്ടുള്ള തസ്തികകളില് ഉണ്ടാകുന്ന റിട്ടയര്‍മെന്റ് ഒഴിവുകള്‍ക്കനുസൃതമായാണ് നിയമനം നടത്തുക.\nഇതിനര്‍ഥം, ജൂനിയര് ടൈം സ്‌കെയിലെ മുഴുവന് കെ.എ.എസ്. തസ്തികകളും നികത്തപ്പെടാന് വര്‍ഷങ്ങളെടുക്കും. ഇത് വ്യക്തമാക്കുന്ന മറ്റൊരു വസ്തുത, കേരള അഡ്മിനിസ്ട്രേറ്റീവ് സര്‍വീസിന്റെ റാങ്ക് ലിസ്റ്റ് എപ്പോഴും സജീവമായിരിക്കും എന്നതാണ്. ഓരോവര്‍ഷവും വിവിധ വകുപ്പുകളില് ഉണ്ടാകുന്ന റിട്ടയര്‍മെന്റുകളാവും നിയമനങ്ങളില് നിര്‍ണായകമാവുക. കുറഞ്ഞത് അഞ്ചുവര്‍ഷമെങ്കിലുംകൊണ്ടേ കെ.എ.എസിന്റെ ജൂനിയര് ടൈം സ്‌കെയില് സ്റ്റാഫ് സ്ട്രെങ്ത് പൂര്‍ണമാവൂ.\nജി.കെ.ആന്റ് കറന്റ് അഫയേഴ്‌സ് ഓണ്‍ലൈനില് വാങ്ങിക്കാം\nകെ.എ.എസ് പ്രാഥമികപരീക്ഷ; 1535 കേന്ദ്രങ്ങളില് നാലുലക്ഷം പേര് പരീക്ഷയെഴുതും\nസങ്കീര്‍ണമാകുന്ന സംവരണപ്രശ്‌നം; സുപ്രിംകോടതി വിധിയുയര്‍ത്തുന്ന ചോദ്യങ്ങള്\n1400 കി.മി. നീളം,5കി.മി. വീതി - കാലാവസ്ഥാ വ്യതിയാനത്തെ തടയാന് ഇന്ത്യയുടെ ഹരിത വന്‍മതില്


harish peradi | എന്തെങ്കിലും ഒന്ന് ഒഴിവാക്കിയിട്ട് മാത്രമെ ജനങ്ങളെ സേവിക്കാന് സാധിക്കുകയുള്ളു എന്ന അത്ര കടുത്ത ദാരിദ്ര്യമുണ്ടെങ്കില് ഒന്നും ചെയ്യാതിരിക്കുന്നതാണ് നല്ലത്'; പൃഥ്വിരാജിനോട് ഹരീഷ് പേരടി - Malayalivartha.com Widgets Magazine\nമുംബൈയില് കടുത്ത ആശങ്ക... ഏഷ്യയിലെ ഏറ്റവും വലിയ ചേരിപ്രദേശമായ ധാരാവിയില് ഒരാള് കോവിഡ് ബാധിച്ച് മരിച്ചു\nകലക്ടര് രൂപം കൊടുത്ത രോഷ്‌നി പദ്ധതിയുടെ വൊളന്റിയറായ സൂപ്പര് സുപ്രിയ!\n18 AUGUST 2019 08:59 AM IST\nകാരുണ്യ ബെനവലന്റ് ഫണ്ട് സ്‌കീം ഒരു വര്‍ഷം കൂടി നീട്ടി\nകാലിയായ പ്ലാറ്റ്‌ഫോമുകള്, ഒഴിഞ്ഞുകിടക്കുന്ന ഇരിപ്പിടങ്ങള്... ആദ്യമായാണ് ഇത്തരത്തിലൊരു കാഴ്ച!\nപ്രളയ ദുരിത ബാധിതരെ സഹായിക്കാനായി പുതിയതായി വാങ്ങിയ റേഞ്ച് റോവര് ആഡംബര കാറിന് ഫാന്‍സി നമ്ബര് വേണ്ടെന്ന് വെച്ച് ആ പണം ദുരിതാശ്വാസ പ്രവര്‍ത്തനങ്ങള്‍ക്കായി വിനിയോഗിക്കുമെന്ന നടന് പൃഥ്വിരാജിന്റെ തീരുമാനത്തെ കൈയ്യടിയോടെയാണ് ഏവരും സ്വീകരിച്ചത്. എന്നാലിപ്പോൾ പൃഥ്വിരാജിന്റെ തീരുമാനത്തെ ട്രോളി രംഗത്തെത്തിയിരിക്കുകയാണ് നടന് ഹരീഷ് പേരടി. എന്തെങ്കിലും ഒന്ന് ഒഴിവാക്കിയിട്ട് മാത്രമെ ജനങ്ങളെ സേവിക്കാന് സാധിക്കുകയുള്ളു എന്ന അത്ര കടുത്ത ദാരിദ്യമുണ്ടെങ്കില് ഒന്നും ചെയ്യാതിരിക്കുന്നതാണ് നല്ലതെന്ന് ഹരീഷ് പേരടി പറഞ്ഞു. തന്റെ ഫേസ്ബുക്ക് പേജിലൂടെയാണ് ഹരീഷ് പേരടി പൃഥ്വിരാജിനെതിരെ രംഗത്തെത്തിയിരിക്കുന്നത്.\nഹരീഷ് പേരടിയുടെ ഫേസ്ബുക്ക് കുറിപ്പിന്റെ പൂര്‍ണരൂപം ഇങ്ങനെ ;\nഫാന്‍സി നമ്ബറിന്റെ പണം മുഴുവന് സര്‍ക്കാറിനാണ് കിട്ടുന്നത് .. ആ കാറിന്റെ പണം മുഴുവന് ഏതോ സ്വകാര്യ കമ്ബനിക്കാണ്. ഏതാണ് ഒഴിവാക്കണ്ടേത്? രണ്ടും നടത്തിയെടുത്താലും ആര്‍ക്കും ഒരു കുഴപ്പവുമില്ല... നാടകം കണ്ടതുകൊണ്ട് അഭിപ്രായം പറഞതാണ്.. എന്തെങ്കിലും ഒന്ന് ഒഴിവാക്കിയിട്ട് മാത്രമെ എനിക്ക് ജനങ്ങളെ സേവിക്കാന് സാധിക്കുകയുള്ളു എന്ന അത്ര കടുത്ത ദാരിദ്യം മുണ്ടെങ്കില് ഒന്നും ചെയ്യാതിരിക്കുന്നതാണ് നല്ലത്...Happy New Year...\nനേരത്തെ പ്രളയ കെടുതിയിൽ ദുരിത ബാധിതരെ സഹായിക്കാൻ വേണ്ടി സഹായം അഭ്യര്‍ത്ഥിച്ച് പൃഥ്വിരാജ് രംഗത്തെത്തിയിരുന്നു . കഴിഞ്ഞ ദിവസം നടന്ന സൈമ അവാര്‍ഡ് ദാന ചടങ്ങിനിടെയാണ് സദസില് ഇരുന്നവരോട് ജന്മനാടിന് വേണ്ടി പൃഥ്വി അഭ്യര്‍ത്ഥന നടത്തിയത്. രണ്ടു ലക്ഷത്തിലേറെ പേരെ ഈ ദുരിതം ബാധിച്ചിട്ടുണ്ട്. നാളെ എന്നൊരു സങ്കല്‍പ്പം പോലുമില്ലാതെ റിലീഫ് ക്യാമ്പില് സമയം ചിലവഴിക്കുന്നവരാണ് അവര്. നിങ്ങളാല് കഴിയുന്ന സഹായം കേരളത്തിന് വേണ്ടി ഞാന് അഭ്യര്‍ത്ഥിക്കുകയാണ്. മലയാള സിനിമ കൈകോര്‍ത്ത് ആവുന്നതൊക്കെ ചെയ്യുന്നുണ്ട്.\nപക്ഷേ അത് കൊണ്ടുമാവില്ല. എങ്ങനെ സഹായിക്കണം എന്ന് സംശയിക്കുന്നവര്‍ക്കുളള മാര്‍ഗ നിര്‍ദ്ദേശങ്ങള് എന്റെയോ, ലാലേട്ടന്റെയോ, ടൊവിനോയുടെയോ സോഷ്യല് മീഡിയ ഹാന്‍ഡിലുകളില് കണ്ടെത്താവുന്നതാണ്. സൈമ പുരസ്‌കാര ചടങ്ങിനിടെ പൃഥ്വി പറഞ്ഞു. ഖത്തറില് വെച്ചായിരുന്നു ഇത്തവണ സൈമ അവാര്‍ഡ്‌സ് 2019 നടന്നത്. തെലുങ്ക് കന്നഡ ഭാഷകളിലെ പുരസ്‌കാര ദാന ചടങ്ങ് ആഗസ്റ്റ് 15ന് നടന്നപ്പോള് മലയാളം, തമിഴ് ജേതാക്കള്‍ക്കുളള പുരസ്‌കാരം കഴിഞ്ഞ ദിവസമാണ് നല്‍കിയിരുന്നത്. ഇത്തവണ സൈമ പുരസ്‌കാരങ്ങളില് മികച്ച മലയാള നടനുളള ക്രിട്ടിക്‌സ് അവാര്‍ഡ് പൃഥ്വിക്കായിരുന്നു ലഭിച്ചത്.\nഅഞ്ജലി മേനോന് സംവിധാനം ചെയ്ത കൂടെ എന്ന ചിത്രത്തിലെ അഭിനയത്തിനായിരുന്നു പൃഥ്വിക്ക് അവാര്‍ഡ് ലഭിച്ചത്. തമിഴ് നടി രാധിക ശരത്കുമാറില് നിന്നുമാണ് പൃഥ്വി അവാര്‍ഡ് ഏറ്റുവാങ്ങിയിരുന്നത്. അവാര്‍ഡ് ഏറ്റുവാങ്ങിയ ശേഷമാണ് കേരളത്തില് പ്രളയം ഉണ്ടാക്കിയ ദുരിതത്തെക്കുറിച്ചും സഹായം വേണമെന്ന അഭ്യര്‍ത്ഥനയും പൃഥ്വി നടത്തിയത്.\nഇത്തിനുപുറമേ , ഒരു ലോഡ് ആവശ്യവസ്തുക്കള് പൃഥ്വിരാജ് നല്‍കിയത് കഴിഞ്ഞ ദിവസമായിരുന്നു. ഏട്ടന് ഇന്ദ്രജിത്ത് സുകുമാരന് നേത്വത്വം നല്‍കിയ അന്‍പോട് കൊച്ചിയുമായി ചേര്‍ന്നായിരുന്നു പൃഥ്വി സഹായം എത്തിച്ചിരുന്നത്. വയനാട്ടിലെ തിരുനെല്ലി ഗ്രാമപഞ്ചായത്തിലെ ആളുകള്‍ക്കാണ് പൃഥ്വിയുടെ സഹായമെത്തിയിരുന്നത്. ജനങ്ങളെ സഹായിച്ച പൃഥ്വിയുടെ മനസിനെ പ്രശംസിച്ച് സോഷ്യല് മീഡിയ ഒന്നടങ്കം രംഗത്തെത്തിയിരുന്നു. കൂടാതെ ദുരിത ബാധിതരെ സഹായിക്കാനായി പുതിയ കാറിനു വേണ്ടിയുളള ഫാന്‍സി നമ്പര് ലേലത്തില് നിന്നും പൃഥ്വിരാജ് പിന്മാറിയിരുന്നു. ലക്ഷങ്ങള് ചെലവിട്ടുളള ലേലത്തില് നിന്നും നടന്\nപിന്മാറിയത് ദുരിത ബാധിതരെ സഹായിക്കാനായിട്ടാണ് എന്നാണ് റിപ്പോര്‍ട്ടുകള് വന്നിരുന്നത്. പ്രളയ സമയത്ത് മറ്റു താരങ്ങള്‍ക്കൊപ്പം തന്നെ സോഷ്യല് മീഡിയയില് എല്ലാം സജീവമായി എത്തിയ താരമാണ് പൃഥ്വിരാജ്. പുതിയ അറിയിപ്പുകളും ബോധവല്‍ക്കരണവുമെല്ലാം നടനും തന്റെ സോഷ്യല് മീഡിയ അക്കൗണ്ടുകളിലൂടെ പങ്കുവെച്ചിരുന്നു.\nമികച്ച നടനുളള ക്രിട്ടിക്‌സ് പുരസ്‌കാരം പൃഥ്വിക്ക് ലഭിച്ചപ്പോള് മികച്ച നടനായി ടൊവിനോയും മികച്ച നടിമാരായി ഐശ്വര്യ ലക്ഷ്മിയും തൃഷയും മാറി. മോഹന്‍ലാല്, സത്യന് അന്തിക്കാട്, വിജയ് യേശുദാസ്, പേളി മാണി, സാനിയ അയ്യപ്പന്, മേനക, സുരേഷ് കുമാര്, സുപ്രിയ മേനോന്, കീര്‍ത്തി സുരേഷ്, സിതാര കൃഷ്ണകുമാര്, റോഷന് മാത്യു, അനുശ്രീ, അജു വര്‍ഗീസ്, ഷറഫുദ്ദീന് തുടങ്ങിയവരും ചടങ്ങില് പങ്കെടുക്കാനായി എത്തിയിരുന്നു.\nസംസ്ഥാനത്ത് ബീവറേജ് ഔട്ട് ലെറ്റുകള് പൂട്ടിയതോടെ മദ്യപാനികള് കടുത്ത പ്രതിസന്ധിയില്.... മദ്യ ദൗര്‍ലഭ്യത കണക്കിലെടുത്ത് അവസരം മുതലാക്കാനൊരുങ്ങി വ്യാജ മദ്യ വില്പനക്കാര്, കഴി്ഞ്ഞ 48 മണിക്കൂറിനിടയില് (6 minutes ago)\nമുംബൈയില് കടുത്ത ആശങ്ക... ഏഷ്യയിലെ ഏറ്റവും വലിയ ചേരിപ്രദേശമായ ധാരാവിയില് ഒരാള് കോവിഡ് ബാധിച്ച് മരിച്ചു (13 minutes ago)\nഅനാവശ്യമായി പുറത്തിറങ്ങി കറങ്ങി നടക്കുന്നവര്‍ക്കെതിരെ എപ്പിഡെമിക് ഡിസീസസ് ആക്‌ട് പ്രകാരം കേസ്! ലോക്ക്ഡൗണ് പ്രഖ്യാപിച്ചത് ആളുകള് പുറത്തിറങ്ങി സമ്ബര്‍ക്കം കുറയ്ക്കാനാണ്... എന്നാല് വലിയ തോതില് പുറ (15 minutes ago)\nകര്‍ണാടക പോലീസ് അതിര്‍ത്തി തുറന്നു... അതിര്‍ത്തിയില് സ്ഥാപിച്ചിട്ടുള്ള തടസങ്ങള് എത്രയും വേഗം നീക്കാന് നടപടിയെടുക്കണമെന്നു ഹൈക്കോടതി ഉത്തരവിട്ടതിനു പിന്നാലെയാണ് അതിര്‍ത്തി തുറന്നത്, നിബന്ധനകള് പാലി (40 minutes ago)\nദുബായില് നിന്നും എത്തിയ കാസര്‍കോട് സ്വദേശികളായ ഏഴുപേര്‍ക്ക് വൈറസ് ബാധ! രോഗലക്ഷണങ്ങള് ഇല്ലാത്തവര്‍ക്കും കോവിഡ് സ്ഥിരീകരിച്ചതോടെ ആശങ്ക... ഗള്‍ഫില് നിന്നും എത്തിയ എല്ലാവരുടെയും സാമ്ബിള് പരിശോധിക്കുക (48 minutes ago)\nആദ്യ നാല് ലക്ഷം നാലു മാസം കൊണ്ട്,എട്ട് ലക്ഷമെത്താന് ഏഴ് ദിവസം; ലോകത്തെയാകെ ഭീതിയിലാഴ്ത്തി മഹാമാരിയായ കോവിഡ്-19 അതിവേഗം പടരുന്നു; വെറും എട്ട് ദിവസങ്ങള്‍കൊണ്ട് ലോകമാകെയുള്ള കോവിഡ്-19 രോഗികളുടെ എണ്ണം എട (12 hours ago)\nതബ്ലീഗിനെ പൂട്ടണം; ഇവരെ ഇസ്ലാം അംഗീകരിക്കുന്നില്ല; കോവിഡ് പ്രതിരോധത്തിനായുള്ള നിര്‍ദേശങ്ങള് ലംഘിച്ച് ഡല്‍ഹി പശ്ചിമ നിസാമുദ്ദീനിലെ തബ്ലീഗ് ജമാഅത് മസ്ജിദില് പ്രാര്‍ഥനാ സമ്മേളനത്തിനെതിരേ രൂക്ഷ വിമര്‍ശന (12 hours ago)


Fact Check: COVID vaccine not shown to cause female sterilisation, Pfizer and experts clarifies | ഫൈസർ വാക്സിൻ സ്ത്രീ വന്ധ്യതയ്ക്ക് കാരണമോ? പ്രചാരണത്തിന് പിന്നിലെന്ത്... വിദഗ്ധർ പറയുന്നത് - Malayalam Oneindia\n53 min ago ഗോള്‍ഡന് ഗ്ലോബ് പുരസ്‌കാരങ്ങള് പ്രഖ്യാപിച്ചു; ചാഡ്‌വിക് ബോസ്‌മാന് മികച്ച നടന്\nUpdated: Sat, Dec 12, 2020, 20:49 [IST]\nകൊറോണ വൈറസ് വ്യാപനത്തിനിടെ വൈറസ് കണ്ടെത്തിയ ആശ്വാസ വാർത്ത പുറത്തുവന്നതിന് പിന്നാലെയാണ് ഫൈസർ വാക്സിന് പാർശ്വഫലങ്ങളുണ്ടെന്ന് അവകാശപ്പെട്ടുകൊണ്ടുള്ള സോഷ്യൽ മീഡിയ പോസ്റ്റുകൾ പ്രത്യക്ഷപ്പെടുന്നത്. ലോക്ക്ഡൌൺ കാലത്തിന്റെ തുടക്കത്തിനൊപ്പം അസംഖ്യം വ്യാജവാർത്തകളും സോഷ്യൽ മീഡിയ പ്ലാറ്റ്ഫോമുകൾ വഴി വ്യാപകമായി പ്രചരിച്ചിട്ടുണ്ട്. ഈ ഗണത്തിൽപ്പെടുന്നതാണ് കൊവിഡ് വാക്സിൻ സംബന്ധിച്ച് സോഷ്യൽ മീഡിയയിൽ നടക്കുന്ന വ്യാജ പ്രചാരണങ്ങൾ.\nഇതിലൊന്ന് വാക്സിൻ കുത്തിവെക്കുന്നത് സ്ത്രീകളിൽ വന്ധ്യതയ്ക്ക് കാരണമാകുമെന്ന് ഒരു ഫൈസർ ഗവേഷകൻ കണ്ടെത്തിയെന്ന് അവകാശപ്പെടുന്ന സോഷ്യൽ മീഡിയ പോസ്റ്റാണ്. ആയിരക്കണക്കിന് ആളുകളാണ് ഈ സോഷ്യൽ മീഡിയ പോസ്റ്റ് ഷെയർ ചെയ്തിട്ടുള്ളത്. ക്ലിനിക്കൽ വാക്സിന്റെ പാർശ്വഫലങ്ങളായി പരീക്ഷണങ്ങളിൽ വന്ധ്യത രേഖപ്പെടുത്തിയിട്ടില്ലെന്ന് സ്വതന്ത്ര മെഡിക്കൽ വിദഗ്ധരും ഫൈസറും വ്യക്തമാക്കിയിട്ടുണ്ട്. 2011 ന് ശേഷം അമേരിക്കൻ ഫാർമസ്യൂട്ടിക്കൽ കമ്പനിയായ ഫൈസറിൽ ജോലി ചെയ്തിട്ടില്ലെന്ന് ഗവേഷകന്റെ ലിങ്ക്ഡ് ഇൻ പ്രൊഫൈലിൽ നിന്ന് വ്യക്തമാണ്.\nഡിസംബർ അഞ്ച് മുതൽ ഫേസ്ബുക്ക്, ട്വിറ്റർ, ഇൻസ്റ്റഗ്രാം എന്നീ സോഷ്യൽ മീഡിയ പ്ലാറ്റ്ഫോമുകളിലാണ് ഫൈസർ വാക്സിൻ കുത്തിവെപ്പ് സ്ത്രീകളിൽ വന്ധ്യതയ്ക്ക് കാരണമാകുമെന്ന തരത്തിലുള്ള സന്ദേശങ്ങൾ വ്യാപകമായി പ്രചരിക്കുന്നത്. ഫൈസർ റിസർച്ച് തലവൻ പറയുന്നു ഫൈസർ വാക്സിൻ സ്ത്രീകളിൽ വന്ധ്യതയ്ക്ക് കാരണമാകുന്നുവെന്ന സ്ക്രീൻഷോട്ട് ഉപയോഗിച്ചാണ് പ്രചാരണം നടക്കുന്നത്.\nജർമൻ, പോർച്ചുഗീസ് ഭാഷകളിലും സമാന സന്ദേശം പ്രചരിക്കുന്നുണ്ട്. വാക്സിനിൽ സ്പൈക്ക് പ്രോട്ടീനായ സിൻസൈറ്റിൻ 1 അടങ്ങിയിട്ടുണ്ടെന്നും പ്ലാസന്റ നിർമാണത്തിൽ ഇത് നിർണ്ണായകമാണെന്നും വാക്സിൻ കുത്തിവെപ്പ് എടുക്കുമ്പോൾ ശരീരത്തിലെ രോഗപ്രതിരോധ സംവിധാനം ഇതിനെതിരായി പ്രവർത്തിക്കുന്നുണ്ടെന്നും സ്ത്രീകളിൽ എത്രകാലത്തേക്ക് എന്നറിയാത്ത തരത്തിൽ വന്ധ്യതയ്ക്ക് കാരണമാകുന്നുവെന്നുമാണ് പ്രചരിപ്പിക്കപ്പെടുന്നത്.\nഫൈസർ വാക്സിന്റെ പേരിൽ നടക്കുന്ന പ്രചാരങ്ങളിൽ കഴമ്പില്ലെന്ന് എഎഫ്പിയുടെ ഫാക്ട് ചെക്ക് വിഭാഗം വ്യക്തമാക്കിയിട്ടുണ്ട്. പ്ലാസന്റൽ പ്രോട്ടീനായ സിൻസൈറ്റിന്റെ ചെറിയ ഒരംശം മാത്രമാണ് വാക്സിനിൽ ഉപയോഗിക്കുന്നത്. ഇതിലെ ഘടകങ്ങൾ ശരീരത്തിലെ രോഗപ്രതിരോധ ശേഷി വർധിപ്പിക്കുകയാണ് ചെയ്യുന്നത്. വാക്സിൻ കുത്തിവെച്ചവരിൽ ഗർഭധാരണവുമായി ബന്ധപ്പെട്ട് ഒരു തരത്തിലുള്ള പ്രശ്നങ്ങളുംഉണ്ടായിട്ടില്ലെന്നും എഎഫ്പി വ്യക്തമാക്കുന്നു. ഫൈസറിന്റെ ഔദ്യോഗിക സ്ഥിരീകരണത്തെ അധികരിച്ചാണ് എഎഫ്പി ഇക്കാര്യങ്ങൾ റിപ്പോർട്ട് ചെയ്തിട്ടുള്ളത്.\nഎട്ട് വർഷം മുമ്പ്\nഫൈസർ ഗവേഷകൻ മിഷേൽ യേഡോൻ വെളിപ്പെടുത്തിയെന്ന പേരിലാണ് ലേഖനം പ്രചരിക്കുന്നത്. എന്നാൽ ഇദ്ദേഹത്തിന്റെ ലിങ്ക്ഡ് ഇൻ പ്രഫൈൽ പറയുന്നത് ഇദ്ദേഹം നേരത്തെ തന്നെ ഫൈസർ വിട്ടുവെന്നാണ്. 2011ൽ അലർജി ആൻഡ് റെസ്പിറേറ്ററി റിസർച്ച് വിഭാഗത്തിലാണ് ഇയാൾ ജോലി ചെയ്തിരുന്നത്. എന്നാൽ കൊറോണ വൈറസ് വ്യാപനത്തിനും എട്ട് വർഷം മുമ്പായിരുന്നു ഇത്. ഇതോടെ ഫൈസർ വാക്സിൻ സ്ത്രീകളിൽ വന്ധ്യതയ്ക്ക് കാരണമാകുന്നുവെന്നത് വ്യാജ പ്രചാരണമാണെന്ന് തെളിഞ്ഞിട്ടുണ്ട്.\nA screenshot circulating through social media claims Pfiszer vaccine causes female sterilization issues.\nThe claims of Pfiszer vaccine make female sterilization issues was fake.\ncoronavirus coronavirus vaccine social media woman fake news fake news buster facebook twitter malayalam യുഎസ് സോഷ്യൽ മീഡിയ സ്ത്രീകൾ ഫേസ്ബുക്ക് ട്വിറ്റർ\nFact Check: COVID vaccine not shown to cause female sterilisation, Pfizer and experts clarifies


കൊച്ചി മെട്രോ ഇനി ഗൂഗിള് മാപ്പിലും | kochi metro transit data through Google Maps\nApr 13, 2019, 04:38 PM IST\nഗൂഗിള് മാപ്പില് കൊച്ചി മെട്രോ എത്തുന്നത് യാത്രക്കാരെ ഗുണകരമാവുമെന്ന് മുഹമ്മദ് ഹനീഷ് പറഞ്ഞു. ട്രെയിന് സമയം, യാത്രയ്ക്കാവശ്യമായ സമയം എന്നിവ അറിയാന് കഴിയും.\nമെട്രോ യാത്ര സുഗമമാക്കുവാന് ഗൂഗിള് മാപ്പുമായി സഹകരിച്ച് കൊച്ചി മെട്രോ. മെട്രോ ട്രെയിനുകളുടെ റൂട്ടുകള്, ടിക്കറ്റ് നിരക്ക്, ഓരോ സ്‌റ്റേഷനിലും നിര്‍ത്തുന്ന സമയം എന്നിവ ഉള്‍പ്പടെയുള്ള വിവരങ്ങള് ഇനി ഗൂഗിള് മാപ്പില് ലഭ്യമാവും. മൊബൈല് ഫോണില് ഗൂഗിള് മാപ്പ് ഉപയോഗിക്കുന്ന ആര്‍ക്കും ഈ സേവനം ഉപയോഗപ്പെടുത്താം.\nനിലവില് സ്വകാര്യ വാഹനങ്ങള്‍ക്കും ട്രെയിനുകള്‍ക്കും മാത്രമാണ് ഗൂഗിള് മാപ്പില് വഴികാട്ടിയിരുന്നത്. എന്നാല് കൊച്ചിയുടെ മാപ്പില് വഴി തിരയുമ്പോള് ഇനി മെട്രോ യാത്ര സംബന്ധിച്ച വിവരങ്ങളും ലഭ്യമാവും. സേവനത്തിന്റെ ഉദ്ഘാടനം കൊച്ചി റവന്യൂ ടവറിലുള്ള കൊച്ചി മെട്രോ ഓഫീസില് കെ.എം.ആര്.എല് ഡയറക്ടര് എംപിഎം മുഹമ്മദ് ഹനീഷ് നിര്‍വഹിച്ചു.\nഗൂഗിള് മാപ്പില് കൊച്ചി മെട്രോ എത്തുന്നത് യാത്രക്കാരെ ഗുണകരമാവുമെന്ന് മുഹമ്മദ് ഹനീഷ് പറഞ്ഞു. ട്രെയിന് സമയം, യാത്രയ്ക്കാവശ്യമായ സമയം എന്നിവ അറിയാന് കഴിയും. കെ.എം.ആര്.എല്ലിന്റെ ഓപ്പണ് ഡാറ്റാ ഇനിഷ്യേറ്റീവിന്റെ തുടര്‍ച്ചയാണിത്. ഗൂഗിള് മാപ്പിലെ ആധികാരികമായ വിവരങ്ങളിലൂടെ യാത്രക്കാര്‍ക്ക് മെച്ചപ്പെട്ട യാത്ര സാധ്യമാവുന്നു. അതിലൂടെ കൂടുതല് യാത്രക്കാരെ കൊച്ചി മെട്രോ സേവനങ്ങളിലേക്ക് ലഭിക്കുമെന്നാണ് പ്രതീക്ഷയെന്നും അദ്ദേഹം പറഞ്ഞു.\nനേരത്തെ മെട്രോ ട്രെയിന് സമയവിവര പട്ടികയും യാത്രാനിരക്കും ജിടിഎഫ്എസ് ഫോര്‍മാറ്റില് കെ.എം.ആര്.എല് അവതരിപ്പിച്ചിരുന്നു. വിവരങ്ങള് എല്ലാവര്‍ക്കും ലഭ്യമാക്കുക എന്ന ഉദ്ദേശ്യത്തോടെ ആദ്യമായാണ് ഇന്ത്യയില് ഒരു മെട്രോ ഏജന്‍സി ഇങ്ങനെ ഒരു നീക്കം നടത്തിയത്.\nജനറല് ട്രാന്‍സിറ്റ് ഫീഡ് സ്‌പെസിഫിക്കേഷന് എന്നതിന്റെ ചുരുക്കമാണ് ജിടിഎഫ്എസ്. വിവിധങ്ങളായ സോഫ്റ്റ്വെയര് ആപ്ലിക്കേഷനുകളിലൂടെ യാത്രാവിവരങ്ങള് അറിയാന് കഴിയുന്ന ഫോര്‍മാറ്റാണിത്. കെഎംആര്‍എല്ലിന്റെ ജിടിഎഫ്എസ് ഫീഡ് ആണ് ഇപ്പോള് ഗൂഗിള് മാപ്പ് വഴി ലഭ്യമാക്കുന്നത്.\nഡെല്‍ഹി മെട്രോ, ബാംഗ്ലൂര് മെട്രോ റെയില് കോര്‍പറേഷന് എന്നിവയും ഗൂഗിള് മാപ്പ് വഴി യാത്രാ വിവരങ്ങള് നല്‍കിവരുന്നുണ്ട്.\nContent Highlights: kochi metro transit data through Google Maps\nപൂസാണോ... എങ്കില് മെട്രോയില് ഔട്ടാകും\nമെട്രോ ട്രാക്കില് അഞ്ചു ട്രെയിനുകള്


വ്യാപാരി വ്യവസായി ഏകോപന സമിതി ഓൺലൈൻ വ്യാപാരത്തിലേക്ക്..!!\nHomeVengaraവ്യാപാരി വ്യവസായി ഏകോപന സമിതി ഓൺലൈൻ വ്യാപാരത്തിലേക്ക്..!!\nപത്രസമ്മേളനത്തിൽ കേരള വ്യാപാരി വ്യവസായി ഏകോപന സമിതിജില്ല പ്രസിഡന്റ് കുഞ്ഞാവു ഹാജി, ജില്ല ജനറൽ സെക്രട്ടറി കുഞ്ഞു മുഹമ്മദ്, ജില്ല ട്രഷറർ നൗഷാദ് കളപ്പാടൻ, ലോക്കൽഷോപ്പി ഡയറക്ടർ റിന്റോ ഞെരിഞ്ഞപ്പിള്ളി, മാർക്കറ്റിംഗ് മാനേജർ ബൈജു വൈദ്യക്കാരൻ എന്നിവർ പങ്കെടുത്തു.


''കോണ്‍ഗ്രസുമായി സഖ്യമുണ്ടാക്കിയാല് മുന്നണി വിടും''സിപിഎമ്മിന് പുതിയ തലവേദന\nപശ്ചിമ ബംഗാളില് കോണ്‍ഗ്രസുമായി സഖ്യമുണ്ടാക്കിയാല് ഇടതുമുന്നണി വിടുമെന്ന മുന്നറിയിപ്പുമായ ഘടക കക്ഷികള് രംഗത്ത്. കോണ്‍ഗ്രസുമായി സഖ്യമുണ്ടാക്കിയാല് മുന്നണി വിടുമെന്നാണ് ഫോര്‍വേഡ് ബ്ലോകിന്റെ ഭീഷണി. സിപിഐയും ആര്‍എസ്പിയും സമാന നിലപാടുകാരാണ്.\nകോണ്‍ഗ്രസ് സഖ്യം സിപിഎം ഏതാണ്ട് ഉറപ്പിച്ചതാണ് ഘടകക്ഷികളെ ചൊടിപ്പിക്കുന്നത്. കഴിഞ്ഞ നിയമസഭ തെരഞ്ഞെടുപ്പിലും, തദ്ദേശ തെരഞ്ഞെടിപ്പിലും മുന്നണിക്ക് തിരിച്ചടിയായ് കോണ്‍ഗ്രസ് സഖ്യമാണ്. കോണ്‍ഗ്രസ് മെച്ചപ്പെട്ടപ്പോള് ഇടതുമുന്നണി തളരുകയാണ് എന്നിവര് ചൂണ്ടിക്കാട്ടുന്നു.\nഫോര്‍വേഡ് ബ്ലോക് മമതയുമായുള്ള സഖ്യസാധ്യത ചര്‍ച്ച ചെയ്യുന്നുവെന്നാണ് റിപ്പോര്‍ട്ടുകള്. ഇടതുമുന്നണിയിലെ ഈ ഭിന്നിപ്പ് മുതലെടുക്കാന് മമതയും തൃണമൂലും നീക്കം തുടങ്ങി. ബിജെപി പ്രധാന പ്രതിപക്ഷ ഉയര്‍ന്ന സാഹചര്യത്തില് ബിജെപി വിരുദ്ധ ശക്തികളുമായി ഒന്നിക്കണം എന്നാണ് ഘടകകക്ഷികളുടെ നിലപാട്. അതേസമയം കോണ്‍ഗ്രസുമായുള്ള സഖ്യത്തിന് അനുകൂലമാണ് സിപിഎം നേതൃത്വത്തിലെ ഭൂരിപക്ഷവും. സഖ്യം വേണ്ട നീക്കുപോക്കാകാം എന്ന നിലപാടും സിപിഎമ്മിനകത്തുണ്ട്.\nTags: CPM-CONGRESSleft parties